ജയിച്ചിട്ടും വാറിലും എവേ ഗോളിലും തട്ടി സിറ്റി പുറത്ത്, ലിവര്‍പൂള്- ബാഴ്സ സെമി - themediasyndicate\nജയിച്ചിട്ടും വാറിലും എവേ ഗോളിലും തട്ടി സിറ്റി പുറത്ത്, ലിവര്‍പൂള്- ബാഴ്സ സെമി\nലണ്ടന്: വാറിലും എവേ ഗോളിലും തട്ടി രണ്ടാം പാദം ജയിച്ച പെപ് ഗ്വാര്‍ഡിയോളയുടെ മാഞ്ചസ്റ്റര് സിറ്റി ചാമ്പ്യന്‍സ് ലീഗില് നിന്നും പുറത്ത്. ഇത്തിഹാദ് സ്റ്റേഡിയത്തില് അതിനാടകീയ രംഗങ്ങള് നിറഞ്ഞ രണ്ടാം പാദ സെമിയില് ഏഴു ഗോളുകളും എക്‌സ്ട്രാ ടൈമില് മാഞ്ചസ്റ്റര് സിറ്റിയുടെ സെമിയിലേക്കുള്ള ഗോളും വന്നിട്ടും വീഡിയോ റഫരല് സിസ്റ്റം ഓഫ് സൈഡ് വിധിച്ചതാണ് ടോട്ടന്‍ഹാമിന് സെമിയിലേക്കുള്ള വഴി ഒരുക്കിയത്. അങ്ങനെ എവേ ഗോളിന്റെ ആനുകൂല്യത്തില് അട്ടിമറിച്ച് ടോട്ടന്‍ഹാം ചാമ്പ്യന്‍സ് ലീഗ് സെമിഫൈനലിലേക്ക്. ഇരുപാദങ്ങളിലുമായി പോര്ട്ടോയ്ക്കെതിരായ 6-1ന്റെ വിജയവുമായി ലിവര്‍പൂള് സെമി ഫൈനലില് ബാഴ്‌സലോണയുമായി ഏറ്റുമുട്ടും.\nരണ്ടാം പാദത്തില് 4-3ന് സിറ്റി വിജയിച്ചെങ്കിലും ഇരുപാദങ്ങളിലുമായി സ്‌കോര് 4-4 ന് തുല്യമായി. ഇതോടെ എവേ ഗോളിന്റെ ആനുകൂല്യത്തില് ടോട്ടനം അവസാന നാലിലെത്തി. സ്വന്തം ഗ്രൗണ്ടില് നടന്ന ആദ്യ പാദത്തില് ടോട്ടനം 1-0ത്തിന് വിജയിച്ചിരുന്നു. ഇരട്ടഗോളുമായി കളം നിറഞ്ഞ ദക്ഷിണ കൊറിയന് താരം സണ് ഹ്യൂങ് മിന്നാണ് ടോട്ടനത്തിന്റെ വിജയ ശില്‍പ്പി. ആദ്യ പാദത്തില് ടോട്ടനത്തിന്റെ വിജയഗോള് നേടിയ സണ് ഹ്യൂങ് മിന് രണ്ടാം പാദത്തില് രണ്ടു ഗോളടിച്ചു. ഫെര്‍ണാണ്ടോ യൊറെന്റെയാണ് ടോട്ടനത്തിന്റെ മൂന്നാം ഗോള് നേടിയത്. സിറ്റിക്കായി റഹീം സ്‌റ്റെര്‍ലിങ് ഇരട്ട ഗോള് നേടി. ബെര്‍ണാഡോ സില്‍വ, സെര്‍ജിയോ അഗ്യൂറോ എന്നിവരും ലക്ഷ്യം കണ്ടു.\nമത്സരം തുടങ്ങി ആദ്യ 11 മിനിറ്റിനുള്ളില് തന്നെ നാല് ഗോളുകള് പിറന്നു. നാലാം മിനിറ്റില് തന്നെ റഹീം സ്റ്റെര്‍ലിങ്ങിലൂടെ മാഞ്ചസ്റ്റര് സിറ്റി ലീഡെടുത്തു. ഡി ബ്രുയിന്റെ മനോഹര പാസ്സില് നിന്ന് സ്റ്റെര്‍ലിങ്ങിന്റെ മാരക ഫിനിഷിങ്. എന്നാല് ആ ലീഡിന് മൂന്ന് മിനിറ്റിന്റെ ആയുസ്സേ ഉണ്ടായിരുന്നുള്ളു. ദക്ഷിണ കൊറിയന് താരം സണ് ഹ്യൂങ് മിന്നിലടെ ടോട്ടനം ഒപ്പം പിടിച്ചു. അതിന്റെ ഞെട്ടല് മാറും മുമ്പെ സിറ്റിയുടെ നെഞ്ചു പിളര്‍ത്തി അടുത്ത ഗോളെത്തി. പത്താം മിനിറ്റില് സണ് ഹ്യൂങ് മിന് തന്നെയാണ് ലക്ഷ്യം കണ്ടത്. ഇത്തവണ പന്ത് ബോക്‌സിന്റെ വലതു മൂലയില്. 1-2.എന്നാല് വിട്ടു കൊടുക്കാന് സിറ്റി തയ്യാറായിരുന്നില്ല. തൊട്ടടുത്ത മിനിറ്റില് ബെര്‍ണാഡോ സില്‍വ സിറ്റിയുടെ ഗോള് കണ്ടെത്തി. ഇതോടെ 11-ാം മിനിറ്റില് മത്സരം 2-2 എന്ന നിലയിലായി. 21-ാ മിനിറ്റില് റഹീം സ്റ്റെര്‍ലിങ് വീണ്ടും ലക്ഷ്യം കണ്ടു. അതും ഡി ബ്രുയിന്റെ പാസ്സില്. ഇതോടെ 3-2ന് സിറ്റി മുന്നിലെത്തി.\nരണ്ടാം പകുതിയിലും സിറ്റി ഗോള് അടിക്കുന്നത് തുടര്‍ന്നു. 59-ാം മിനിറ്റില് സെര്‍ജിയോ അഗ്യൂറോയാണ് സിറ്റിയുടെ നാലാം ഗോള് നേടിയത്. അവിടെയും ഗോളിലേക്കുള്ള പന്ത് കൈമാറിയത് ഡി ബ്രുയിനാണ്. ഈ ഗോളോടെ 4-2 എന്ന ലീഡിലായി ആതിഥേയര്. പക്ഷേ 73-ാം മിനിറ്റില് ഫെര്‍ണാണ്ടോ യൊറെന്റെയിലൂടെ ടോട്ടനം തിരിച്ചടിച്ചു. 4-3. ഇതോടെ ഇരുപാദങ്ങളിലുമായി സ്‌കോര് 4-4 എന്ന അവസ്ഥയിലായി. സിറ്റി ഒരു ഗോള് കൂടി കണ്ടെത്തിയില്ലെങ്കില് ടോട്ടനം എവേ ഗോളിന്റെ ആനുകൂല്യത്തില് സെമിയിലെത്തുമെന്ന അവസ്ഥ. എന്നാല് ഇഞ്ചുറി ടൈമില് സ്റ്റെര്‍ലിങ് ഒരു ഗോളടിച്ചതോടെ ഇത്തിഹാദ് സ്‌റ്റേഡിയത്തില് ആവേശം അണപൊട്ടി. സിറ്റി സെമിയിലേക്ക് എന്ന് തോന്നിച്ച നിമിഷം. പക്ഷേ ടോട്ടനം വാര് ആവശ്യപ്പെട്ടു. ഒടുവില് ആ ഗോള് ഓഫ് സൈഡ് എന്ന് വിധി വന്നു. ഇത്തിഹാദ് സ്റ്റേഡിയം ഒരു നിമിഷം നിശബ്ദമായി. സിറ്റി പുറത്തേക്ക്, ടോട്ടനം സെമിയിലേക്ക്.\nചാമ്പ്യന്‍സ് ലീഗ് രണ്ടാം പാദ ക്വാര്‍ട്ടര് ഫൈനലില് പോര്‍ട്ടോയെ 4-1ന് തകര്‍ത്ത് ലിവര്‍പൂള് അനായാസം സെമി ഫൈനലില് എത്തി . ആദ്യ പാദത്തില് 2-0ത്തിന് സ്വന്തം ഗ്രൗണ്ടായ ആന്‍ഫീല്‍ഡില് വിജയിച്ച ലിവര്‍പൂളിന് എവേ ഗ്രൗണ്ടും പുത്തരിയായിരുന്നില്ല. പോര്‍ട്ടോയെ ചിത്രത്തിലേ ഇല്ലാതാക്കി നാല് ഗോളുകള് ലിവര്‍പൂള് അടിച്ചുകൂട്ടി. ഇതോടെ ഇരുപാദങ്ങളിലുമായി 6-1ന്റെ വിജയവുമായി ലിവര്‍പൂള് സെമി ഫൈനല് ഉറപ്പിച്ചു.\nഇനി സെമിയില് ലിവര്‍പൂളിന്റെ എതിരാളി സ്പാനിഷ് കരുത്തരായ ബാഴ്‌സലോണയാണ്. മറ്റൊരു സെമിയില് അയാക്‌സും ടോട്ടനവും ഏറ്റുമുട്ടും. അയാക്‌സ് യുവന്റസിനേയും ടോട്ടനം മാഞ്ചസ്റ്റര് സിറ്റിയേയും അട്ടിമറിച്ചാണ് സെമിയിലെത്തിയത്.26-ാം മിനിറ്റില് സാദിയോ മാനെ ലിവര്‍പൂളിനെ മുന്നിലെത്തിച്ചു. 65-ാം മിനിറ്റില് മുഹമ്മദ് സലയും ലക്ഷ്യം കണ്ടു. എന്നാല് മൂന്ന് മിനിറ്റിനുള്ളില് മിലിറ്റവോയിലൂടെ പോര്‍ട്ടോ ഒരു ഗോള് മടക്കി. 2-1. പക്ഷേ ഫിര്‍മിനോയും വാന് ഡൈക്കും അവസരത്തിനൊത്തുയര്‍ന്നു. ഇതോടെ ലിവര്‍പൂള് 4-1ന് വിജയമുറപ്പിച്ചു.\nകേരളത്തില് ഇടിയോട് കൂടിയ കനത്ത മഴയ്ക്ക് സാധ്യത


ഖുര്‍ആന് പാരായണ ശാസ്ത്രം | NOORUL ULAMA\nഅലവി ഫൈസി കുളപ്പറമ്പ്\nമനുഷ്യസമൂഹത്തിന്റെ ഇഹപര വിജയവും മാര്‍ഗദര്‍ശനവും ഉന്നം വെച്ചു കൊണ്ട് അഷ്‌റഫുല് ഖല്‍ഖ് മുഹമ്മദ് മുസ്ത്വഫാ(സ്വ) ക്ക് ജിബ്‌രീല് (അ) മുഖേന അല്ലാഹു നല്‍കിയതാണ് വിശുദ്ധ ഖുര്‍ആന്.\n‘ഏറ്റവും ചൊവ്വായതിലേക്ക് ഈ ഖുര്‍ആനിനെ ചേര്‍ക്കുമെന്ന് ‘(വി:ഖു:17-9 ) അല്ലാഹു വ്യക്തമാക്കിയിട്ടുണ്ട്. ഇമാം സുയൂത്വി(റ) ‘അല് ഇത്ഖാനില്’ പറയുന്നു: വിശുദ്ധ ഖുര്‍ആനും അതിന്റെ വിശദീകരണങ്ങളും അല്ലാഹു ഇറക്കിയതുപോലെ അതിന്റെ പാരായണ രീതികളും അല്ലാഹുവില് നിന്നുള്ളത് തന്നെയാണ്.\n‘വായിക്കപ്പെടുന്നത് ‘ എന്നാണ് ‘ഖുര്‍ആന്’ എന്ന വാക്കിന്റെ അര്‍ഥം. ഇത്രയധികം പാരായണം ചെയ്യപ്പെട്ട മറ്റൊരു ഗ്രന്ഥം ലോകത്തില്ല. നിങ്ങളില് ഏറ്റവും ഉത്തമര് ഖുര്‍ആന് പഠിക്കുകയും അതിനെ മറ്റുള്ളവര്‍ക്ക് പഠിപ്പിച്ചു കൊടുക്കുകയും ചെയ്യുന്നവരാണെന്ന തിരുവചനം വി: ഖുര്‍ആനുമായി ബന്ധപ്പെട്ട് ജീവിക്കുന്നതിന്റെ പ്രാധാന്യമാണ് നമുക്ക് മനസ്സിലാക്കിത്തരുന്നത്.\nഖുര്‍ആന് പാരായണം കേവലം ഒരു കവിത ചൊല്ലുന്ന പോലെയോ, ഒരു പദ്യം ആലപിക്കുന്ന പോലെയോ, അതുമല്ലെങ്കില് ഒരു പുസ്തകം വായിക്കുന്ന രീതിയിലോ അല്ല; അതിനൊരു പ്രത്യേക പാരായണരീതിയുണ്ട്. അത് സവിശേഷമാര്‍ന്നതും ആകര്‍ഷണീയവും മറ്റൊന്നിന്റെ അനുകരണമല്ലാത്തതുമാണ്. വായിക്കലും നോക്കലും മറ്റുള്ളവര് വായിക്കുന്നത് കേള്‍ക്കലും പുണ്യമുള്ള വിശുദ്ധ ഖുര്‍ആന്റെ ഈ സവിശേഷത മറ്റൊന്നിനുമില്ല.\nഖുര്‍ആന് പാരായണശാസ്ത്രത്തിനാണ് ‘ഇല്‍മുത്തജ്‌വീദ്’ എന്നു പറയുന്നത്. ‘ഭംഗിയാക്കുക’ എന്നാണ് തജ്‌വീദ് എന്ന പദത്തിനര്‍ഥം. ഖുര്‍ആനിലെ അക്ഷരങ്ങള് അവയുടെ മഖ്‌റജുകളും (ഉത്ഭവസ്ഥാനം) സ്വിഫതുകളും(ഉച്ചാരണ സ്വഭാവം) തെറ്റാതെ പദങ്ങള് കൂടിച്ചേരുമ്പോള് ഉണ്ടാകുന്ന പ്രത്യേക നിയമങ്ങള് ശ്രദ്ധിച്ചുകൊണ്ട് പാരായണം ചെയ്യുക എന്നു വിവക്ഷ.\nഅക്ഷരസ്ഫുടത നിലനിര്‍ത്തിയും ഭംഗിയാക്കിയും അര്‍ഥം പൂര്‍ണമാകുന്ന സ്ഥലത്ത് വഖ്ഫ് ചെയ്തും സാവകാശവുമാണ് ഖുര്‍ആന് ഓതേണ്ടത്. നബി(സ്വ) യുടെ പാരായണരീതിയും അവിടുന്ന് പഠിപ്പിച്ചതും കാലാകാലങ്ങളായി നിലനിന്നു പോന്നതും ഇതേ രീതിയാണ്.\nഖുര്‍ആന് പാരായണ ശാസ്ത്രത്തിന്( ഇല്‍മു ത്തജ്‌വീദ്) വളരെയേറെ മഹത്വമുണ്ട്. തജ്‌വീദിന്റെ നിയമമനുസരിച്ച് ഖുര്‍ആനോതല് ഫര്‍ള് ഐനായ (വ്യക്തിപരമായ നിര്‍ബന്ധം) കാര്യവും ഈ അറിവു നേടല് ഫര്‍ളു കിഫാ (സാമൂഹ്യ ബാദ്ധ്യത) യുമാണ്.\nവിശുദ്ധ ഖുര്‍ആനിലെ 3-73 ാം വാക്യത്തിന് ഇമാം ബൈളാവി(റ) നല്‍കുന്ന വാഖ്യാനം തജ്‌വീദ് പ്രകാരം ഖുര്‍ആന് ഓതുക എന്നതാണ്. അക്ഷരങ്ങളെ ഭംഗിയാക്കലും വഖ്ഫുകളെ അറിയലുമാണ് അതിന്റെ താല്‍പര്യമെന്ന് അലി(റ) വിശദീകരിച്ചിട്ടുണ്ട്.\nനബി(സ്വ) യില് നിന്ന് സ്ഥിരപ്പെട്ടത്\nഖുര്‍ആന് നിയമാനുസൃതം പാരായണം ചെയ്യുന്നതിന്റെ പ്രാധാന്യം നബി(സ്വ) യുടെ ഹദീസുകളില് ധാരാളം വിവരിച്ചിട്ടുണ്ട്. ഇമാം സുയൂത്വി(റ) ഇത്ഖാനില് ഉദ്ധരിക്കുന്ന ഒരു സംഭവം ശ്രദ്ധേയമാണ്. ബഹു മാനപ്പെട്ട ഇബ്‌നു മസ്ഊദ്(റ ) വിന്റെ അടുത്തുവെച്ച് ഒരാള് ‘ഇന്നമസ്സ്വദഖാത്തു ലില് ഫുഖറാഇ’ എന്ന ഭാഗത്ത് മദ്ദ് ചെയ്യാതെ(നീട്ടാതെ) ഓതി. അപ്പോള് ഇബ്‌നു മസ്ഊദ്(റ) പറഞ്ഞു. ‘നബി (സ്വ) ഇങ്ങനെയല്ല ഓതിയത്’. അപ്പോള് അവിടെയുണ്ടായിരുന്ന മറ്റൊരാള് പറഞ്ഞു. ”നബി(സ്വ) ഇങ്ങനെയല്ല ഓതിത്തന്നത്”. അപ്പോള് അവിടെയുണ്ടായിരുന്ന മറ്റൊരാള് ചോദിച്ചു. ”പിന്നെ എങ്ങനെയായിരുന്നു?” ഇബ്‌നു മസ്ഊദ് (റ) ‘ഫുഖറാഇ’ എന്ന് മദ്ദോടു കൂടി ഓതിക്കേള്‍പ്പിച്ചുകൊണ്ട് പറഞ്ഞു. ”ഇപ്രകാരമായിരുന്നു നബി(സ്വ) ഓതി തന്നത്”. പ്രവാചക കാലം മുതല് ഇതുവരെയുള്ള സകല പണ്ഡിതരും തജ്‌വീദനുസരിച്ച് ഓതല് നിര്‍ബന്ധമാണെന്നതില് ഏകോപിച്ചിട്ടുണ്ടെന്ന് അല്ലാമാ അശ്ശൈഖ് അല്ലാമാ മുഹമ്മദ് മക്കി(റ) വും പറയുന്നു.\nഇമാം ഇബ്‌നുല് ജസ്‌രി(റ) ഇക്കാര്യം അടിവരയിട്ട് വിശദീകരിക്കുന്നു.തജ്‌വീദനുസരിച്ച് ഖുര്‍ആന് പാരായണം ചെയ്യല് നിര്‍ബന്ധമാണ്. ഖുര്‍ആന് തജ്‌വീദ് പ്രകാരം ഓതാത്തവര് കുറ്റക്കാരാവുന്നതാണ്. കാരണം അല്ലാഹു ഖുര്‍ആന് ഇറക്കിയത് തജ്‌വീദോടു കൂടിയാണ്. അത് നമ്മിലേക്ക് എത്തിച്ചേര്‍ന്നതും അപ്രകാരമാണ്.\n”അക്ഷരങ്ങള്‍ക്ക് അറബികള് നല്‍കിയ ശബ്ദങ്ങളും ഉച്ചാരണവും നിങ്ങളും നല്‍കുക”. എന്ന് നബി(സ്വ) പറഞ്ഞിട്ടുണ്ട്. അറബികള് നല്‍കിയ അലങ്കാരവും ഉച്ചാരണരീതിയും അക്ഷരങ്ങള്‍ക്കും പദങ്ങള്‍ക്കും നല്‍കിക്കൊണ്ടുള്ള പാരായണം മാത്രമേ ഖുര്‍ആനിന്റെ യഥാര്‍ഥ പാരായണമായി സ്വീകരിക്കപ്പെടുകയുള്ളൂവെന്ന് ഈ തിരുവാക്യം സ്പഷ്ടമാക്കുന്നുണ്ട്. തെറ്റുകളില്‍നിന്നും ഖുര്‍ആന് പാരായണത്തെ മുക്തമാക്കലാണ് ഈ നിയമങ്ങള് കൊണ്ട് ലഭിക്കുന്ന ഗുണം. അല്ലാഹുവിന്റെ പ്രീതിയും പ്രതിഫലവും നേടിയെടുക്കല് അന്തിമലക്ഷ്യവും.\nതജ്‌വീദ് ശ്രദ്ധിക്കാതെ ഖുര്‍ആന് പാരായണം ചെയ്യുന്നത് കുറ്റകരവും ഖുര്‍ആനിന്റെ ശാപം കിട്ടാന് കാരണവുമായിത്തീരുകയും ചെയ്യും. നബി(സ്വ) പറഞ്ഞു: ”ഖുര്‍ആന് ഓതുന്ന എത്രയോ ആളുകളുണ്ട് ഖുര്‍ആന് അവരെ ശപിച്ചുകൊണ്ടേയിരിക്കുന്നു”.\nഖിറാഅത്ത് വിവിധ തരം\nഅക്ഷരങ്ങളുടെ ഉത്ഭവസ്ഥാനങ്ങള്(മഖാരിജുല് ഹുറൂഫ്), ഉച്ചാരണ സ്വഭാവം(സ്വിഫാത്തുല് ഹുറൂഫ്), പദങ്ങള് കൂടിച്ചേരുമ്പോഴുണ്ടാവുന്ന പ്രത്യേക നിയമങ്ങള് എന്നിവ അറിയല്, അക്ഷരങ്ങള് ഉച്ചരിച്ച് പരിശീലനം നേടല്, തജ്‌വീദ് നിയമങ്ങളില് അവഗാഹം നേടിയ ഗുരുവര്യന്മാരില് നിന്ന് പിടിച്ചെടുക്കല് എന്നിവ തജ്‌വീദിന്റെ പ്രധാന ഘടകങ്ങളാണ്.\nഅര്‍ഥം ചിന്തിച്ച് സാവകാശം ഓതല്(തര്‍ത്തീല്), തജ്‌വീദ് പാലിച്ചു കൊണ്ടു തന്നെ വേഗത്തില് ഓതല്(ഹദര്), ഇവ രണ്ടിന്റെയും മധ്യേയുള്ള ഓത്ത്(തദ്‌വീര്) എന്നീ മൂന്നു വിധത്തിലും ഖുര്‍ആന് പാരായണം ചെയ്യാമെങ്കിലും ആദ്യം പറഞ്ഞ രീതിയില് തര്‍ത്തീലായി ഓതലാണ് ഏറ്റവും നല്ലത്. ഇവിടങ്ങളിലെല്ലാം തജ്‌വീദ് അനുസരിച്ചായിരിക്കല് നിര്‍ബന്ധമാണ്. പഠിക്കാന് വേണ്ടി സാവകാശം ഓതുന്നതിന്ന് ‘തഹ്ഖീഖ്’ എന്നാണ് പറയുക.\nവിശുദ്ധ ഖുര്‍ആന് പാരായണത്തില് മൂന്നു ഘടകങ്ങള് ഉണ്ടായിരിക്കല് നിര്‍ബന്ധമാണ്.\n1. ഓത്തിന്റെ പരമ്പര(സനദ്) നബി(സ്വ) യിലേക്ക് ചെന്നുചേരുക.\n(സനദ് മുറിയാത്ത ഒരു ഗുരുവില് നിന്ന് ഖുര്‍ആന് ഓതുന്നത് കേള്‍ക്കല് കൊണ്ടും, അത്തരത്തിലുള്ള ഒരു ഗുരുവിന് ഓതിക്കേള്‍പ്പിച്ചത് അദ്ദേഹം അംഗീകരിക്കുന്നത് കൊണ്ടും സനദ് മുത്തസ്വിലായി (പരമ്പര മുറിയാത്തത്) എന്ന് പറയാം.)\n2. നഹ്‌വി(അറബി വ്യാകരണ ശാസ്ത്രം) ന്റെ നിയമങ്ങള്‍ക്ക് ഓത്തു വരല്.\n3. ഖുര്‍ആന് ഓത്ത് ഉസ്മാനീ മുസ്വ്ഹഫിനോട് യോജിക്കുക.\nമൂന്നാം ഖലീഫയായിരുന്ന മഹാനായ ഉസ്മാന്(റ) ന്റെ ഖിലാഫത്തു കാലത്ത് ബഹുമാനപ്പെട്ട സ്വഹാബി വര്യന്മാരുടെ സമ്മതപ്രകാരം എഴുതിത്തയ്യാറാക്കപ്പെട്ട അംഗീകൃത മുസ്വ്ഹഫുകളില് ഏതെങ്കിലും ഒരു കോപ്പിയോട് യോജിക്കുക.\nമേല്‍പറഞ്ഞ നിലക്ക് ഒത്തുവരാത്ത പാരായണം നിയമത്തിന് എതിരും, അസാധ്യവുമാണ്. ശാദ്ദായ ഖിറാഅത്ത് എന്നാണിതിന് പറയുക. ഇമാം ജസ്‌രി(റ) തന്റെ ഗ്രന്ഥത്തില് ഇക്കാര്യം വ്യക്തമാക്കിയിട്ടുണ്ട്.\n‘ഖാരിഉകള്’ എന്ന പേരില് അറിയപ്പെട്ടിരുന്ന ഒരു സംഘം നബി(സ്വ) യുടെ കാലത്തുതന്നെ സ്വഹാബാക്കള്‍ക്കിടയില് ഉണ്ടായിരുന്നു. വിശുദ്ധ ഖുര്‍ആന് പഠിച്ചും ഹിഫ്‌ളാക്കിയും അതില് മാത്രം ബദ്ധശ്രദ്ധരായിരുന്നു അവര്.\nഎന്നാല് നാം ഇന്നറിയപ്പെടുന്ന ഏഴു ഖിറാഅത്തിന്റെ ഇമാമീങ്ങളും രണ്ടാം നൂറ്റാണ്ടോടു കൂടിയുള്ളവരാണ്. മുസ്‌ലിം കേന്ദ്രങ്ങളായിരുന്ന മക്ക, മദീന, കൂഫ, ബസ്വറ, ശാം എന്നിവിടങ്ങളില് നിന്നുള്ളവരായിരുന്നു ഇവര്. മുസ്‌ലിംലോകം ഇവരെ ഖിറാഅത്തിന്റ ഇമാമുകളായി അംഗീകരിക്കാനുള്ള കാരണം ഇവരുടെ ഇസ്‌നാദ്(പരമ്പര) കുറ്റമറ്റതും തര്‍ക്കരഹിതവുമായതുകൊണ്ടാണ്. മുതവാത്തിറായ ഏഴു ഖിറാഅത്തിന്റെ ഇമാമുകള് :-\n1. നാഫിഉബ്‌നു അബ്ദിറഹ്മാന്(റ) (ഹി:70-169)\n2. അബ്ദുല്ലാഹിബ്‌നു കസീര്(റ) (ഹി:45-120)\n3. സയ്യാനുബ്‌നുല് അലാഇല് ബസ്വരി(റ) (ഹി:68-154)\n4. അബ്ദുല്ലാഹിബ്‌നു ആമിറു ശ്ശാമി(റ) (ഹി:21-118)\n5. ആസ്വിമുബ്‌നു അബിന്നുജൂദീനാ(റ) (ഹി:-128)\n6. ഹംസതുബ്‌നു ഹബീബ്(റ) (ഹി:80-156)\n7. അലിയ്യുബ്‌നു ഹംസതില് കിസാഈ(റ) (ഹി:119-189)\nഉസ്മാനുബ്‌നു അഫ്ഫാന്(റ), അലി(റ), സൈദുബ്‌നു സാബിത്(റ) എന്നിവരില് നിന്ന് നേരിട്ട് ഖുര്‍ആന് പഠിക്കാന് ഭാഗ്യം ലഭിച്ച മഹാനാണ് അബ്ദുല്ലാഹിബ്‌നു ഹബീബുസ്സലമി(റ) എന്നവര്; ഇദ്ദേഹം കൂഫക്കാരനാണ്. ഇദ്ദേഹത്തിന്റെ ശിഷ്യനും കൂഫയിലെ ശൈഖുല് ഖുര്‍റാഉമാണ് ആസ്വിമുബ്‌നു അബിന്നുജൂദ്(റ). അദ്ദേഹത്തിന്റ ഖിറാഅത്ത് തന്റെ സന്തത സഹചാരിയായിരുന്ന ഹഫ്‌സുബ്‌നു സുലൈമാന് വഴിയുള്ള റിപ്പോര്‍ട്ടും പ്രമാണവുമനുസരിച്ചാണ് മുസ്‌ലിം ഭൂരിപക്ഷം പാരായണം ചെയ്തു വരുന്നത്. നമ്മളും അതു തന്നെയാണ് തുടര്‍ന്നുവരുന്നത്.\nഖുര്‍ആന് പാരായണം ഏറ്റവും ശ്രേഷ്ഠമായ പുണ്യകര്‍മ്മമാണ്. കഴിയുന്നത്ര ഓരോരുത്തരും പാരായണം പതിവാക്കണം. ഇബ്‌നു സ്വലാഹ്(റ) പറയുന്നു.ഖുര്‍ആന് പാരായണം ബഹുമാനമുള്ള കാര്യമാണ്. മനുഷ്യവംശത്തെ അല്ലാഹുതആല ഖുര്‍ആന് പാരായണം കൊണ്ട് ആദരിച്ചിരിക്കുന്നു (ഫതാവാ ഇബ്‌നുസ്സ്വലാഹ്).\nഖുര്‍ആന് പാരായണത്തിന് ധാരാളം മര്യാദകളുണ്ട്. ഒരാള് ഖുര്‍ആന് പാരായണം ചെയ്യുമ്പോള് അയാള് അല്ലാഹുവുമായി സംസാരിക്കുകയാണെന്ന ബോധം അവനുണ്ടാകുന്നു. നബി(സ്വ) പറഞ്ഞു: ആര്‍ക്കെങ്കിലും അല്ലാഹുവുമായി സംസാരിക്കാന് ഉദ്ദേശ്യമുണ്ടെങ്കില് അവന് ഖുര്‍ആന് പാരായണം ചെയ്യട്ടെ.\nഖുര്‍ആന് പാരായണ മര്യാദകള് ഇമാം സ്വുയൂത്വി(റ) യും മറ്റും വിവരിക്കുന്നുണ്ട്. അവയില് നിന്ന്?\n– തല താഴ്ത്തി ഗാംഭീര്യത്തോടെയും സമാധാനം പാലിച്ചുകൊണ്ടും ഭക്തിയോടു കൂടിയും ഖിബ്‌ലക്കനുകൂലമായും ഇരിക്കുക.\n– മിസ്‌വാക്ക് ചെയ്ത് വായ് വൃത്തിയാക്കുക.\n– ഓത്ത് തുടങ്ങുന്നതിന്ന് മുമ്പ് ‘അഊദു’ ചൊല്ലുക.\n– ബറാഅത്തല്ലാത്ത എല്ലാ സൂറത്തുകളുടെയും ആദ്യത്തില് ബിസ്മി ചൊല്ലുക(ഇടയില് നിന്ന് ഓതുകയാണെങ്കിലും ബിസ്മി ചൊല്ലല് സുന്നത്തുണ്ട്)\n– അര്‍ഥം ചിന്തിച്ച് ഓതുക.\n– ഖുര്‍ആന് പാരായണ വേളയില് കരയുക.\n– ശബ്ദം പരമാവധി ഭംഗിയാക്കുക.\n– ശബ്ദം ഘനപ്പിച്ച് ഓതുക.\n– മിതമായ ശബ്ദത്തില് ഓതുക.\n– മുസ്വ്ഹഫില് നോക്കി ഓതുക.\n– മറ്റു സംസാരങ്ങള്‍ക്കു വേണ്ടി ഓത്ത് മുറിക്കാതിരിക്കുക.\n– അനറബി ഭാഷയില് ഓതാതിരിക്കുക.\n– മുസ്വ്ഹഫിലെ ക്രമപ്രകാരം ഓതുക.\n– മറ്റുള്ളവര് ഓതുന്നത് ശ്രദ്ധിച്ച് കേള്‍ക്കുക.\n– തിലാവതിന്റെ സുജൂദിന്റെ സ്ഥാനങ്ങളില് സുജൂദ് ചെയ്യുക.(കേള്‍ക്കുന്നവര്‍ക്കും സുജൂദ് സുന്നത്തുണ്ട്)\n– പാതിരാത്രിക്ക് ശേഷം, ഇശാ-മഗ്‌രിബിനിടയില്, സ്വുബ്ഹിക്ക് ശേഷം തുടങ്ങിയ ശ്രേഷ്ഠ സമയങ്ങളെ തെരഞ്ഞെടുക്കുക.\n– ഒരു ഖത്മ് തീരുന്ന ദിവസം നോമ്പനുഷ്ഠിക്കുക.\n– ‘വള്ളുഹാ’ സുറത്തു മുതല് അവസാനം വരെയുള്ള സൂറത്തുകളുടെ അവസാനം തക്ബീര് ചൊല്ലുക.\n– ഖത്മ് പൂര്‍ത്തിയാക്കിയ ഉടനെ ദുആ ചെയ്യുക.\n– നല്ല വസ്ത്രം ധരിക്കുകയും സുഗന്ധം ഉപയോഗിക്കുകയും ചെയ്യുക.\n– ശുദ്ധിയുള്ള സ്ഥലത്ത് വെച്ചായിരിക്കുക.\n– മുസ്വ്ഹഫ് ഉയരത്തില് വെക്കുക.\n– ‘റഹ്മത്തി’ന്റെ ആയത്തുകള് ഓതുമ്പോള് അല്ലാഹുവിനോട് റഹ്മത്തിനെ തേടുകയും, ‘അദാബി’ന്റെ ആയത്തുകള് ഓതുമ്പോള് കാവലിനെ തേടുകയും ചെയ്യുക.\n– മുസ്വ്ഹഫിനെ ചുംബിക്കുക.\n– ഒരു ഖത്മ് ഓതിത്തീര്‍ന്നാല് അടുത്ത ഖത്മ് തുടങ്ങിവെക്കുക.(ഫാത്തിഹയും അല് ബഖറയില് നിന്ന് ആദ്യത്തെ അഞ്ച് ആയത്തുകളും ഓതുക)\nവിശുദ്ധ ഖുര്‍ആന് മനുഷ്യമനസ്സുകള്‍ക്ക് ശാന്തിയും സമാധാനവും നല്‍കുന്നു. സത്യവിശ്വാസിയുടെ മനസ്സില് കുളിര് പകരുന്നു. അബൂഹുറൈറ(റ) വില് നിന്ന് ഉദ്ധരണം നബി(സ്വ) പറഞ്ഞു: ”അല്ലാഹുവിന്റെ വീടുകളില്(പള്ളി) നിന്ന് ഒരു വീട്ടില് ഒരു ജനത ഒരുമിച്ചുകൂടുകയും, എന്നിട്ടവര് അല്ലാഹുവിന്റെ കിതാബിനെ പാരായണം ചെയ്യുകയും പരസ്പരം വായിച്ചു കേള്‍പ്പിക്കുകയും ചെയ്താല് അല്ലാഹുവിന്റെ റഹ്മത്ത് അവരെ മൂടുകയും അവരുടെ മേല് സമാധാനം ഇറങ്ങുകയും ചെയ്യാതിരിക്കുകയില്ല. മലക്കുകള് അവരെ വലയം ചെയ്യുകയും അല്ലാഹു അവരെകുറിച്ച് തന്റെ അടുത്തുള്ളവരോട്(മലക്കുകള്) പ്രശംസിച്ച് പറയുകയും ചെയ്യും” (മുസ്ലിം).\nമഹതി ആയിശ(റ) നിന്ന് നിവേദനം. നബി(സ്വ) പറഞ്ഞു: ”ഖുര്‍ആനില് അവഗാഹം നേടിയവന് സഫറത്തുല് കിറാമിനോടൊപ്പമായിരിക്കും”(ഇബ്‌നു മാജ).\nതന്നെയുമല്ല, ഖുര്‍ആന് ഓതിയവര്‍ക്ക് അത് മഹ്ശറയില് വെച്ച് അല്ലാഹുവിനോട് ശിപാര്‍ശ പറയുകയും ചെയ്യും. നബി(സ്വ) പറഞ്ഞു: ”വിശുദ്ധ ഖുര്‍ആനും നോമ്പും അല്ലാഹുവിന്റെ അടുക്കല് ശിപാര്‍ശ ചെയ്യുന്നതാണ്. നോമ്പ് പറയും, അല്ലാഹുവേ, ഞാനാണ് അവന്റെ ഭക്ഷണ പാനീയങ്ങളെ തടഞ്ഞത്, അതിനാല് അദ്ദേഹത്തിന്റെ കാര്യത്തില് എന്റെ ശഫാഅത്തിനെ നീ സ്വീകരിക്കേണമേ. വിശുദ്ധ ഖുര്‍ആന് പറയും, അല്ലാഹുവേ, രാത്രി അവന് ഉറക്കമൊഴിവാക്കി എന്നെ പാരായണം ചെയ്തിരിക്കുന്നു. അതിനാല് അവന്റെ കാര്യത്തില് എന്റെ ശഫാഅത്തിനെ നീ സ്വീകരിക്കേണമേ. അപ്പോള് അവ രണ്ടിന്റേയും ശഫാഅത്ത് അല്ലാഹു സ്വീകരിക്കുന്നതാണ്.(ഹദീസ്)\nവിശുദ്ധ ഖുര്‍ആന് പാരായണം ചെയ്യുന്നവര്‍ക്കും അല്ലാഹു ശഫാഅത്തിനുള്ള അധികാരം നല്‍കുന്നതാണ്. അലി(റ) യില് നിന്നുദ്ധരണം, നബി(സ്വ) പറഞ്ഞു: ”ആരെങ്കിലും ഖുര്‍ആന് ഓതുകയും മന:പാഠമാക്കുകയും ചെയ്താല് ഖുര്‍ആന് അവനെ സ്വര്‍ഗത്തില് പ്രവേശിപ്പിക്കുകയും,നരക പ്രവേശനത്തിന് അര്‍ഹരായ അവന്റെ കുടുംബത്തിലെ പത്തു പേരുടെ കാര്യത്തില് അവന്റെ ശഫാഅത്ത് സ്വീകരിക്കുകയും ചെയ്യുന്നതാണ്”(ഇബ്‌നു മാജ).\nതന്നെയുമല്ല, വിശുദ്ധ ഖുര്‍ആന് പതിവായി ഓതുന്നവര്‍ക്ക് പ്രായം എത്ര കൂടിയാലും ബുദ്ധിക്ക് തകരാറോ, കാഴ്ചക്ക് മങ്ങലോ ഉണ്ടാവുകയില്ലെന്ന് മഹാനായ ഇക്‌രിമ(റ) പ്രസ്താവിച്ചിരിക്കുന്നു.\nഅല്ലാഹുത്തആല വിശുദ്ധ ഖുര്‍ആനുമായി ബന്ധപ്പെട്ടു ജീവിക്കാന് നമുക്ക് തൗഫീഖ് നല്‍കട്ടെ.(ആമീന്)\nഅത്തിബ്‌യാന്- ഇമാം നവവി\nഅല് ഇത്ഖാന്- ഇമാം സ്വുയൂത്വി\nമനാഹിലുല് ഇര്‍ഫാന് – ശൈഖ് മുഹമ്മദ് അബ്ദുല് അളീം അസ്സുര്‍ഖാനി\nഹദീസ് ; ഖുര്‍ആനിന് വഹ്‌യ് കൊണ്ടുള്ള വ്യാഖ്യാനം


പാഠം പഠിക്കുകയും പഠിപ്പിക്കുകയും ചെയ്യുന്ന പാര്‍ട്ടികള് - Sathyadeepam\n|^| Home -> Pangthi -> ഉള്‍പ്പൊരുള് -> പാഠം പഠിക്കുകയും പഠിപ്പിക്കുകയും ചെയ്യുന്ന പാര്‍ട്ടികള്\nഎന്നെ തല്ലണ്ടമ്മവാ ഞാന് നന്നാവില്ലാ എന്നു പറയുംപോലെ ഒരുകാലത്തും പാഠം പഠിക്കാതിരുന്ന കോണ്‍ഗ്രസ് പാര്‍ട്ടി പുതിയ പാഠങ്ങള് പഠിക്കാന് നിര്‍ബന്ധിതരായി. എന്നു മാത്രമല്ല പഠിച്ചതു പലതും പഠിപ്പിച്ചു തുടങ്ങിയിട്ടുമുണ്ട്. എന്‍റുപ്പാപ്പായ്ക്ക് ഒരു ആനേണ്ടാര്‍ന്നു എന്നു പറഞ്ഞുനടന്നാലൊന്നും ഇക്കാലത്തു രാഷ്ട്രീയ പ്രവര്‍ത്തനം നടക്കില്ല. കഴിഞ്ഞുപോയ പ്രതാപകാലത്തിന് ഇന്നു വലിയ പ്രസക്തിയൊന്നുമില്ല. പഴങ്കഥകളും പൈതൃകവഴികളും രാഷ്ട്രീയം കൊഴുപ്പിച്ച കാലം കഴിഞ്ഞു. അതു പൂര്‍ണമായും മനസ്സിലാക്കിയാല് കോണ്‍ഗ്രസ്സുകാര് ഉള്‍പാര്‍ട്ടിതിരഞ്ഞെടുപ്പുവഴി ഭാരവാഹികളെ കണ്ടെത്താന് തയ്യാറാകും.\nഎന്തായാലും കര്‍ണാടകയില് കാര്യങ്ങള് വ്യത്യസ്തമാണ്. ഒഴിഞ്ഞുമാറരുത്, ഇടപെടണം. കീഴടങ്ങുകയും ചെയ്യരുത്. പൊരുതി ജയിക്കാനാണു ശ്രമിക്കേണ്ടത്. പൊരുതിത്തോറ്റാലും അതു വിജയംതന്നെയാണ് എന്നിങ്ങനെയുള്ള സന്ദേശങ്ങള് കര്‍ണാടകയില് നിന്നുയരുന്നുണ്ട്. ഗോവയിലും മറ്റും കോണ്‍ഗ്രസ്സുകാര് ഇത്ര കരുത്തു കാട്ടിയിരുന്നില്ല. ഒരുവിധത്തില് പറഞ്ഞാല് അവര് ഒഴിഞ്ഞുമാറുകയായിരുന്നു. അത് ഒടുവില് കീഴടങ്ങലായി പരിണമിക്കുകയും ചെയ്തിരുന്നു. പാഠം പഠിച്ച കോണ്‍ഗ്രസ്സുകാര് ഉണര്‍ന്നെഴുന്നേറ്റു. ഭരണം പിടിച്ചെടുക്കുക എന്നതിനപ്പുറം ജനാധിപത്യത്തെ കാത്തുസൂക്ഷിക്കുകയും ഭരണഘടനയെ സംരക്ഷിക്കുകയും ചെയ്യാനുള്ള ജീവന്മരണ പോരാട്ടമാണിത് എന്നു കോണ്‍ഗ്രസ്സ് നേതാക്കള് ഭാരതത്തിലെ ജനങ്ങളെ ബോധ്യപ്പെടുത്തിക്കൊണ്ടിരുന്നു. അതിനവര് ഉറക്കമിളച്ചിരുന്നു. തീ പിടിച്ച ആത്മാക്കളായി രാഷ്ട്രീയഗോദയില് പടപൊരുതി. തിരഞ്ഞെടുപ്പിനെത്തുടര്‍ന്ന് ജെ.ഡി.എസ്സുമായി സഖ്യമുണ്ടാക്കുകയും കുമാരസ്വാമിക്കു മുഖ്യമന്ത്രി സ്ഥാനം നല്‍കിക്കൊണ്ടു മന്ത്രിസഭ രൂപീകരിക്കുന്നതിനു തീരുമാനിക്കുകയും ചെയ്ത ചടുലനീക്കത്തെ എത്ര ശ്ലാഘിച്ചാലും മതിയാവില്ല. കോണ്‍ഗ്രസ്സിന്‍റെ ഭാഗത്തു നിന്ന് അതു വലിയ വിട്ടുവീഴ്ചയായിരുന്നെങ്കിലും അതിലും വലിയ നേട്ടം കരഗതമാകുകയും ചെയ്തു. വിട്ടുകൊടുക്കാന് തയ്യാറുള്ളവനേ വെട്ടിപ്പിടിക്കാനും സാധിക്കുകയുള്ളൂ എന്ന് കോണ്‍ഗ്രസ്സുകാര് പറയാതെ പറഞ്ഞു. ഏറ്റവും കൂടുതല് സീറ്റുകളുള്ള ഈ സഖ്യത്തെ മന്ത്രിസഭ രൂപീകരിക്കാന് ക്ഷണിക്കണമെന്നു സമയത്തുതന്നെ അവകാശവാദമുന്നയിക്കാന് കഴിഞ്ഞു. അതു പരിഗണിക്കാതെ ഏറ്റവും വലിയ ഒറ്റക്കക്ഷി എന്ന നിലയില് ബി.ജെ.പി.യെ ക്ഷണിച്ചപ്പോള് രാത്രിക്കു രാത്രി സുപ്രീം കോടതിയെ ഉണര്‍ത്തിയെടുത്തതും ഈ തത്ത്വം പാലിക്കാതിരുന്ന മറ്റു സംസ്ഥാനങ്ങളില് ഏറ്റവും വലിയ ഒറ്റക്കക്ഷിയെ വിളിക്കണമെന്നാവശ്യപ്പെട്ടു പ്രക്ഷോഭമാരംഭിച്ചതും കരുത്തുള്ള നേതൃത്വം പാര്‍ട്ടിക്കുണ്ടെന്നു തെളിയിക്കുന്നതായിരുന്നു. പ്രോട്ടേംസ്പീക്കറെ നിയമിച്ചതിലെ അപാകത ചൂണ്ടിക്കാട്ടി കോടതിയെ സമീപിച്ചതും രണ്ടും കല്പിച്ചിറങ്ങിയിരിക്കുന്ന ഒരു പോരാട്ട സംഘത്തിന്‍റെ ബലം അറിയിക്കുന്നതായിരുന്നു. കോടതിയും നീതിയുടെ പക്ഷത്തു ശക്തമായി നിലയുറപ്പിച്ചു. പരുങ്ങലിലായ ഗവര്‍ണര് പടം മടക്കി. ഭരണഘടനയെ തൂത്തെറിഞ്ഞ് എന്തു തോന്ന്യവാസവും കാട്ടാന് ഇവിടെ ആര്‍ക്കും ഈ രാജ്യത്തെ തീറെഴുതിത്തന്നിട്ടില്ലെന്ന് കോണ്‍ഗ്രസ്സുകാര് ഞെളിഞ്ഞുനിന്നു പറഞ്ഞുതുടങ്ങി. ഈ ജാഗ്രതയുടെ ഏറ്റവും വലിയ നേട്ടം ഭരണഘടനയുടെ സംരക്ഷണം കോണ്‍ഗ്രസ്സിന്‍റെ കൈകളില് വന്നുചേരുന്നു എന്നതാണ്.\nസാമ്പത്തിക പരിഷ്കാരത്തിന്‍റെ പേരില് കൊണ്ടുവന്ന നോട്ടു നിരോധനവും ജിഎസ്ടിയും സാധാരണക്കാരന്‍റെ നട്ടെല്ലൊടിച്ചു. ദിവസംപ്രതി ഉയരുന്ന പെട്രോള് വില പട്ടിണിയുടെ നാളുകളെ വിളിച്ചുവരുത്തുന്നു. രാജ്യത്തെ വര്‍ഗീയമായി വിഭജിച്ചുകൊണ്ടിരിക്കുന്നു. ഗോസംരക്ഷകര് ദളിതരെ അടിച്ചുകൊല്ലുന്നു. കേരളത്തില്‍പ്പോലും ഭക്ഷണത്തിനായി കൈനീട്ടുന്ന മധുവിനെപ്പോലുള്ളവരെ ആള്‍ക്കൂട്ടം ആക്രമിച്ചു കൊല്ലുന്നു. നീതിക്കുവേണ്ടി വാദിക്കേണ്ട വക്കീലന്മാര് കുറ്റവാളികളുടെ ക്യാമ്പില് ചേക്കേറുന്നു. ഗവര്‍ണറുടെ വിവേചനാധികാരം രാഷ്ട്രീയാധികാരികളുടെ ഇംഗിതമായി തരംതാഴുന്നു. ഹിന്ദു മിത്തോളജി ചരിത്രമായി അവതരിപ്പിക്കപ്പെടുന്ന താത്വിക പ്രതിസന്ധിയും ബോധപൂര്‍വ്വം സൃഷ്ടിക്കപ്പെടുന്നു. ചരിത്രം അധികാരിയുടെ ഇംഗിതത്തിനനുസൃതമായി മാറ്റിയെഴുതപ്പെടുന്നു. സത്യത്തിന്‍റെ കാവല്‍ഭടന്മാരും മതേതര കക്ഷികളും മൗനംവെടിയാന് സമയമായിരിക്കുന്നു. രാജ്യത്തിനുവേണ്ടി സംസാരിക്കൂ നീ ഉറങ്ങിയാലും നിന് വാക്കുറങ്ങില്ല.


സ്ത്രീകള് അപമാനിക്കപ്പെടണം എന്ന രീതിയില് ചെയ്യുന്നത് എതിര്‍ക്കപ്പെടണം, താരങ്ങള് പറയുന്നത് ഇങ്ങനെ! | Those offensive towards women should be thwarted, these are what the stars have to say about it. - Malayalam Filmibeat\n» സ്ത്രീകള് അപമാനിക്കപ്പെടണം എന്ന രീതിയില് ചെയ്യുന്നത് എതിര്‍ക്കപ്പെടണം, താരങ്ങള് പറയുന്നത് ഇങ്ങനെ!\nസ്ത്രീകള് അപമാനിക്കപ്പെടണം എന്ന രീതിയില് ചെയ്യുന്നത് എതിര്‍ക്കപ്പെടണം, താരങ്ങള് പറയുന്നത് ഇങ്ങനെ!\nPublished: Saturday, March 18, 2017, 15:59 [IST]\nസിനിമ ലോകത്ത് പലര്‍ക്കും പല അനുഭവങ്ങളാണ് പങ്കുവെക്കാന് ഉണ്ടായിരിക്കുക. നല്ല അനുഭവങ്ങള്‍ക്കൊപ്പം ചീത്തയുമുണ്ടാവും. ജീവിതത്തിലും സിനിമയിലും തങ്ങള്‍ക്ക് ഇഷ്ടമില്ലത്തത് ചെയ്തിട്ടില്ലെന്നു കാണിച്ച് താരങ്ങള് രംഗത്തെത്തിയിരിക്കുകയാണ്.\nസിനിമയില് തന്നെ മൂന്നു വിഭാഗങ്ങളില് തന്റെതായി കഴിവു തെളിയിച്ച നാലുപേര്. മഞ്ജു വാര്യര്, ഭാഗ്യലക്ഷ്മി, വൈക്കം വിജയലക്ഷ്മി, വിധു വിന്‍സെന്റ്. ഇവര് സ്ത്രീ സമുഹത്തോട് തങ്ങളുടെ ചില അനുഭവങ്ങള് പറയുകയാണ്. തങ്ങള്‍ക്ക് ഇഷ്ടപ്പെടാത്ത കാര്യങ്ങളെക്കുറിച്ചാണ് താരങ്ങള് പറയുന്നത്.\nഡബ്ബിങ് ആര്‍ട്ടിസ്റ്റായ ഭാഗ്യലക്ഷ്മി അടുത്തിടെ തന്റെ കാഴ്ചപാടുകള് തുറന്നു പറഞ്ഞ് രംഗത്തെത്തുന്നയാളാണ്. സ്ത്രീകള്‍ക്കു നേരെയുണ്ടാവുന്ന അതിക്രമങ്ങള്‍ക്കെതിരെ ശബ്ദമുയര്‍ത്തുന്ന ഒരാളാണ് ഭാഗ്യലക്ഷ്മി. തന്റെ പഴയ ഒരു അനുഭവം പറയുകയാണ് താരം. 'എന്തൊക്കെ പറഞ്ഞാലും സ്ത്രീ പുരുഷന്റെ കാല്‍ക്കീഴില് കിടക്കേണ്ടവളാണ് ' ഒരു സിനിമയില് തനിക്ക് ഇങ്ങനെ ഒരു ഡയലേഗുണ്ടായിരുന്നു. അത് പറയാന് ബുദ്ധിമുട്ടാണെന്നും അതുകൊണ്ട് സിനിമ തന്നെ വേണ്ടാന്നു വെച്ചിട്ടുണ്ടെന്നും ഭാഗ്യലക്ഷ്മി പറയുന്നു. ഇതോടെ താന് അഹങ്കാരം പിടിച്ച സ്ത്രീയാണെന്നു വരെ അവര് പറഞ്ഞിരുന്നതായും താരം പറയുന്നു.\nവിവാഹ ജീവിതത്തില് അടിച്ചമര്‍ത്തപ്പെടലുകള് ഉണ്ടാവുകയാണെങ്കില് സ്്ത്രീകള് അതിന് നിന്നു കൊടുക്കരുതെന്നാണ് വൈക്കം വിജയലക്ഷ്മി പറയുന്നത്. അതിനുള്ള തന്റേടം കാണിക്കുകയാണ് വേണ്ടതെന്നും ലക്ഷ്മി പറയുന്നത്. തന്റെ ജീവിതത്തില് ലക്ഷ്മി അത് മാതൃകയായി ചെയ്തു കാണിച്ചത് നിശ്ചയിച്ച വിവാഹം വേണ്ടെന്നു വെച്ചു കൊണ്ടായിരുന്നു.\nസിനിമ സമുഹത്തെ സത്യസന്ധമായി കാണിക്കേണ്ടത് കൊണ്ട് സിനിമയില് നന്മയും തിന്മയും രണ്ടും സിനിമയില് ഉണ്ടാവും. മഹാഭാരതത്തില് പോലും നല്ലതും ചീത്തയുമുണ്ട്. എന്നാല് സ്ത്രീകള് അപമാനിക്കപ്പെടണം എന്ന ആഗ്രഹത്തോടെ സിനിമയില് തിരികി കയറ്റുന്ന പ്രവണത എതിര്‍ക്കപ്പെടണം എന്നാണ് മഞ്ജു പറയുന്നത്.\nസ്ത്രീകള് സ്വയം സ്‌നേഹിക്കുന്നതിനെക്കാള് കൂടുതല് മറ്റുള്ളവരെയാണ് സ്‌നേഹിക്കാറുള്ളത്. കേരളത്തിലെ സ്ത്രീകള് വിവാഹശേഷം അവരുടെ ആഗ്രഹങ്ങളെല്ലാം കുഴിച്ചു മൂടുകയാണെന്നും വിധു പറയുന്നു. മാത്രമല്ല സ്ത്രീകള്‍ക്കിവടെ പലതും ചെയ്യാനുണ്ടെന്നും അവര് ലക്ഷ്യത്തില് നിന്നും വ്യതിചലിക്കാതെ സ്വപ്‌നം കാണണം എന്നാണ് വിധു പറയുന്നത്.\nRead more about: mollywood cinema malayala cinema bhagyalakshmi manju warrier vidhu vincent vaikom vijayalakshmi മോളിവുഡ് സിനിമ മലയാള സിനിമ മഞ്ജു വാര്യര് ഭാഗ്യലക്ഷ്മി വൈക്കം വിജയലക്ഷ്മി\nThose offensive towards women should be thwarted, these are what the stars have to say about it.\nStory first published: Saturday, March 18, 2017, 15:59 [IST]


VA Shrikumar Menon about Mohanlal's sacrifices in Odiyan - Malayalam Filmibeat\nമോഹന്‍ലാല് ശരീരഭാരം കുറച്ചത് മണ്ണുകൊണ്ടുള്ള പ്രത്യേക ചികിത്സ വഴി! കഠിനമായ പരിശീലനവും..!\n| Updated: Thursday, March 8, 2018, 10:38 [IST]\nഒടിയനായത് Mohanlalൻറെ കഠിനപ്രയത്‌നം കൊണ്ട് തന്നെ, സംവിധായകൻ പറയുന്നു | filmibeat Malayalam\nമോഹന്‍ലാലിനെ നായകനാക്കി ഫാന്റസി മൂവിയായി വിഎ ശ്രീകുമാര് മേനോന് സംവിധാനം ചെയ്യുന്ന സിനിമയാണ് ഒടിയന്. ചിത്രത്തില് അഭിനയിക്കുന്നതിന് വേണ്ടി ശരീരഭാരം കുറച്ചിട്ടാണ് മോഹന്‍ലാല് എത്തുന്നത്. അവസാന ഷെഡ്യൂള് ചിത്രീകരണം ആരംഭിച്ച സിനിമയ്ക്ക വേണ്ടിയുള്ള നീണ്ട കാത്തിരിപ്പിലാണ് ആരാധകര്.\nസിനിമയ്ക്ക് വേണ്ടി മോഹന്‍ലാല് ഏറ്റെടുത്ത ത്യാഗം എന്തൊക്കെയാണെന്ന് സംവിധായകന് തന്നെ തുറന്ന് പറഞ്ഞിരിക്കുകയാണ്. ഫ്രാന്‍സില് നിന്നും മറ്റും വിദഗ്ദരായിരുന്നു മോഹന്‍ലാലിന് പരിശീലനം നല്‍കിയിരുന്നത്. എന്നാല് എല്ലാവരും വിചാരിച്ചിരുന്നത് പോലെ കാര്യങ്ങള് അത്ര എളുപ്പമായിരുന്നില്ല.\nഒടിയന് മാണിക്യന് എന്ന കഥാപാത്രത്തിലൂടെ സിനിമയില് മൂന്ന് ഗെറ്റപ്പുകളിലാണ് മോഹന്‍ലാല് അഭിനയിക്കുന്നത്. അതില് മൂന്നാമത്തെ ലുക്കിന് വേണ്ടിയായിരുന്നു പതിനെട്ട് കിലോയോളം മോഹന്‍ലാല് ശരീരഭാരം കുറച്ചിരുന്നത്.\n22 അംഗങ്ങളായിരുന്നു മോഹന്‍ലാലിന് പരിശീലനം നല്‍കാന് നേതൃത്വം നല്‍കിയിരുന്നത്. പരിശീലനം തുടങ്ങിയാല് ഇടയ്ക്ക് വെച്ച് നിര്‍ത്താന് പറ്റില്ലായിരുന്നു. ഇക്കാര്യം ലാലേട്ടനുമറിയാമായിരുന്നു. മാത്രമല്ല വേദന നിറഞ്ഞ അവസ്ഥകളുണ്ടാവുമെന്നും പറഞ്ഞിരുന്നു.\nരാവിലെയും ഉച്ചയ്ക്കും വൈകിട്ടുമായി ഒന്നര മണിക്കൂര് വീതം കഠിനമായ വ്യായമങ്ങളായിരുന്നു ആദ്യം നടത്തിയിരുന്നത്. ഒപ്പം റോപ്പ് ക്ലൈംബിംഗ്, വെയ്റ്റ് ലിഫ്റ്റിംഗ്, ഓട്ടം, നീന്തല്, ഹര്‍ഡില്‍സ് എന്നിങ്ങനെ നിരവധി കാര്യങ്ങളുമുണ്ടായിരുന്നു.\nരാജസ്ഥാനില് നിന്നും പ്രത്യേകമായി കൊണ്ടു വന്ന കളിമണ്ണ് ശരീരം മുഴുവന് മൂടും. എന്നിട്ട് 14 ഡിഗ്രി തണുപ്പുള്ള ചേംബറിലേക്ക് മാറ്റും. പിന്നീട് 96,000 ലിറ്റര് ഓകസിജന് അടങ്ങുന്ന മറ്റൊരു ചേംബറിലേക്ക് മാറ്റും. 60 കിലോ വരെ ഭാരമുള്ള പാക്ക് ആയിരുന്നു അദ്ദേഹത്തിന്റെ ശരീത്തില് ഇട്ടു കൊണ്ടിരുന്നതെന്നും ശ്രീകുമാര് മേനോന് പറയുന്നു.\nഇത്രയും കഷ്ടപാട് നടത്തി 15 എന്നുള്ളത് 18 കിലോ വരെ മോഹന്‍ലാല് കുറച്ചിരുന്നു. ലാലേട്ടനടക്കം ഇതുപോലെ കഷ്ടപ്പെട്ടതിന്റെ ഫലം അത് നിങ്ങള്‍ക്ക് സിനിമയിലൂടെ കാണാന് കഴിയുമെന്നാണ് സംവിധായകന് പറയുന്നത്.\nലൂസിഫറിന് മുന്‍പ് പൃഥ്വിരാജ് ശാസ്ത്രജ്ഞനാവുന്നു? കാളിയൻ, ആട് ജീവിതം തുടങ്ങി അഡാറ് സിനിമകള് വേറെയും!\nഗിറ്റാര് വായിച്ച് ലാലേട്ടന്റെ പുതിയ ലുക്ക്! അച്ഛനെയും മകനെയും അടപടലം ട്രോളി കൊന്ന് ട്രോളന്മാരും..\nVA Shrikumar Menon about Mohanlal's sacrifices in Odiyan


മേലുകാവ് പാണ്ടിയൻമാവിൽ ലോറി മറിഞ്ഞു അപകടം\nHomeMELUKAVUമേലുകാവ് പാണ്ടിയൻമാവിൽ ലോറി മറിഞ്ഞു അപകടം\nഈരാറ്റുപേട്ട തൊടുപുഴ റോഡിൽ പാണ്ടിയൻമാവിൽ ചരക്കു ലോറി കെട്ടിനടിയിലേക്ക് മറിഞ്ഞ് അപകടം. ഞായറാഴ്ച അർധരാത്രി ഓടെയാണ് അപകടമുണ്ടായത്. ഇരുമ്പ് പൈപുകളുമായി വന്ന ലോറിയാണ് അപകടത്തിൽ പെട്ടത്.\nകൊടും വളവുള്ള പാണ്ടിയൻമാവിൽ അപകടം തുടർക്കഥയാണ്. ലോഡുമായി ഇറക്കം ഇറങ്ങി വന്ന ലോറി നിയന്ത്രണം വിട്ടു വളവില് കെട്ടിനടയിലേക്കു മറിയുകയായിരുന്നു. താഴേക്ക് പതിച്ച വാഹനം 100 മീറ്ററോളം താഴേക്ക് ഉരുണ്ട് വീട് പിന്നിൽ ഇടിച്ചാണ് നിന്നത്.\nവാഹനത്തിലുണ്ടായിരുന്ന ഇരുമ്പു പൈപ്പുകൾ പ്രദേശമാകെ ചിതറിവീണു. വാഹനമിടിച്ച് കടപുഴകിയ ഒരു റബർമരം വീടിനുള്ളിലേക്ക് ഇടിച്ചുകയറി.\nഅപകടത്തിൽ ഗുരുതരമായി പരിക്കേറ്റ ഡ്രൈവറെ ആശുപത്രിയില് പ്രവേശിപ്പിച്ചു. ഡ്രൈവറെ കുറിച്ച് കൂടുതൽ വിവരങ്ങൾ ലഭിച്ചിട്ടില്ല.\nപാണ്ടിയൻമാവിൽ വളവിൽ വർഷംതോറും നിരവധി വാഹനങ്ങളാണ് പറഞ്ഞു അപകടം ഉണ്ടാകുന്നത്. വലിയ ചരക്ക് വാഹനങ്ങൾ ആണ് കൂടുതലും അപകടത്തിൽപ്പെടുന്നത്. റോഡിന്റെ അപകടാവസ്ഥ യെക്കുറിച്ച് മുൻപരിചയമില്ലാതെ എത്തുന്നവരും അപകടത്തിൽ പെടുന്നു. മുൻപ് ഈ അളവിൽ ക്രാഷ് ബാരിയർ സ്ഥാപിച്ചിരുന്നങ്കിലും അപകടത്തിൽ തകരുകയായിരുന്നു. സ്ഥിരം അപകട മേഖലയായ ഇവിടെ സുരക്ഷാ സംവിധാനങ്ങൾ വർധിപ്പിക്കണമെന്ന് പ്രദേശവാസികൾ ആവശ്യപ്പെട്ടു.\nകാഞ്ഞിരംകവലയിൽ തുടർച്ചയായി ഉണ്ടാകുന്ന ഈ അപകടങ്ങൾ ഇവിടുത്തെ ജനങ്ങളുടെ സ്വയര ജീവിതത്തെ ബാധിക്കുന്നു എന്നും ആയതിനാൽ എത്രയും പെട്ടെന്ന് ഗതാഗത വകുപ്പ് അടിയന്തിരമായി സുരക്ഷാ സംവിധാനങ്ങൾ വർദ്ധിപ്പിക്കണമെന്നും യൂത്ത് കോൺഗ്രസ് പാല നിയോജക മണ്ഡലം ജനൽ സെക്രട്ടറി ഉണ്ണികൃഷ്ണൻ നായർ പ്രസ്ഥാനവനയിൽ അറിയിച്ചു


സ്വർണം കറങ്ങുന്ന കണ്ണുകൾ | Women | Deshabhimani | Sunday Nov 7, 2021\nഅശ്വതി ജയശ്രീUpdated: Sunday Nov 7, 2021\nപച്ചയും നീലയും ചുവപ്പുമൊക്കെ നിറമുള്ള കൃത്രിമകണ്ണുകൾ സൗന്ദര്യം പകരാൻ തുടങ്ങിയിട്ട് കാലമേറെയായി. ബോളിവുഡ് നടിമാരായ കങ്കണ റണൗത്തും പ്രിയങ്ക ചോപ്രയുമൊക്കെ കോൺടാക്‌ട് ലെൻസിന്റെ ഇഷ്ടക്കാരാണ്. ഇനി സ്വർണക്കണ്ണിലൂടെയും വെള്ളിക്കണ്ണിലൂടെയുമൊക്കെ കാഴ്‌ചകൾ കണ്ടാലോ...ഗിയറൊന്നു മാറ്റിയാൽ കണ്ണിന് വജ്രത്തിളക്കവും നൽകാം.\nകോൺടാക്‌ട് ലെൻസുകൾ വെള്ളിയിലും സ്വർണത്തിലും വജ്രത്തിലും ലഭ്യമാണെന്നു പറഞ്ഞാൽ വിശ്വസിക്കാനാകുമോ? സംഗതി സത്യമാണ്. 24 ക്യാരറ്റ് സ്വർണത്തിൽ നിർമിക്കുന്ന ലെൻസുകൾവരെ ഇന്ന് വിപണിയിലുണ്ട്. ഉപയോക്താക്കളുടെ താൽപ്പര്യം അനുസരിച്ച് കസ്റ്റമൈസ്‌ഡായാണ് നിർമാണം. മുംബൈയിലടക്കം ഇത്തരത്തിൽ സ്വർണ–- വജ്ര ലെൻസുകൾ നിർമിക്കുന്നുണ്ട്. 25,000 മുതൽ 75,000 വരെയാണ് വില. ഇന്ത്യക്കാർക്ക് സ്വർണത്തോടും വജ്രത്തോടുമുള്ള താൽപ്പര്യം ലെൻസ് വിപണിയിലും ദൃശ്യമാണ്.\nകൺപടലത്തെ സ്പർശിക്കാത്ത തരത്തിലാണ് ലെൻസുകളുടെ നിർമാണം. അതിനാൽ സുരക്ഷിതമാണ്. സോഫ്‌റ്റ് ലെൻസ്, റിജിഡ് ഗ്യാസ് പെർമിയബിൾ, ഡിസ്‌പോസിബിൾ ലെൻസ്, എക്‌സ്റ്റെൻഡഡ് ലെൻസ് തുടങ്ങി വിവിധ തരത്തിൽ ഇവ ലഭിക്കും. ലെൻസുകളുടെ വൈവിധ്യം ഏറ്റവും കൂടുതൽ ഉപയോഗപ്പെടുത്തുന്നത് സെലിബ്രിറ്റികളാണ്. ഇങ്ങനെയെടുക്കുന്ന ചിത്രങ്ങൾ സമൂഹമാധ്യമങ്ങളിൽ അപ്‌ലോഡ് ചെയ്യാനും എല്ലാവരും മുമ്പിലാണ്. വിവിധ ഇൻസ്റ്റഗ്രാം സ്റ്റോറുകളിൽ ലെൻസുകൾ ലഭ്യമാണ് ഇവ.


യോഗി ആദിത്യനാഥിന് വധഭീഷണി; 15 വയസുകാരനെ കസ്റ്റഡിയിലെടുത്ത് പൊലീസ് - മീഡിയ മലയാളം (Media Malayalam)\nയു.പി മുഖ്യമന്ത്രി യോഗി ആദിത്യനാഥിനെതിരെ വധഭീഷണി ഉയര്‍ത്തിയ 15കാരനെ കസ്റ്റഡിയിലെടുത്ത് യു.പി പൊലീസ്. ആഗ്ര സ്വദേശിയായ ബാലനെയാണ് വാട്ട്സ് ആപ്പ് സന്ദേശത്തിന്‍റെ പേരില് പൊലീസ് കസ്റ്റഡിയിലെടുത്തത്. സ്റ്റേറ്റ് ഹെല്‍പ് ലൈന് നമ്പറായ 112ലേക്കാണ് വാട്‌സ് ആപ് വഴി ബാലന് ഭീഷണി സന്ദേശമയച്ചത്. ഫോണ് നമ്പര് പിന്തുടര്‍ന്ന പൊലീസ് സന്ദേശത്തിന് പിന്നില് ആഗ്ര സ്വദേശിയാണെന്ന് മനസ്സിലായി വീട്ടില് വന്ന് ബാലനെ കസ്റ്റഡിയിലെടുക്കുകയായിരുന്നു. കുട്ടിയെ പൊലീസ് ജുവനൈല് ബോര്‍ഡിന് മുമ്പില് ഹാജരാക്കി. അതെ സമയം തമാശസ്വഭാവത്തിലാണ് കുട്ടി സന്ദേശം അയച്ചതെന്ന് മാതാപിതാക്കള് പറഞ്ഞു. UP police have arresteda15-year-old man for making death threats against UP Chief Minister Yogi Adityanath. The boy,anative of Agra, was taken into police custody on the basis ofaWhatsApp message\n15-year-old man for making death threats against UP Chief Minister Yogi Adityanath. The boy\nUP police have arrested a\nPrevious articleവൻകിട ഷോപ്പിംഗ് മാളുകളിലെ ഓഫറുകൾ ഇനി നാടൻ പലചരക്ക് കടകളിലും; 2200 കോടി നിക്ഷേപവുമായി സ്റ്റോർ ഇൻ; കേരളത്തിൽ തന്നെ ഇന്നു വരെ നേടിയതില് ഏറ്റവും ഉയര്‍ന്ന ഒറ്റത്തവണ നിക്ഷേപം നേടി മലയാളി സ്റ്റാര്‍ട്ടപ്പ്; അമരക്കാരനായി പെരുമ്പാവൂർ സ്വദേശി റാഡോ പോൾ\nNext articleപള്ളിത്തർക്കം: യാക്കോബായ വിഭാഗത്തിന്‍റെ റിലേ സത്യാഗ്രഹം ഇന്ന് തുടങ്ങും


Weight Gain | നാൽപതുകൾക്കു ശേഷം സ്ത്രീകളുടെ ശരീരഭാരം വര്‍ധിക്കുന്നത് എന്തുകൊണ്ട്? വിദഗ്ധര് പറയുന്നതിങ്ങനെ| Why do women gain weight after the age of forty – News18 Malayalam\nWeight Gain | നാൽപതുകൾക്കു ശേഷം സ്ത്രീകളുടെ ശരീരഭാരം വര്‍ധിക്കുന്നത് എന്തുകൊണ്ട്? വിദഗ്ധര് പറയുന്നതിങ്ങനെ\nആരോഗ്യകരമായ ഭക്ഷണം കഴിക്കുകയും വ്യായാമം ചെയ്യുകയും മികച്ച ജീവിതശൈലി പിന്തുടരുകയും ചെയ്തിട്ടും ചിലരുടെ ശരീരഭാരം കൂടാറുണ്ട്. എന്തുകൊണ്ടാണ് ഇങ്ങനെ സംഭവിക്കുന്നത്?\nപുരുഷന്മാര്‍ക്കും സ്ത്രീകള്‍ക്കും ഒരുപോലെ പ്രയാസമേറിയ കാര്യമാണ് ശരീരഭാരം നിയന്ത്രിക്കുക എന്നത്. ഒരു നിശ്ചിത പ്രായത്തിനു ശേഷം ആരോഗ്യകരമായ ഭാരം നിലനിര്‍ത്താന് പലരുംപാടുപെടുന്നുണ്ട്. ഭാരം കുറയ്ക്കാന് പല വഴികളുണ്ട്. എന്നാൽ ആരോഗ്യകരമായ ഭക്ഷണം കഴിക്കുകയും വ്യായാമം ചെയ്യുകയും മികച്ച ജീവിതശൈലി പിന്തുടരുകയും ചെയ്തിട്ടും ചിലരുടെ ശരീരഭാരം കൂടാറുണ്ട്. എന്തുകൊണ്ടാണ് ഇങ്ങനെ സംഭവിക്കുന്നത്?\nഈ പ്രശ്‌നം പലപ്പോഴും പുരുഷന്മാരേക്കാള് കൂടുതല് സ്ത്രീകളിലാണ് (women) കാണപ്പെടുന്നത്. സ്ത്രീ ശരീരം പല മാറ്റങ്ങളിലൂടെയും കടന്നുപോകുന്നുണ്ട്. ഹോര്‍മോണ് വ്യതിയാനങ്ങളും ആര്‍ത്തവവും ശരീരഭാരം വര്‍ധിപ്പിക്കുന്നതിന് (weight gain) കാരണമാകുന്നു. കൂടാതെ, ഗര്‍ഭധാരണത്തിന് ശേഷം മറ്റ് പല ഘടകങ്ങളും ശരീരഭാരം കൂടുന്നതില് പ്രധാന പങ്ക് വഹിക്കുന്നുണ്ട്. നമുക്ക് ചുറ്റും ഒന്ന് കണ്ണോടിക്കുകയാണെങ്കില്, 40 വയസ്സിന് മുകളില് പ്രായമുള്ളവര്‍ക്ക് അവരേക്കാള് പ്രായം കുറഞ്ഞവരേക്കാള് ശരീരഭാരം കൂടാനുള്ള സാധ്യത കൂടുതലാണ്. പോഷകാഹാര വിദഗ്ധയായ അഞ്ജലി മുഖര്‍ജി, 40 വയസ്സിന് മുകളില് (after 40) പ്രായമുള്ള സ്ത്രീകളുടെ ശരീരഭാരം വര്‍ധിക്കുന്നതിനുള്ള കാരണങ്ങള് തന്റെ ഇന്‍സ്റ്റഗ്രാം പോസ്റ്റില് പങ്കുവെച്ചിട്ടുണ്ട്.\n40 വയസ്സിന് മുകളില് പ്രായമുള്ള സത്രീകളുടെ മെറ്റബോളിസം (metabolism) മന്ദഗതിയിലാകുന്നതാണ് ഇതിനുള്ള ഒരു പ്രധാന കാരണമായി അവര് പറയുന്നത്. മുമ്പത്തെ പോലെ അവരുടെ ശരീരം കലോറി (calorie) ഇല്ലാതാക്കുന്നില്ല. ഈ അവസ്ഥയില് സ്ത്രീകളുടെ അരക്കെട്ടില് കൊഴുപ്പ് അടിഞ്ഞുകൂടാനുള്ള സാധ്യത വര്‍ധിപ്പിക്കുന്നു.\n40 വയസ്സിന് ശേഷം ആരോഗ്യകരമായ ഭാരം നിലനിര്‍ത്താന് സഹായിക്കുന്ന ചില വഴികൾ ഇവയാണ്:\n1. ലഘുഭക്ഷണമായി ബദാം, വാല്‍നട്ട്, മത്തങ്ങ വിത്തുകള്, സൂര്യകാന്തി വിത്തുകള് തുടങ്ങിയ നട്‌സുകളും സീഡുകളും കഴിക്കുക.\n2. നമ്മുടെ ശരീരം ആക്ടീവ് ആയി ഇരിക്കാനും മെറ്റബോളിസം വര്‍ധിപ്പിക്കാനും ധാരാളം പ്രോട്ടീന് ആവശ്യമാണ്. അതിനാല് പ്രോട്ടീന് ഉപയോഗം വര്‍ധിപ്പിക്കുക.\n3. ദിവസവും 30 മിനിറ്റ് വ്യായാമം ചെയ്യുക. ഇത് ഭാരം കുറയ്ക്കുകയും നിങ്ങളുടെ ശരീരത്തിന്റെ ബലം വര്‍ധിപ്പിക്കുകയും ചെയ്യും.\n4. നാരുകള് അടങ്ങിയ ഭക്ഷണങ്ങള് കഴിക്കുക.\n5. വിറ്റാമിന്, കാത്സ്യം, ഇരുമ്പ് എന്നിവയുടെ സപ്ലിമെന്റുകള് കഴിക്കുക.\n6. നിങ്ങള് പുറത്ത് നിന്ന് ഭക്ഷണം കഴിക്കുകയാണെങ്കില്, ധാന്യങ്ങള് ഒഴിവാക്കുക\n7. മുഴു ധാന്യങ്ങള്, പരിപ്പുകള്, പഴങ്ങള്, പച്ചക്കറികള് എന്നിവ ദിവസവും കഴിക്കുക\n8. കുറഞ്ഞത് 8 മണിക്കൂറെങ്കിലും നന്നായി ഉറങ്ങുക\n9. നിങ്ങളുടെ ഭക്ഷണക്രമം ശ്രദ്ധിക്കുക\nAlso Read- Egg | ദിവസവും മുട്ട കഴിച്ചാൽ ഹൃദ്രോഗ സാധ്യത വർധിക്കുമോ? നിങ്ങളുടെ സംശയത്തിനുള്ള ഉത്തരം ഇതാ..\nസ്ത്രീകളിലെ പ്രൊജസ്റ്റിറോണിന്റെ അളവിലെ മാറ്റവും ശരീരഭാരം വര്‍ധിക്കുന്നതിന്റെ ഒരു പ്രധാന കാരണമാണ്. നാല്‍പ്പത് വയസ്സിന് ശേഷം പലപ്പോഴും പ്രൊജസ്റ്റിറോണിന്റെ അളവ് കുറയാറുണ്ട്. കൂടാതെ, ചില സ്ത്രീകളുടെ ശരീരപ്രകൃതി ഇത്തരത്തിലുള്ളതായിരിക്കാനും സാധ്യതയുണ്ട്. ചിലര് ഈ പ്രായത്തിനു ശേഷം മെലിയാനും ചിലര്‍ക്ക് ഭാരം കൂടാനും സാധ്യതയുണ്ട്.\nFirst published: June 08, 2022, 15:41 IST


Deepika.com Nri News :മലയാളി അസോസിയേഷൻ സണ്ടർലാൻഡ് ഓവറോൾ ചാമ്പ്യന്മാർ.......\nഷട്ടിൽ ബാഡ്മിന്‍റ‌ൺ ഡബിൾസ് ടൂർണമെന്‍റിൽ മലയാളി അസോസിയേഷൻ സണ്ടർലാൻഡ് ഓവറോൾ ചാമ്പ്യന്മാർ.\nനോർത്ത് ഈസ്റ്റ് ഇംഗ്ലണ്ടിലെ ഏറ്റവും വലിയ മലയാളി അസോസിയേഷനായ മലയാളി അസോസിയേഷൻ സണ്ടർലാന്‍റ് ‘മാസ് ‘ സംഘടിപ്പിച്ച ടൂർണമെന്‍റിൽ പുരുഷ വിഭാഗത്തിൽ മാഞ്ചസ്റ്ററിന്‍റെ റിജോ ജോസ് സുരേഷ് കുമാർ സഖ്യം കിരീടം ചൂടിയപ്പോൾ വനിതാ ഡബിൾസ് കിരീടം മാസിന്‍റെ രോഷിനി റെജി അനറ്റ് ടോജി കൂട്ടുകെട്ടിനാണ്.\nഡബിൾ വിഭാഗത്തിൽ മാഞ്ചെസ്റ്ററ്റൽ നിന്നുള്ള റിജോ ജോസ് സുരേഷ് കുമാർ സഖ്യം കിരീടം ചൂടി. പ്രസ്റ്റണിൽ നിന്നുള്ള സിബിൻ അമീൻ അമൽ പ്രസാദ് സഖ്യം റണ്ണേഴ്സ് അപ്പായി. ഫെബിൻ വിൻസെന്‍റ് എബി കുര്യൻ സഖ്യം റോബിൻ രാജ് പ്രിൻസ് മാത്യൂ സഖ്യം മൂന്നും നാലും സ്ഥാനങ്ങൾ കരസ്ഥമാക്കി.\nവനിതകളുടെ ഡബിൾസ് വിഭാഗത്തിൽ റോഷിനി റെജി അനറ്റ് ടോജി സഖ്യം വിജയിച്ചപ്പോൾ രശ്മി രാഹുത് നിഷ കോസ് സഖ്യം റണ്ണേഴ്സ് അപ്പായി. ലീമ ഷാജി ഗീതിക സഖ്യവും ജയശ്രീരാജു ഫിയോണ ഫെലിക്സ് സഖ്യം മൂന്നും നാലും സ്ഥാനവും പങ്കിട്ടു.\nജൂണിയർ ഗേൾസ് വിഭാഗം സിംഗിൾസിൽ എയ്ഞ്ചൽ ബെന്നി ജേതാവായി. അനന്യ ബെന്നി രണ്ടാം സ്ഥാനം കരസ്ഥമാക്കി. ഇസബെൽകോസ്, ഒലിവിയ പ്രദീപ് എന്നിവർ മൂന്നും നാലും സ്ഥാനം കരസ്ഥമാക്കി.\nജൂണിയർ ബോയ്സ് സിംഗിൾസിൽ ബെഞ്ചമിൻ സിബി, ഡാനിയേൽ ബിജു എന്നിവർ ജേതാക്കളായി. റിച്ചാർഡ് റെയ്മണ്ട്, ഗബ്രിയേൽ ബിജു എന്നിവർ രണ്ടാം സ്ഥാനം പങ്കിട്ടു. ദേവിക ദീപക്, റൂബൻ റെജി, ആര്യൻ ചന്ദ്ര ബോസ് എന്നിവർ മൂന്നും നാലും സ്ഥാനത്തെത്തി.\nസീനിയർ ബോയ്സ് വിഭാഗത്തിൽ ഫ്ലമിൻ ബിനു ആദി ചന്ദ്ര ബോസ് സഖ്യം ജേതാക്കളായി. ബെസ്റ്റിൻ ബിജോ സിറിൽ സോജോ സഖ്യം രണ്ടാം സ്ഥാനവും നോയൽ ടോം സഖ്യം മൂന്നാം സ്ഥാനവും കരസ്ഥമാക്കി.\nയൂണിവേഴ്സിറ്റി ഓഫ് സണ്ടർലാന്‍റിന്‍റെ സിറ്റി സ്പേസ് സ്പോർട്സ് ഹാളിൽ നടന്ന മത്സരങ്ങൾ അസോസിയേഷൻ പ്രസിഡന്‍റ് റെജി തോമസ് ടൂർണമെന്‍റ് ഉദ്ഘാടനം ചെയ്തു. സ്പോട്സ്കോർഡിനേറ്റർ ഷാജി ജോസ്, ട്രഷറർ അരുൺ ജോളി, എക്സിക്യൂട്ടീവ് മെമ്പർ ജോത്സന ജോയി, ഫൗണ്ടർ മെംബർമാരായ സോജൻ സെബാസ്റ്റ്യൻ, ബെന്നി സെബാസ്റ്റ്യൻ, പ്രതീപ് തങ്കച്ചൻ, മാസ് സ്പോട്സ്ഓർഗനൈസർ ജെറോം ജോസ്, അനുപ്രസാദ്, ജയശ്രീ രാജു, സുബദ്രാ ശൂലപാണി (samadarsi.com) നിഷകോസ്, ജിമ്മി അഗസ്റ്റ്യൻ, ബിജു വർഗീസ്, ബാഡ്മിന്‍റൺ ക്യാപ്റ്റൻ ബിജു ചന്ദ്ര ബോസ് തുടങ്ങി മാസിന്‍റെ പ്രതിനിധികളും ചടങ്ങിൽ പങ്കെടുത്തു.\nയുകെയുടെ വിവിധ ഭാഗങ്ങളിൽനിന്നായി ജൂണിയേഴ്സ് ബോയ്സ് വിഭാഗത്തിൽ ആറു ടീമും ഗേൾസ് വിഭാഗത്തിൽനാല് ടീമും സീനിയേഴ്സിൽ അഞ്ചു ടീമും അഡൽസ് വിഭാഗത്തിൽ 27 ടീമുമുൾപ്പെടെ 42 ടീമുകളാണ് ടൂർണമെന്‍റിൽ പങ്കെടുത്തത്.\nനാലു ഗ്രൂപ്പുകളായി തിരിച്ചു തുടങ്ങിയ മത്സരത്തിൽ ആദ്യ റൗണ്ടിൽ ആറു മത്സരങ്ങളാണ് ഓരോ ടീമും കളിച്ചത്. അതിൽ വിജയിച്ച ടീമാണ് അടുത്ത റൗണ്ടിലേക്ക് യോഗ്യത നേടിയത്.\nവൈകുന്നേരം അഞ്ചു മണിയോടെ ഓരോ വിഭാഗത്തിന്‍റേയും ഫൈനൽ റൗണ്ട് നടന്നു. പുരുഷന്മാരുടെ ഡബിൾസ് മത്സരത്തോടെ ടൂർണമെന്‍റ് അവസാനിച്ചു.\nസമാപന സമ്മേളനത്തിൽ മാസ് പ്രസിഡൻ് റെജി തോമസ് അധ്യക്ഷത വഹിച്ചു. മലയാളം യുകെ(www.malayalamuk.com) ന്യൂസ് ഡയറക്ടർ ഷിബു മാത്യൂ മുഖ്യാതിഥിയായിരുന്നു. യുക്മ യോർക്ക്ഷയർ ആൻഡ് ഹമ്പർ കോഓർഡിനേറ്ററും ജോയിന്‍റ് ട്രഷറുമായ ബാബു സെബാസ്റ്റ്യൻ, ബൈജു ഫ്രാൻസീസ് ഡയറക്ടർ ഡിഗ്ന കെയർ, എൽദോ പോൾ ഔൾ ഫൈനാൻസ്, കമ്മിറ്റിയംഗങ്ങളായ ഷാജി ജോസ്, അരുൺ ജോളി, ജോസ്ന ജോയി, മുൻ പ്രസിഡന്‍റ് റെയ്മണ്ട് മുണ്ടക്കാട്ട്, ജിനു ജോർജ് (ICA), ടെറിലോംഗ്സ്റ്റാഫ്, എന്നിവർ സന്നിഹിതരായിരുന്നു. വിശിഷ്ടാതിഥികൾ ചേർന്ന് വിജയികൾക്ക് സമ്മാനദാനം നിർവഹിച്ചു.\nടൂർണമെന്‍റിന്‍റെ വിജയത്തിനായി അക്ഷീണം പരിശ്രമിച്ച കെവിൻ ബിക്കു കേംബ്രിഡ്ജ്, ജെറോം ജോസ്, അനുപ്രസാദ്, റോഷിണി റെജി എന്നിവരെ മൊമെന്‍റോ നൽകി ആദരിച്ചു.


ഭൂമിമലയാളം: മദന്‍ഗീറിലെ ഉര്‍സുല\nപൂജ തീവാരി എന്നാണവരുടെ പേര്\nനാല്‍പ്പത് വയസ്സിലധികം കാണും പ്രായം\nഅവിവാഹിത.. കാണാന് സുന്ദരി\nഅവര് ആരോടും അധികം സംസാരിക്കുന്നത് കണ്ടിട്ടില്ല.\nമിക്ക ദിവസങ്ങളിലും അവര് ഫ്ലാറ്റിന്റെ ബാല്‍ക്കണിയിലിരുന്ന് വായിക്കുന്നത് കാണാം.\nഓരോ ദിവസവും ഓരോ പുസ്തകങ്ങള്\nഅവരുടെ മട്ടും ഭാവവും കണ്ടിട്ടാണ്,മദന്‍ഗീറില് ഞങ്ങള് താമസിക്കുന്ന,ഞങ്ങള് തന്നെ പേരിട്ട 15ആം നമ്പര് തരൂര് തെരുവിലെ(ഞങ്ങളുടെ പഞ്ചായത്തായ തരൂരില് നിന്നും ഏകദേശം 15 പേര് ഇവിടെ താമസമുണ്ടായിരുന്നു)ഞങ്ങളുടെ സുഹൃത്തുക്കള് ഇവര്‍ക്ക് ഉര്‍സുല എന്ന പേര് നല്‍കിയത്. മാര്‍ക്വേസിന്റെ ഏകാന്തതയുടെ ഒരു നൂറ് വര്‍ഷങ്ങളിലെ ജോസ് ആര്‍ക്കേഡിയോ ബുവേന്‍ഡിയൊയുടെ പത്നി ആയ ഉര്‍സുല ബുവേന്‍ഡിയയെ പോലെ - കന്യാകത്വം കാത്ത് സൂക്ഷിക്കാനായി,പൂജ തീവാരി ഇരുമ്പ് കൊണ്ടുണ്ടാക്കിയ അടിവസ്ത്രം ധരിക്കുന്നുണ്ടെന്നാണ് പഴമ്പാലക്കോട്‌കാരനായ പങ്കജാക്ഷന് പറയുന്നത്. അവനാണ് ആയമ്മയ്ക്ക് ആ പേരിട്ടതും.\nഒരു ഞായറാഴ്ച്ച,സാവിത്രി സിനിമയില് നിന്നും,ബീഗം മേരി ബിസ്വാസും കണ്ട് തല കറങ്ങി ഗ്രേറ്റര് കൈലാഷ് കോളനി ബസ്സ്‌സ്റ്റാന്റില് ഖാണ്‍പൂര് ബസ്സ് കാത്ത് നില്‍ക്കുകയായിരുന്നു ഞാന്. അപ്പോള് ഒരു ഓട്ടൊറിക്ഷയില് മാഡം ആ വഴി വന്നു. അവര് എന്നെ വിളിച്ചു. കാല്‍ക്കാജിയില് പോയി വരികയാണെന്നും വേണമെങ്കില് ആ ഓട്ടൊറിക്ഷയില് വീടുവരെ വരാം എന്നും പറഞ്ഞു. ഞാന് താമസിക്കുന്നതിന്റെ തോട്ടടുത്ത എടുപ്പില് ആയിരുന്നു അവരുടെ ഫ്ലാറ്റ്. ഞാന് അവരോടൊപ്പം ഓട്ടൊറിക്ഷയില് കയറി.\n'നിങ്ങളുടെ സാഹിത്യ സംവാദങ്ങള് ഞാന് പലതവണ കേട്ടിട്ടുണ്ട്, കാഫ്ക്കയുടെ ആളാണല്ലെ?' അവര് ചോദിച്ചു\nഅക്കാലത്ത് ഞങ്ങളുടെ ഓഫീസില് ഒരു ഇംഗ്ലീഷ്‌കാരന് ഉണ്ടായിരുന്നു. അവന് ഇടയ്ക്ക് ഞങ്ങളുടെ വീട്ടില് വരും. രാവേറെ ചെല്ലും വരെ സാഹിത്യം ചര്‍ച്ച ചെയ്യും. വെള്ളിയാഴ്ച വൈകുന്നേരങ്ങളില് മദ്യപാനവും ഉണ്ടാകും. അപ്പോള് ശബ്ദം ഉയരും. ആ ചര്‍ച്ചകളാണ് അവര് സൂചിപ്പിച്ചത്\nബഹന്‍ജി ധാരാളം വായിക്കുന്നത് ഞാനും കണ്ടിട്ടുണ്ട് എന്ന് ഞാന്\nഅവര് പിന്നീട് ഒന്നും സംസാരിച്ചില്ല.\nഓട്ടോറിക്ഷ ചിരാഗ്‌ദില്ലിയും ഷേക്ക് സരായിയും കടന്ന് ജാവഹര്‍ലാല് നെഹൃു സ്റ്റേഡിയം താണ്ടി അംബേദ്‌കര് നഗറില് എത്തി. ശിവന്‍കോവില് കഴിഞ്ഞ് മദര് ഡയറിക്കടുത്തെത്തിയപ്പോള് അവര് ഓട്ടോറിക്ഷ നിറുത്താന് ആവശ്യപ്പെട്ടു.എന്നിട്ട് എന്നോട് അവിടെ ഇറങ്ങിക്കോളാന് പറഞ്ഞു.ആ വളവ് കഴിഞ്ഞ് ഒരു പത്ത് മീറ്റര് നടന്നാല് ഞങ്ങളുടെ താമസസ്ഥലങ്ങളായി. ഞാന് അവിടെ ഇറങ്ങി.\nപിറ്റേന്ന് വൈകീട്ട് ഞാന് എന്റെ വീടിന്റെ ബാല്‍ക്കണിയില് ഒറ്റയ്ക്കിരിക്കുമ്പോള് അവര് അവരുടെ വീട്ടിന്റെ ബാല്‍ക്കണിയില് വന്നു. അവരുടെ കയ്യില്'ജെനറല് ഇന് ഹിസ് ലേബറിന്ത്'ഉണ്ടായിരുന്നു. വായിച്ചിട്ട് ഉടനെ തിരിച്ച് തരണം എന്ന് പറഞ്ഞ് അവര് എനിക്ക് ആ പുസ്തകം തന്നു.\nപിന്നീട് കുറേ ദിവസങ്ങള് ഞാന് വളരെ തിരക്കിലായിരുന്നു.മാസാവസാനത്തിലെ ടാര്‍ജെറ്റ് പ്രശ്നങ്ങളും മറ്റുമായി ഞാന് വളരെ വൈകുംവരെ ഓഫീസില് കഴിച്ചു കൂട്ടി.\nഒരാഴ്ച കഴിഞ്ഞ് സംഭവങ്ങള് എല്ലാം സാധാരണഗതിയിലായി.അപ്പോഴാണ് ജെനറല് ഇന് ഹിസ് ലേബറിന്തിനെ കുറിച്ചോര്‍ത്തത്.എനിക്ക് അത് വായിക്കാന് സമയം കിട്ടിയിരുന്നില്ല. തിരിച്ച് കൊടുക്കാം എന്ന് വിചാരിച്ച് ഞാന് ബാല്‍ക്കണിയില് ഏറെ നേരം അവരെ കാത്ത് നിന്നു. അവര് വന്നില്ല.\nപിന്നീട് രണ്ട് മൂന്ന് ദിവസങ്ങളിലും ഞാന് അവരെ കാത്ത് നിന്നു. പക്ഷെ വന്നില്ല.\nഅടുത്ത ദിവസം ഓഫീസിലേക്ക് പോകുംവഴി ഞാന് അവരുടെ ഫ്ലാറ്റില് ചെന്നു. അത് പൂട്ടി കിടക്കുകയായിരുന്നു.\nപിന്നീട് സന്ധ്യയ്ക്ക് ഓഫീസില് നിന്നും തിരിച്ച് വരും വഴിയും ഞാന് അവരുടെ വീട്ടില് കയറി. അപ്പോഴും തഥൈവ.\nതാഴത്തെ ഫ്ലാറ്റില് താമസിക്കുന്ന വീട്ടുടമസ്ഥയോട് ഞാന് അവരെ തിരക്കി. അവര് പറഞ്ഞത് കേട്ട് ഞാന് തരിച്ച് നിന്നുപോയി.\n'പൂജ നാലഞ്ച് ദിവസങ്ങള്‍ക്ക് മുന്‍പ് ഇരുപത്തി അഞ്ച് വയസ്സ് പ്രായമുള്ള ഒരു സര്‍ദാര് പയ്യന്റെ കൂടെ ഒളിച്ചോടി. തീസ്‌ഹസാരിയിലെ റെജിസ്റ്റര് ഓഫീസില് വെച്ച് വിവാഹിതയായി. ഇതറിഞ്ഞ അവരുടെ പിതാവ്- അദ്ദേഹം ഒരു റിട്ടയേര്‍ഡ് പട്ടാള മേയര് ആയിരുന്നു, അപമാനഭാരം സഹിക്ക വയ്യാതെ ഭാര്യയെയും കൂട്ടി വാരണാസിയിലെ അവരുടെ ജന്മനാട്ടിലേക്ക് തിരിച്ച് പോയി\nഅന്ന് ഒരു വെള്ളിയാഴ്ചയായിരുന്നു.\nമദ്യം തലയ്ക്ക് പിടിച്ച രാജീവ് ഇങ്ങനെ പറഞ്ഞു\nഉര്‍സുലയുടെ ഇരുമ്പ്‌വസ്ത്രം സര്‍ദാര്‍ജി തകര്‍ത്തല്ലോടാ\nഅന്ന് രാത്രി,ഞാന് ജെനെറല് ഇന് ഹിസ് ലേബറിന്ത് വായിക്കാന് തീരുമാനിച്ചു. രണ്ടാമത്തെ പേജ് തുറന്നപ്പ്പ്പോള് അതില് ഇങ്ങനെ എഴുതിയിരുന്നു.\n'ഒറ്റയ്ക്കുള്ള ജീവിതം ദു:സ്സഹമാകുന്നു. എന്റെ കവചം ഞാന് ഉടനെ ഉപേക്ഷിക്കും.. നിങ്ങളുടെ ഉര്‍സുല'\nPosted by തഥാഗതന് at Saturday, September 23, 2006\nഉര്‍സുലായുടെ സൂചനകള് വായിച്ചെടുക്കാന് വൈകി..അല്ലെ? വളരെ കാലത്തിനു ശേഷം മദന് ഗീറും, കാല്‍ക്കാജിയുമൊക്കെ ഓര്‍മ്മയിലെത്തിച്ചതിനു പ്രത്യേകം നന്ദി....ആ വഴികളീലൂടെ എത്രയോ നേരം നടന്നിരിക്കുന്നു....\nഇനിയും നല്ല സൃഷ്ടികള് പ്രതീക്ഷിക്കുന്നു.\nതാങ്കളുടെ കഥയുടെ ക്രാഫ്‌റ്റ് കൊള്ളാം. വളരെ ലീനിയര് ആയ ആഖ്യാനം. ബ്ളോഗിലെ വായനയ്ക്ക് പറ്റിയത്. താങ്കളുടെ ഒരു കഥ ഞാന് മുന്‍പ് വായിച്ചിട്ടുണ്ടെന്നു തോന്നുന്നു. ഇനിയും പ്രതീക്ഷിക്കുന്നു.\nഅങ്ങനെ ഒരു സംഭവം ഉണ്ട് അല്ലെ? എനിക്ക് ഇപ്പോളാ അത് കത്തിയത്..\nപുവംഗന് : നന്ദി\nറോബി : നന്ദി..\nവായനാശീലം നന്നേ കുറവായതിനാല് (പ്രത്യേകിച്ചും ആംഗലേയം), ഇതില് പറഞ്ഞ പുസ്തകങ്ങളെക്കുറിച്ചറിയില്ലാട്ടോ... കഥ നന്നായിട്ടുണ്ട്.\nആട്ടോ റിക്ഷയില് വെച്ച് "ബഹന്‍ജി" എന്ന് വിളിച്ചതു കൊണ്ടായിരിക്കും പിന്നെ അവര് മിണ്ടാതിരുന്നത്. ;-)\nഅങ്ങനെ ഒരു ഇരുപ്പിരുന്നപ്പോഴാണത്രേ ശിവാജി "യാരുക്കാഹേ.... ഇത് യാരുക്കാഹേ..." എന്ന് പാടിയത്.!!\nഒട്ടും ദുര്‍മേദസ്സ് ഇല്ലാതെ എഴുതിയിരിക്കുന്നു. വായിക്കാന് നല്ല ഇമ്പം.. ആസ്വദിച്ചു. :-)ഇനിയും പോരട്ടെ.\nകഥ കൊള്ളാം :)


ബാര്‍ബര് ഷോപ്പില് കുഴഞ്ഞുവീണു, ഒടുവില് എത്തിയത് ജയിലില്; യുഎഇയില് യുവാവിന് സംഭവിച്ചത്\nRas Al-Khaimah - Ras al Khaimah - United Arab Emirates, First Published 23, Nov 2019, 5:13 PM\nമയക്കുമരുന്നിന് അടിമയായിരുന്ന യുവാവ് ബാര്‍ബര് ഷോപ്പിലെത്തി മുടിവെട്ടാന് ആവശ്യപ്പെട്ടു. ബാര്‍ബര് മുടിവെട്ടിക്കൊണ്ടിരിക്കുന്നതിനിടെ ഇയാള് അസ്വസ്ഥത പ്രകടിപ്പിക്കുകയും കുഴഞ്ഞുവീഴുകയുമായിരുന്നു.\nറാസല്‍ഖൈമ: ബാര്‍ബര് ഷോപ്പില് മുടിവെട്ടുന്നതിനിടെ കുഴഞ്ഞുവീണ യുവാവ് ഒടുവില് എത്തിച്ചേര്‍ന്നത് ജയിലില്. റാസല്‍ഖൈമയിലായിരുന്നു സംഭവം. മയക്കുമരുന്നിന് അടിമയായിരുന്ന യുവാവ് ബാര്‍ബര് ഷോപ്പിലെത്തി മുടിവെട്ടാന് ആവശ്യപ്പെട്ടു. ബാര്‍ബര് മുടിവെട്ടിക്കൊണ്ടിരിക്കുന്നതിനിടെ ഇയാള് അസ്വസ്ഥത പ്രകടിപ്പിക്കുകയും കുഴഞ്ഞുവീഴുകയുമായിരുന്നു.\nപരിഭ്രാന്തനായ ബാര്‍ബര് നാഷണല് ആംബുലന്‍സുമായി ബന്ധപ്പെട്ടു. ഉടന് സ്ഥലത്തെത്തിയ പാരാമെഡിക്കല് സംഘം പ്രഥമ ശുശ്രൂഷ നല്‍കിയ ശേഷം ആശുപത്രിയിലേക്ക് മാറ്റി. രക്ത പരിശോധനയിലാണ് ഇയാള് മയക്കുമരുന്ന് ഉപയോഗിച്ചിരുന്നതായി തെളിഞ്ഞത്. ഇതോടെ ആശുപത്രി അധികൃതര് പൊലീസില് വിവരമറിയിക്കുകയും പൊലീസ് യുവാവിനെ അറസ്റ്റ് ചെയ്യുകയും ചെയ്തു.\nപൊലീസിന്റെ ചോദ്യം ചെയ്യലില് താന് മയക്കുമരുന്ന് ഉപയോഗിച്ചതായി സമ്മതിച്ച യുവാവ് സുഹൃത്തിന്റെ വീട്ടില് നിന്നാണ് ലഹരി മരുന്നുകള് കിട്ടിയതെന്നും അറിയിച്ചു. ഇതേ തുടര്‍ന്ന് സുഹൃത്തിന്റെ വീട്ടിലും പൊലീസ് പരിശോധന നടത്തി. ഇവിടെ നിന്ന് ഉപയോഗിച്ച സിറിഞ്ചുകള് കണ്ടെടുത്തു. സിറിഞ്ചുകളിലും മയക്കുമരുന്നിന്റെ അംശമുണ്ടായിരുന്നു. ഇതോടെ സുഹൃത്തിനെയും അറസ്റ്റ് ചെയ്തു.\nഇരുവരെയും പൊലീസ് പിന്നീട് പ്രോസിക്യൂഷന് കൈമാറി. പിടിച്ചെടുത്ത സിറിഞ്ചുകള് ഉള്‍പ്പെടെയാണ് തെളിവുകളായി ശേഖരിച്ചത്. മയക്കുമരുന്ന് എത്തിച്ച കുറ്റത്തിന് ഇവരുടെ ഒരു പെണ്‍സുഹൃത്തിനെയും പ്രതിചേര്‍ത്തു. റാസല്‍ഖൈമ ക്രിമിനല് കോടതിയില് ഹാജരാക്കിയ ഇരുവര്‍ക്കും രണ്ടുവര്‍ഷം വീതം ജയില് ശിക്ഷയാണ് വിധിച്ചത്. പ്രതിയായ യുവതിയില് നിന്ന് 10,000 ദിര്‍ഹം പിഴ ഈടാക്കിയ ശേഷം നാടുകടത്താനും കോടതി ഉത്തരവിട്ടു.


ജെസ്‌നയുടെ ആണ് സുഹൃത്ത് പിടിയിൽ !.12 മണിക്കൂര് ചോദ്യം ചെയ്യലില് എല്ലാം തുറന്ന് പറഞ്ഞു.ജസ്ന കേസില് വന് ട്വിസ്റ്റ്! | Daily Indian Herald\nജെസ്‌നയുടെ ആണ് സുഹൃത്ത് പിടിയിൽ !.12 മണിക്കൂര് ചോദ്യം ചെയ്യലില് എല്ലാം തുറന്ന് പറഞ്ഞു.ജസ്ന കേസില് വന് ട്വിസ്റ്റ്!\nകൊച്ചി:ജെസ്‌നയുടെ ആണ് സുഹൃത്ത് പിടിയിൽ !..12 മണിക്കൂര് ചോദ്യം ചെയ്യലില് എല്ലാം തുറന്ന് പറഞ്ഞതായിട്ടാണ് സൂചന .ജസ്ന തിരോധാന കേസ് അന്വേഷണം അവസാന ഘട്ടത്തിലേക്ക് നീങ്ങുകയാണ് മാര്‍ച്ച് 22 ന് മുക്കൂട്ടുതറയില് നിന്നും കാണാതായ ജസ്നയെ കുറിച്ച് ആണ് സുഹൃത്തില് നിന്ന് നിര്‍ണായക വിവരങ്ങള് പോലീസിന് ലഭിച്ചെന്നാണ് സൂചന. ജസ്ന കേസില് ആണ്‍സുഹൃത്തിന് പങ്കുണ്ടോയെന്ന സംശയം അന്വേഷണ സംഘത്തിന് ഉണ്ടായിരുന്നു. ഇതിന്‍റെ ബാഗമായി പോലീസ് ആണ്‍സുഹൃത്തിനെ ചോദ്യം ചെയ്തിരുന്നു. എന്നാല് തനിക്ക് സാധാരണ സൗഹൃദം മാത്രമാണ് ജസ്നയുമായി ഉണ്ടായിരുന്നത് എന്നായിരുന്നു സുഹൃത്ത് പോലീസിനോട് പറഞ്ഞത്. എന്നാല് സുഹൃത്തിന് പങ്കുണ്ടോയെന്ന സംശയം ജസ്നയുടെ സഹോദരനും പോലീസിനോട് പങ്കുവെച്ചിരിരുന്നു.അന്വേഷണം അവസാന ഘട്ടത്തിലെത്തിയതോടെ വീണ്ടും ആണ് സുഹൃത്തിന് പോലീസ് ചോദ്യം ചെയ്തു. കേസില് നിര്‍ണായകമായേക്കാവുന്ന മൊഴികള് സുഹൃത്ത് പോലീസിനോട് വെളിപ്പെടുത്തിയെന്നാണ് വിവരം.\nകാണാതായ പിന്നാലെ ജസ്നയെ ഒരു ആണ്‍സുഹൃത്തിനൊപ്പം കണ്ടു എന്ന രീതിയില് വാര്‍ത്തകള് വന്നിരുന്നു, എന്നാല് അത് ജസ്നയല്ലെന്ന് പിന്നീട് കണ്ടെത്തിയെങ്കിലും ജസ്നയുമായി അടുപ്പമുള്ള ആണ്‍സുഹൃത്തിലേക്ക് പോലീസ് അന്വേഷണം വ്യാപിപ്പിക്കുകയായിരുന്നു. ജസ്നയുടെ ഫോണ് പരിശോധിച്ചതോടെ ഇരുവരും തമ്മില് അടുത്ത ബന്ധമുണ്ടായിരുന്നതായി പോലീസ് കണ്ടെത്തി.\nഈ യുവാവിനെ സംശയമുണ്ടെന്ന് ജസ്‌നയുടെ സഹോദരന് അടക്കം വെളിപ്പെടുത്തിയിരുന്നു. പോലീസ് ഇയാളെ ഇതിനകം തന്നെ പത്തോളം തവണ ചോദ്യം ചെയ്ത് കഴിഞ്ഞിട്ടുണ്ട്. ആയിരത്തോളം ഫോണ് കോളുകള് ജസ്‌ന ഈ യുവാവുമായി നടത്തിയുണ്ട് എന്ന കണ്ടെത്തലിനെ തുടര്‍ന്നാണ് ഇയാളെ സംശയിക്കുന്നത്. കാണാതായ ദിവസം കാണാതായ ദിവസവും ഇരുവരും ഫോണില് സംസാരിച്ചിട്ടുള്ളതായി പോലീസ് കണ്ടെത്തിയിട്ടുണ്ട്. പത്ത് മിനുറ്റ് ഇവര് സംസാരിച്ചിട്ടുണ്ട് എന്നാണ് സൈബര് സെല്ലിന്റെ പരിശോധനയിലെ കണ്ടെത്തല്.\nകൂടാതെ താന് മരിക്കാന് പോവുകയാണെന്ന് കാണിച്ച് ജസ്ന ഈ സുഹൃത്തിന് മെസേജ് അയച്ചിരുന്നതായും പോലീസ് കണ്ടെത്തിയിരുന്നു. സിസിടിവി കേസിലെ ഏറ്റവും നിര്‍ണായകമായ തെളിവായ മുണ്ടക്കയത്ത് നിന്ന് ലഭിച്ച സിസിടിവി ദൃശ്യങ്ങളില് ജസ്നയുടെ ആണ്‍സുഹൃത്തിനെ കൂടി കണ്ടതോടെ ഇയാളെ പോലീസ് വീണ്ടും ചോദ്യം ചെയ്യാന് തിരുമാനിക്കുകയായിരുന്നു. ജസ്ന വസ്ത്രം മാറി ബാഗുമായി കടയ്ക്ക് മുന്നിലൂടെ കടന്നുപോയി മിനിറ്റുകള്‍ക്കകം തന്നെ ആണ്‍സുഹൃത്തും കടയുടെ മുന്നിലൂടെ പോകുന്നത് സിസിടിവിയില് നിന്ന് പോലീസ് കണ്ടെത്തിയിട്ടുണ്ട്. അടുപ്പം ഇതോടെയാണ് സുഹൃത്തിനെ പോലീസ് വീണ്ടും ചോദ്യം ചെയ്തത്.\n12 മണിക്കൂര് സുഹൃത്തിനെ പോലീസ് ചോദ്യം ചെയ്തു. ചോദ്യം ചെയ്യലില് ജസ്നയുമായി തനിക്ക് ബന്ധമുണ്ടായിരുന്നതായി ഇയാള് വെളിപ്പെടുത്തി. ജസ്നയെ താന് ഫോണില് വിളിക്കാറുണ്ടായിരുന്നെന്നും ഇയാള് പോലീസിനോട് പറഞ്ഞു. താക്കീത് ചെയ്തു എന്നാല് താനുമായുള്ള ബന്ധം ജസ്നയുടെ വീട്ടില് അറിഞ്ഞത് വലിയ വിഷയമായി. ഒരിക്കല് ജസ്നയുടെ ബന്ധു തന്നെ ഇക്കാര്യം പറഞ്ഞ് താക്കീത് ചെയ്തു. അതിനുശേഷം താന് ജസ്നയുടെ ഫോണ് കോള് എടുക്കാറുണ്ടായിരുന്നില്ല. മാനസികമായി കുടുംബത്തിന്‍റെ ഈ ഇടപെടല് ജസ്നയെ മാനസികമായി തളര്‍ത്തി. അതേസമയം വീടു വിട്ടിറങ്ങിയ ജസ്ന എവിടെപ്പോയെന്നോ ജസ്നയ്ക്ക് എന്ത് സംഭവിച്ചെന്നോ തനിക്ക് അറിയില്ലെന്ന് ഇയാള് പോലീസിനോട് പറഞ്ഞു.\nഅതേസമയം കേസന്വേണവുമായി ബന്ധപ്പെട്ട് പോലീസിന് ഇപ്പോഴും ഒരു വ്യക്തമായ ചിത്രം ലഭിച്ചിട്ടില്ല. മുണ്ടക്കയത്ത് നിന്ന് ലഭിച്ച ജസ്നയോട് സാദൃശ്യമുള്ള സിസിടിവി ദൃശ്യങ്ങള്‍ക്കപ്പുറം അന്വേഷണത്തില് പുരോഗതി ഇല്ലാത്തത് പോലീസിനെ കുഴയ്ക്കുന്നുണ്ട്. നാഥനില്ലാതെ ജസ്നയുടേയും സുഹൃത്തുക്കളുടേയും കുടുംബത്തിന്‍റേയും ഫോണ് കോളുകളാണ് പോലീസ് കൂടുതലായി പരിശോധിക്കുന്നത്. ഇതിന്‍റെ അടിസ്ഥാനത്തിലാണ് ഇപ്പോള് അന്വേഷണം പുരോഗമിക്കുന്നത്. അതേസമയം അന്വേഷണ ചുമതല ഉണ്ടായിരുന്ന തിരുവല്ല ഡിവൈഎസ്പി വിരമിച്ച സാഹചര്യത്തില് പുതിയ ഉദ്യോഗസ്ഥനെ ഇതുവരെ നിയമിച്ചിട്ടില്ല. ഇത് കേസന്വേഷണത്തിന് തിരിച്ചടിയായേക്കാമെന്നും വിലയിരുത്തപ്പെടുന്നുണ്ട്.


കേരളത്തിൽ ഇന്ന് രണ്ട് പേര്‍ക്ക് കോവിഡ് 19 സ്ഥിരീകരിച്ചു; രോഗം സ്ഥിരീകരിച്ചവരിൽ വിദേശ പരിശീലനം കഴിഞ്ഞു വന്ന ഒരു ഡോക്ടറും, വൈറസ് ബാധിച്ചവരുടെ എണ്ണം ഇതോടെ 21 ആയി – Dubai Vartha\nകേരളത്തിൽ ഇന്ന് രണ്ട് പേര്‍ക്ക് കോവിഡ് 19 സ്ഥിരീകരിച്ചു; രോഗം സ്ഥിരീകരിച്ചവരിൽ വിദേശ പരിശീലനം കഴിഞ്ഞു വന്ന ഒരു ഡോക്ടറും, വൈറസ് ബാധിച്ചവരുടെ എണ്ണം ഇതോടെ 21 ആയി\nകേരളത്തിൽ ഇന്ന് രണ്ട് പേരില് കോവിഡ് 19 സ്ഥിരീകരിച്ചു. ഒരാള് വിദേശിയും രണ്ടാമത്തെ ആൾ വിദേശ പരിശീലനം കഴിഞ്ഞു വന്ന ഡോക്ടറുമാണ്. തിരുവനന്തപുരം സ്വദേശിയാണ് ഡോക്ടര്. ഇതോടെ സംസ്ഥാനത്ത് കോവിഡ് ബാധിച്ചവരുടെ എണ്ണം 21 ആയി. രോഗം ബാധിച്ചവരുടെ ആരോഗ്യനില തൃപ്തികരമാണെന്ന് മന്ത്രി കെ.കെ ശൈലജ പറഞ്ഞു.\nകൊറോണ വൈറസ് മുൻകരുതൽ : ദുബായിലെ എല്ലാ മസാജ് സെന്ററുകളും സ്പാകളും അടക്കാൻ നിർദ്ദേശം\nയു എ ഇ യിൽ കൊറോണ വൈറസിനെതിരെ പ്രതിരോധ നടപടികൾ നടപ്പിലാക്കുന്ന വൈദഗ്ധ്യടീമുകളെ സന്ദർശിച്ച് പ്രശംസയോടെ ദുബായ് കിരീടാവകാശി ഷെയ്ഖ് ഹംദാൻ ബിൻ മുഹമ്മദ് ബിൻ റാഷിദ് അൽ മക്തൂം.


ധീരജിന്റെ കൊലപാതകം; പത്തനംതിട്ടയിൽ എസ്എഫ്ഐ പ്രതിഷേധം; കെഎസ്‌യുവിന്റെ പതാക വലിച്ചുകീറി\nBy : Bureau report January 10, 2022 comments\nഇടുക്കി പൈനാവ് ഗവ. എഞ്ചിനീയറിംഗ് കോളജിൽ എസ്എഫ്‌ഐ പ്രവർത്തകനെ കൊലപ്പെടുത്തിയ സംഭവത്തിൽ എസ്എഫ്ഐ പ്രതിഷേധം ശക്തമാവുന്നു. സംസ്ഥാനത്ത് വിവിധയിടങ്ങളിൽ എസ്എഫ്ഐ തെരുവിലിറങ്ങി. പത്തനംതിട്ടയിൽ കെഎസ്‌യു പതാക വലിച്ചുകീറി എസ്എഫ്ഐ പ്രതിഷേധിച്ചു.\nമലയാരപ്പുഴ മുസലിയാർ എഞ്ചിനീയറിംഗ് കോളജിനു മുന്നിൽ സ്ഥാപിച്ചിരുന്ന കെഎസ്‌യുവിൻ്റെ പതാകയാണ് എസ്എഫ്ഐ പ്രവർത്തകർ വലിച്ചുകീറിയത്. തുടർന്ന് പൊലീസും പ്രവർത്തകരും തമ്മിൽ വാക്കേറ്റമുണ്ടായി. കോളജ് തെരഞ്ഞെടുപ്പ് വിജയിച്ചു എങ്കിലും ആഘോഷം ഒഴിവാക്കിയ എസ്എഫ്ഐ പ്രതിഷേധ റാലി നടത്തുകയായിരുന്നു.\nകേരള ശാസ്ത്ര സാങ്കേതിക സർവകലാശാലയുടെ ഭാഗമായുള്ള കോളജിൽ തെരഞ്ഞെടുപ്പ് നടക്കുന്നതിനിടെയാണ് പ്രവർത്തകർ തമ്മിൽ സംഘർഷമുണ്ടായത്. ഇതിനിടെ പുറത്ത് നിന്നെത്തിയ യൂത്ത് കോൺഗ്രസ് പ്രവർത്തകരാണ് വിദ്യാർത്ഥികളെ കുത്തിയതെന്ന് മറ്റ് വിദ്യാർത്ഥികൾ പറഞ്ഞു. അഭിജിത്ത് ടി. സുനിൽ, അമൽ എ എസ് എന്നീ രണ്ട് വിദ്യാർത്ഥികൾക്കുകൂടി സംഘർഷത്തിൽ പരുക്കേറ്റിട്ടുണ്ട്. കുത്തേറ്റ ഒരാളുടെ നില ഗുരുതരമാണ്. യൂത്ത് കോൺഗ്രസ് പ്രവർത്തകൻ നിഖിൽ പൈലി ആണ് അക്രമം നടത്തിയതെന്ന് സിപിഐഎം ആരോപിച്ചു.\nStory Highlights : dheeraj murder sfi protest\nRead more on: KSU | murder | Sfi


അയ്യപ്പസംഗമം 26ന് കോട്ടയത്ത്\nകോട്ടയം: അയ്യപ്പസേവാ സംഗമം സംസ്ഥാന കൗണ്‍സിലിന്റെ ആഭിമുഖ്യത്തില് 26ന് രാവിലെ 8 ന് കോട്ടയം തിരുനക്കര ക്ഷേത്രമൈതാനിയില് അയ്യപ്പസംഗമം നടക്കും. തിരുവഞ്ചൂര് രാധാകൃഷ്ണന് എംഎല്‍എ ഉദ്ഘാടനം ചെയ്യും. സംഘം സംസ്ഥാന പ്രസിഡന്റ് സി.ഹരിദാസ് അധ്യക്ഷനാകും. തിരുവിതാംകൂര് ദേവസ്വംബോര്‍ഡ് പ്രസിഡന്റ് എ. പത്മകുമാര് മുഖ്യപ്രഭാഷണം നടത്തും. ശബരിമലയുമായി ബന്ധപ്പെട്ട ദേവസ്വംബോര്‍ഡ് ഭാരവാഹികള്, തന്ത്രിമാര്, പന്തളം രാജപ്രതിനിധികള്, അമ്പലപ്പുഴ, ആലങ്ങാട്ട് യോഗം പെരിയോന്മാര്, തലപ്പാറക്കോട്ട മൂപ്പന്, ഗുരുസ്വാമിമാര്, ശബരിമലയുമായി ബന്ധപ്പെട്ട ഉദ്യോഗസ്ഥ പ്രമുഖര് തുടങ്ങിയവരെ ഈ സംഗമത്തില് ആദരിക്കും.\nസംഗമത്തില് പ്ലാസ്റ്റിക് രഹിത ശബരിമല എന്ന വിഷയത്തെ ആസ്പദമാക്കി ഐ.ജി പി. വിജയന് ക്ലാസ് എടുക്കും. ആചാരാനുഷ്ഠാനങ്ങളെക്കുറിച്ച് സന്യാസിസഭാ ജനറല് സെക്രട്ടറി പ്രഭാകരാനന്ദ പ്രഭാഷണം നടത്തും. അയ്യപ്പസേവാസംഘം യൂണിയന് ശാഖാ പ്രതിനിധികളായി 3000 അയ്യപ്പഭക്തര് പങ്കെടുക്കുമെന്ന് ജനറല് കണ്‍വീനര് മോഹന്, ഓര്‍ഗനൈസിംഗ് സെക്രട്ടറി പ്രസാദ് കുഴിക്കാല, ദേശീയ സെക്രട്ടറി രാജീവ് കോന്നി എന്നിവര് പത്രസമ്മേളനത്തില് അറിയിച്ചു.\nഅയ്യപ്പധര്‍മ സംരക്ഷണ സമിതിയുടെ നാമജപയജ്ഞം ഇന്ന്\nക്ഷേത്രങ്ങളെ വിവാദങ്ങളിലേക്ക് വലിച്ചിഴയ്ക്കരുത്: ദേവസ്വം എംപ്ലോയീസ് സംഘ്\nബിജെപിയുടെ നിരാഹാരസമരം തുടരുന്നു


പാരിസ്: വനിതാ ലോക കപ്പ് ഫുട്ബോളിന്റെ ആവേശത്തില് ഫ്രാന്‍സ് ഇളകി മറിയുമ്പോള് ഫുട്ബോള് പ്രേമികള്‍ക്ക് നിരാശയും കായിക ലോകത്തിനാകെ നാണക്കേടും ഉണ്ടാക്കുന്ന വാര്‍ത്തകളാണ് സമൂഹ മാധ്യമങ്ങളില് പ്രചരിക്കുന്നത്. ദിവസങ്ങള്‍ക്കു മുന്‍പാണ് ഫിഫ വനിതാ ലോകകപ്പിന് ഫ്രാന്‍സില് തുടക്കമായത്. അതിനിടയില് കായികലോകത്തിനാകെ നാണക്കേടാകുന്ന വാര്‍ത്തകള് ചര്‍ച്ചയാകുകയാണ്. ഫുട്‌ബോള് ലോകത്ത് കളിക്കാരും ഒഫീഷ്യല്‍സും ഉള്‍പ്പെടെയുള്ള പുരുഷന്‍മാരില് നിന്ന് നേരിടേണ്ടിവന്ന മോശം അനുവഭവങ്ങള് തുറന്നുപറയുകയാണ് വനിതാ താരങ്ങളും ഒഫീഷ്യലുകളും. കളിക്കാര് മുതല് ഫുട്‌ബോള് ഭരണതലത്തിലെ ജീവനക്കാര് വരെയുണ്ട് ഇത്തരത്തില് ദുരനുഭവം നേരിട്ടവരുടെ കൂട്ടത്തില്.\nബലാത്സംഗം മുതല് മോശം വാക്കുകള് കേള്‍ക്കേണ്ടിവന്നതുവരെ ആരോപണങ്ങളും ഏറെയാണ്. കളിക്കാര്‍ക്കോ സാധാരണ ഒഫീഷ്യല്‍സിനോ എതിരെ മാത്രമല്ല ലോക ഫുട്‌ബോള് ഭരണതലത്തിലെ ഉന്നതരുടെ നേരെ വരെയാണ് വിരല്‍ചൂണ്ടപ്പെടുന്നത്. അധികാരസ്ഥാനങ്ങള് ഉപയോഗിച്ചും ഭീഷണിപ്പെടുത്തിയുമാണ് വനിതാ താരങ്ങളെയും ജീവനക്കാരെയും ഇത്തരക്കാര് ചൂഷണം ചെയ്യുന്നത്.\nതുറന്നുപറയാന് പറ്റാത്ത അവസ്ഥയിലായിരുന്നു ഇരകളാക്കപ്പെട്ടവര് പലപ്പോഴും. എന്നാല് ഹോളിവുഡില് നിന്ന് തുടങ്ങി ലോകമാകെ സകല മേഖലകളിലും അലയടിച്ചുകൊണ്ടിരിക്കുന്ന #മീറ്റൂ ക്യാമ്പയിനിന്റെ പ്രചോദനത്തിലാണ് ഇപ്പോള് ഫുട്‌ബോള് ലോകത്തും ഇത്തരം തുറന്നുപറച്ചിലുകള് ഉണ്ടായിരിക്കുന്നത്. ഈ വര്‍ഷം ആദ്യം തന്നെ നാല് ഭൂഖണ്ഡങ്ങളിലായുള്ള അഞ്ച് രാജ്യങ്ങളുടെ പരിശീലകര്‍ക്കും ഫുട്‌ബോള് ഭരണകര്‍ത്താക്കള്‍ക്കുമെതിരെ കളിക്കാരും സഹപ്രവര്‍ത്തകരും ആരോപണം ഉന്നയിച്ചിരുന്നു.\nഇപ്പോള് ഫിഫയുടെ ഒരു വൈസ് പ്രസിഡന്റിനെതിരായ ആരോപണത്തില് ഫിഫ ആഭ്യന്തര അന്വേഷണം തുടങ്ങിയിരിക്കുകയാണ്. ആഫ്രിക്ക ഫുട്‌ബോള് കോണ്‍ഫെഡറേഷന് പ്രസിഡന്റ് കൂടിയായ അഹ്മദ് അഹ്മദിനെതിരെയാണ് അന്വേഷണം നടക്കുന്നത്. തന്റെ താത്പര്യങ്ങള്‍ക്ക് വഴങ്ങാത്ത ഓഫീസ് ജീവനക്കാരിയെ 2017-ല് അഹ്മദ് പിരിച്ചുവിട്ടിരുന്നു. ഈ ജീവനക്കാരി നല്‍കിയ പരാതിയിലാണ് നടപടി. ഫിഫ പ്രസിഡന്റ് ജിയാനി ഇന്‍ഫന്റിനോയുടെ വളരെ അടുത്തയാള്‍കൂടിയായ അഹ്മദ് അഹ്മദ് ആരോപണം നിഷേധിച്ചിട്ടുണ്ട്. എന്നാല് അഹ്മദിനെതിരെ വെറെയും ലൈംഗികാതിക്രമ ആരോപണങ്ങളുമുണ്ട്.\nലോക ഫുട്‌ബോളിലെ ഉന്നതനായ ഭരണാധികാരികള്‍ക്കെതിരെ ഉയരുന്ന ആദ്യ ലൈംഗികാതിക്രമ ആരോപണമാണ് അഹ്മദിനെതിരേയുള്ളത്. കോണ്‍ഫെഡറേഷന്റെ ഫണ്ട് വകമാറ്റി ചെലവഴിച്ചതുള്‍പ്പെടെയുള്ള അഴിമതി ആരോപണങ്ങളും അഹ്മദിനെതിരേ ഉയര്‍ന്നിട്ടുണ്ട്. വ്യാഴാഴ്ച അഹ്മദിനെ ഫ്രഞ്ച് അധികൃതര് പാരിസില് തടഞ്ഞുവെച്ചിരുന്നു. എന്നാല് കുറ്റങ്ങളൊന്നും ചുമത്താതെ പിന്നീട് വിട്ടയക്കുകയായിരുന്നു.\nഗാബോണ് അണ്ടര് 20 വനിതാ ടീമംഗങ്ങളെ ബലാല്‍സംഗം ചെയ്യുകയും മോശമായി പെരുമാറുകയും ചെയ്‌തെന്ന പരാതിയില് കഴിഞ്ഞമാസം ജുഡീഷ്യല് അന്വേഷണം പ്രഖ്യാപിച്ചിരുന്നു. ഫ്രാന്‍സില് നടന്ന ടൂര്‍ണമെന്റിനിടെയായിരുന്നു സംഭവം. സമാനമായ സംഭവം ഈ വര്‍ഷം ആദ്യം അഫ്ഗാനിസ്താനിലും റിപ്പോര്‍ട്ട് ചെയ്തിരുന്നു. പ്രശസ്തനായ ഒരു പരിശീലകന് വനിതാ താരങ്ങളോട് മോശമായി പെരുമാറിയതായുള്ള വാര്‍ത്ത കാനഡയില്‍നിന്നും വന്നിരുന്നു. കൊളംബിയ, ഇക്വഡോര് എന്നിവിടങ്ങളില് നിന്നും ഇത്തരത്തില് വനിതകള്‍ക്കെതിരായ പീഡന വാര്‍ത്തകള് റിപ്പോര്‍ട്ട് ചെയ്യപ്പെട്ടു.\nഅഹ്മദ് അഹ്മദിന്റെ താത്പര്യങ്ങള്‍ക്കെതിരു നിന്നതിന് തന്നെ ജോലിയില് നിന്ന് പിരിച്ചുവിട്ടിരുന്നതായി മാലി സ്വദേശിയായ മറിയ ഡിയാകിതെ വെളിപ്പെടുത്തി. എന്നാല് തന്നെ പിന്നീട് ജോലിയില് തിരിച്ചെടുത്തതായും അവര് പറയുന്നു. തന്റെ പരാതി ഫിഫ എത്തിക്‌സ് കമ്മിറ്റി പരിഗണിക്കുന്നുണ്ടെന്നും മറ്റ് നാല് സ്ത്രീകള് കൂടി സമാനമായ പരാതി നല്‍കിയതായി മനസ്സിലായെന്നും മറിയം ഡിയാകിതെ പറഞ്ഞു. എന്നാല് മറിയത്തിന്റെ ആരോപണം തന്നെ സ്വഭാവഹത്യ ചെയ്യാനുദ്ദേശിച്ചുള്ള താണെന്നും വ്യക്തിവിരോധമാണ് ഇതിന് കാരണമെന്നും പറഞ്ഞ് അഹ്മദ് തള്ളിക്കളഞ്ഞു. ആഫ്രിക്കന് ഫുട്‌ബോള് ഫെഡറേഷനിലെ ഒരു മുതിര്‍ന്ന മുന് ഉദ്യോഗസ്ഥന്റെ തിരക്കഥയാണ് ഇതിനു പിന്നിലെന്നും അദ്ദേഹം ആരോപിച്ചു.\nബെന് സ്‌റ്റോക്‌സ് ഐസിസി പ്ലെയര് ഓഫ് ദി ഇയര്; രോഹിത് മികച്ച ഏകദിന താരം; ടി20 മിടുക്കന് ചഹര്; സ്പിരിറ്റ് ഓഫ് ക്രിക്കറ്റ് അവാര്‍ഡ് കോഹ്‌ലിക്ക്


suicide attempt കണ്ണൂരിൽ ആരോഗ്യപ്രവർത്തക ആത്മഹത്യയ്ക്ക് ശ്രമിച്ചു\nകണ്ണൂർ ന്യൂമാഹിയിൽ ആരോഗ്യപ്രവർത്തക ആത്മഹത്യയ്ക്ക് ശ്രമിച്ചു. ന്യൂമാഹി പിഎച്ച്‌സിയിലെ ആരോഗ്യ പ്രവർത്തകയാണ് ആത്മഹത്യയ്ക്ക് ശ്രമിച്ചത്. കൊവിഡ് നിരീക്ഷണം ലംഘിച്ചുവെന്ന പ്രചാരണത്തിൽ മനംനൊന്താണ് ആത്മഹത്യാശ്രമം. ഇവരെ പരിയാരം മെഡിക്കൽ കോളജ് ആശുപത്രിയിൽ പ്രവേശിപ്പിച്ചു.\nവെള്ളിയാഴ്ച രാത്രിയാണ് ആരോഗ്യപ്രവർത്തക ആത്മഹത്യയ്ക്ക് ശ്രമിച്ചത്. രക്തസമ്മർദത്തിനുള്ള ഇരുപതോളം ഗുളികകളാണ് ഇവർ കഴിച്ചത്. ശുചിത്വം പാലിക്കാതെയും അശ്രദ്ധമായും താൻ ജോലിചെയ്‌തെന്ന് ചിലർ കുപ്രചരണം നടത്തുന്നുവെന്ന് അടുത്ത സുഹൃത്തുക്കൾക്ക് അയച്ച കുറിപ്പിൽ ഇവർ പറയുന്നു. ആത്മാർഥമായി ജോലി ചെയ്യുന്ന തന്നോട് ചിലർ എന്തിനാണ് ഇങ്ങനെ പൊരുമാറുന്നതെന്ന് അറിയില്ല. തന്റെ മരണത്തിന് ഉത്തരവാദികൾ സഹപ്രവർത്തകർ ഉൾപ്പെടെ നാലു പേരാണെന്നും കുറിപ്പിൽ വ്യക്തമാക്കുന്നു.\nread also: കൊവിഡ് ലക്ഷണം; നെടുമ്പാശേരി വിമാനത്താവളത്തില് എത്തിയ മൂന്ന് യാത്രക്കാരെ ആശുപത്രിയിൽ പ്രവേശിപ്പിച്ചു\nആരോഗ്യപ്രവർത്തകയുടെ സഹോദരി കഴിഞ്ഞ ദിവസം കർണാടകയിൽ നിന്ന് വന്നിരുന്നു. ഇവരുമായി ആരോഗ്യപ്രവർത്തക സമ്പർക്കം പുലർത്തിയെന്നായിരുന്നു പ്രചാരണം. നിരീക്ഷണം ലംഘിച്ച ആരോഗ്യപ്രവർത്തകയ്‌ക്കെതിരെ നടപടി സ്വീകരിക്കണമെന്നാവശ്യപ്പെട്ട് ബിജെപിയും കോൺഗ്രസും പരസ്യമായി രംഗത്തെത്തുകയും ചെയ്തിരുന്നു.\nstory highlights- suicide attempt, kannur, coronavirus, health worker,\nRead more on: coronavirus | Quarantine | Suicide attempt


October 23, 2021 - Newscom - Malayalam News\nജോസ് കെ മാണി വീണ്ടും രാജ്യസഭയിലേക്ക്\nഐശ്വര്യവും സമൃദ്ധിയും വരുമത്രെ.., കുരങ്ങുത്സവം ആഘോഷിച്ച് ഈ രാജ്യം!\n-241 min. ago-എല്‍ഡിഎഫിന് നന്ദി പറഞ്ഞ് ജോസ് കെ മാണി\n-199 min. ago-സംസ്ഥാനത്ത് ഇന്ന് 3382 പേര്‍ക്ക് കോവിഡ്-19 സ്ഥിരീകരിച്ചു\n-176 min. ago-ജോസ് കെ മാണി വീണ്ടും രാജ്യസഭയിലേക്ക്\n6 hours ago-തമിഴ്‌നാട്ടിൽ ഭൂചലനം; 3.6 തീവ്രത\nയൂത്ത് ലീഗ് പുതിയ സംസ്ഥാന കമ്മിറ്റിയെ തെരഞ്ഞെടുത്തു. മുനവറലി ശിഹാബ് തങ്ങള് പ്രസിഡന്‍റായും ജനറല് സെക്രട്ടറിയായി പി.കെ. ഫിറോസും തുടരും. പി.ഇസ്മയിലാണ് ട്രഷറര്. നാല് പേരെ വീതം വൈസ് പ്രസി‍ഡന്‍റുമാരായും സെക്രട്ടറിമാരുമായും തിരഞ്ഞെടുത്തു. പട്ടികയില് വനിതകളാരും ഇടംപിടിച്ചില്ല. വനിതാപ്രാതിനിധ്യം അടുത്ത കമ്മറ്റി മുതലുണ്ടാകുെമന്ന് മുസ്ലീം ലീഗ് നേതൃത്വം വ്യക്തമാക്കി. എംഎസ്എഫ് ദേശീയ പ്രസിഡന്‍റ് ആയിരുന്ന ടി.പി….\nകുരിശുയുദ്ധത്തിലെ പോരാളിയുടേതെന്നു സംശയിക്കുന്ന വാൾ ഇസ്രയേലിന്‍റെ വടക്കൻ തീരത്തുനിന്നും കണ്ടെടുത്തു. 900 വർഷമാണ് ഈ വാളിന്റെ പഴക്കം. നിലവിലെ സാഹചര്യത്തിൽ കേട്ടൽ വിശ്വസിക്കാൻ പറ്റാത്ത കാര്യമാണെങ്കിലും നടന്നത് കേരളത്തിൽ അല്ലാത്തതുകൊണ്ട് ധൈര്യമായി വിശ്വസിക്കാം. ഷ്‌ലോമി കാറ്റ്സിൻ എന്ന മുങ്ങൽവിദഗ്ധനാണു കാർമൽ തീരത്തുനിന്ന് ഈ വാൾ കണ്ടെത്തിയത്. ഒരു മീറ്റർ നീളമുള്ള വാളിൽ കക്കയും മറ്റും പൊതിഞ്ഞിരിക്കുകയാണ്….\nഎസ്എഫ്ഐ സഖാക്കള് എഐഎസ്എഫ് നേതാക്കളെ മര്‍ദ്ദിക്കുകയും വനിതാ നേതാവിനെ ജാതീയമായി അധിക്ഷേപിക്കുകയും ചെയ്ത ശേഷം മുഖ്യമന്ത്രിയുടെ പൊലീസ് എഐഎസ്എഫ് നേതാക്കള്‍ക്കെതിരെ കേസെടുത്തിട്ടും അതിനെ ചോദ്യം ചെയ്യാന് തന്റേടം കാണിക്കാത്ത അടിമത്വത്തിന്റെ ഉടമകളായി സിപിഐ നേതൃത്വം മാറിപ്പോയതില് കേരളം ലജ്ജിക്കുന്നുവെന്ന് കെപിസിസി പ്രസിഡന്റ് കെ സുധാകരന് എംപി. മുന്നണിയിലും സര്‍ക്കാരിലും മുമ്പൊരിക്കല് തിരുത്തല് ശക്തിയായിരുന്ന സിപിഐ, കേരള…\nകെ-റെയിൽ പദ്ധതിയിൽ കേന്ദ്രത്തിന് അനുകൂല നിലപാടെന്ന് മന്ത്രി വി അബ്ദുറഹിമാന്. പദ്ധതിയുമായി മുന്നോട്ടുപോകുമെന്നും മന്ത്രി പറഞ്ഞു. “കേന്ദ്ര റെയിൽവേ മന്ത്രി രണ്ടുകാര്യത്തിലുള്ള വ്യക്തതയാണ് ആവശ്യപ്പെട്ടത്. സാമ്പത്തികവും സാങ്കേതികവുമായ കാര്യങ്ങളിൽ വ്യക്തത വരുത്തണമെന്ന് പറഞ്ഞു. ഇക്കാര്യത്തിൽ പരിശോധിച്ച ശേഷം മറുപടി നൽകും. രണ്ടുവിഭാഗങ്ങളും തമ്മിൽ ചർച്ച ചെയത് വിഷയം പരിഹരിക്കും. കേന്ദ്ര സർക്കാർ പദ്ധതിക്ക് അനുകൂലം തന്നെയാണ്”-മന്ത്രി…\nപേരൂര്‍ക്കടയില് അമ്മയറിയാതെ നവജാത ശിശുവിനെ തട്ടിയെടുത്ത സംഭവത്തിൽ രൂക്ഷ വിമർശനവുമായി സിപിഐ എം പൊളിറ്റ് ബ്യൂറോ അംഗം ബൃന്ദ കാരാട്ട്. അമ്മയിൽ നിന്ന് കുഞ്ഞിനെ മാറ്റിയത് കുറ്റകരമാണെന്നും കുട്ടിയെ അനുപമയ്ക്ക് തിരികെ നൽകണമെന്നും ബൃന്ദ പറഞ്ഞു. സംഭവത്തിൽ നീതിനിഷേധം ഉണ്ടായി, മനുഷ്യത്വരഹിതമായ കാര്യമാണ് സംഭവിച്ചതെന്നും ബൃന്ദ കാരാട്ട് കുറ്റപ്പെടുത്തി. നേരത്തെ അനുപമയ്ക്ക് പിന്തുണയുമായി സിപിഎം സംസ്ഥാന…\nടി20 ലോകകപ്പ് യോഗ്യതാ പോരാട്ടങ്ങളും സന്നാഹമത്സരങ്ങളും പൂർത്തിയായി. ഇനി ലോക കിരീടത്തിനായുള്ള പോരാട്ടം. ആവേശകരമായ സൂപ്പർ 12 മത്സരങ്ങൾ ഇന്ന് ആരംഭിക്കും. രണ്ട് മത്സരങ്ങളാണ് ഇന്ന് നടക്കുക. ആദ്യ മത്സരത്തില് ശക്തരായ ഓസ്‌ട്രേലിയയും ദക്ഷിണാഫ്രിക്കയും ഏറ്റുമുട്ടും. ഇന്ത്യന് സമയം ഉച്ചകഴിഞ്ഞ് 3.30 നാണ് ആദ്യ കളി. രാത്രി 7.30 ന് ആരംഭിക്കുന്ന രണ്ടാം മത്സരത്തില് ഇംഗ്ലണ്ടിന്…\nതിരുവനന്തപുരം പേരൂര്‍ക്കടയില് അമ്മയറിയാതെ നവജാത ശിശുവിനെ തട്ടിയെടുത്ത സംഭവത്തിൽ അമ്മ അനുപമ പ്രത്യക്ഷ സമരത്തിലേക്ക്. ഇന്ന് തിരുവനന്തപുരത്ത് സെക്രട്ടേറിയറ്റിന് മുൻപിൽ നിരാഹാര സമരം നടത്തും. ദത്ത് നൽകിയ തന്റെ കുട്ടിയെ കണ്ടെത്തണമെന്നാണ് അമ്മയുടെ ആവശ്യം. പെറ്റമ്മയെന്ന നിലയിൽ തനിക്കു നീതി നൽകേണ്ടവർ തന്റെ കുഞ്ഞിനെ നഷ്ടപ്പെടുത്താൻ കൂട്ടുനിന്നതിൽ പ്രതിഷേധിച്ചാണു സമരമെന്ന് അനുപമ ഇന്നലെ പറഞ്ഞിരുന്നു. രാവിലെ…\nകേന്ദ്ര ആഭ്യന്തര മന്ത്രി അമിത് ഷാ മൂന്ന് ദിവസത്തെ സന്ദർശനത്തിനായി ഇന്ന് ജമ്മുകശ്മീരിലെത്തും. കശ്മീരിൽ ഇതര സംസ്ഥാനങ്ങളിൽനിന്നുള്ളവർ ഉൾപ്പെടെ സാധാരണക്കാർ കൊല്ലപ്പെട്ട പശ്ചാത്തലത്തിലാണ് ആഭ്യന്തര മന്ത്രിയുടെ സന്ദർശനം. കശ്മീരിന്റെ പ്രത്യേക പദവി എടുത്തുകളഞ്ഞതിനു ശേഷം ആദ്യമായാണ് അമിത് ഷാ ഇവിടെ സന്ദർശിക്കുന്നത്. കശ്മീരിന്റെ സുരക്ഷയുമായി ബന്ധപ്പെട്ട് അമിത് ഷായുടെ നേതൃത്വത്തിൽ ഉന്നതതല യോഗവും ചേരും.\nരാജ്യത്ത് ഇന്ധന വില വീണ്ടും വര്‍ദ്ധിപ്പിച്ചു. ഡീസലിന് 36 പൈസയും പെട്രോളിന് 35 പൈസയുമാണ് ഇന്ന് വർദ്ധിച്ചത്. കൊച്ചിയില് പെട്രോൾ വില ലിറ്ററിന് 107.55 രൂപയും ഡീസലിന് 101.32 രൂപയുമാണ് വില. കോഴിക്കോട് പെട്രോളിന് 107.69 രൂപയും ഡീസലിന് 101.46 രൂപയുമായി. സെപ്റ്റംബർ 24ന് ശേഷം ഒരു ലിറ്റർ പെട്രോളിന് 6.50 രൂപയും ഡീസലിന് 7.73…


കേന്ദ്രസർക്കാരിന്റെ 'ആരോഗ്യ സേതു' സൂപ്പർ ഹിറ്റ്; മൂന്ന് ദിവസത്തിനുള്ളിൽ ഇൻസ്റ്റാൾ ചെയ്തത് 10 മില്യണിലധികം ആളുകൾ\nApr 6, 2020, 11:21 pm IST\nന്യൂഡൽഹി: കൊറോണ വൈറസുമായി ബന്ധപ്പെട്ട വിവരങ്ങൾ ജനങ്ങളെ അറിയിക്കാനായി കേന്ദ്രസർക്കാർ പുറത്തിറക്കിയ ‘ആരോഗ്യ സേതു’ ആപ്പ് സൂപ്പർ ഹിറ്റാ യിരിക്കുകയാണ്. ഗൂഗിൾ പ്ലേ സ്റ്റോറിലും ആപ്പിളിന്റെ ആപ്പ് സ്റ്റോറിലും ഫ്രീ ആപ്പുകളിൽ ആരോഗ്യ സേതു ഒന്നാമതെത്തിയിരുന്നു. ഇലക്ട്രോണിക്സ്, ഇൻഫർമേഷൻ ടെക്നോളജി മന്ത്രാലയമാണ് ഈ ആപ്പ് ഔദ്യോഗികമായി പുറത്തിറക്കിയത്.\nലോഞ്ച് ചെയ്ത് വെറും മൂന്ന് ദിവസത്തിനുള്ളിലാണ് ആരോഗ്യ സേതു ആപ്പ് ഈ നേട്ടം കരസ്ഥമാക്കിയത്. ഇതുവരെ 10 മില്യൺ ആളുകളാണ് പ്ലേ സ്റ്റോറിൽ ആപ്പ് ഇൻസ്റ്റാൾ ചെയ്തത്. ആപ്പിന് എട്ട് മില്യണിന് അടുത്ത് ഇൻസ്റ്റാളുകൾ ലഭിച്ച വിവരം നീതി ആയോഗിലെ അർണബ് കുമാർ കഴിഞ്ഞ ദിവസം ട്വീറ്റ് ചെയ്തിരുന്നു.\nആപ്പ് സ്റ്റോറിലും, പ്ലേ സ്റ്റോറിലും ഈ ആപ്ലിക്കേഷൻ ലഭിക്കും. ഇന്ത്യയിലെ 11 ഭാഷകൾ ആരോഗ്യ സേതു ആപ്പിൽ ലഭ്യമാണ്. മൊബൈൽ നമ്പർ രജിസ്റ്റർ ചെയ്ത ശേഷം ആരോഗ്യ സേതു ആപ്പ് ഉപയോഗിച്ച് തുടങ്ങാം. ആൻഡ്രോയ്ഡ് ഉപയോക്താക്കൾക്ക് ആരോഗ്യ മന്ത്രാലയത്തിന്റെ ട്വീറ്റുകളും തത്സമയം ലഭിക്കുന്നതാണ്.


ഹോളിവുഡ് നടന് ജാക്ക് ബ്ലാക്ക് അഭിനയം നിർത്തുന്നു; തമാശ പറഞ്ഞതാണെന്ന് ആരാധകർ\n19 Sep, 2018 at 04:34 PM\nഹോളിവുഡ് നടന് ജാക്ക് ബ്ലാക്ക് അഭിനയം നിർത്തുന്നു. ലോസ് ആഞ്ചലസിലെ ഹോളിവുഡ് വാക്ക് ഓഫ് ഫെയിമില് തന്റെ നക്ഷത്രം പ്രകാശനം ചെയ്യുന്ന പരിപാടിയിലാണ് ബ്ലാക്ക് തമാശ രൂപേണ അഭിനയം നിർത്തുകയാണെന്ന് പ്രസ്താവിച്ചത്. എന്നാൽ വാർത്ത എത്രത്തോളം ആധികാരികമാണെന്ന് ഇനിയും വ്യക്തമായിട്ടില്ല.\nലോകപ്രശസ്തമായ ആനിമേഷന് സിനിമ കുങ്ഫു പാണ്ടയിലെ പോ എന്ന തടിയനായ പാണ്ടക്ക് ശബ്ദം നല്‍കിയതടക്കം നിരവധി കഥാപാത്രങ്ങൾ ചെയ്ത് സ്വന്തം വ്യക്തിമുദ്ര പതിപ്പിച്ച നടനാണ് ബ്ലാക്ക്. നാലാമത്തെ കുങ്ഫു പാണ്ട സിനിമക്കായി ആരാധകർ കാത്തിരിക്കവെയാണ് ബ്ലാക്കിന്റെ വിരമിക്കൽ പ്രസ്താവന.\nതന്റെ നക്ഷത്രം പ്രകാശനം ചെയ്യുന്ന പരിപാടിയിൽ പങ്കെടുത്തവരോട് ഒരുപാട് സ്നേഹമുണ്ടെന്ന് ബ്ലാക്ക് പറഞ്ഞു. ഡോണൾഡ് ട്രംപിനോട് മാത്രമാണ് തനിക്ക് വിരോധമെന്നും ബ്ലാക്ക് വ്യക്തമാക്കി.\n‘നിങ്ങളെല്ലാവരും എന്റെ ഈ നിസ്സാര പരിപാടിക്ക് വരുമെന്ന് ഞാനൊട്ടും പ്രതീക്ഷിച്ചില്ല. ഒരുപാട് നന്ദി ഈ സ്നേഹത്തിന്. ഈ വഴിയിലൊരു നക്ഷത്രം കിട്ടി കഴിഞ്ഞാല് നിങ്ങൾ എല്ലാം നേടിയെന്നാണര്‍ഥം. ഇനിയെന്ത് എന്ന ചോദ്യമാണ് ഇപ്പോൾ എന്റെ മുമ്പില് ഉള്ളത്’ ബ്ലാക്ക് പറഞ്ഞു.\nകുങ്ഫു പാണ്ടക്ക് പുറമേ ജുമാൻജി: വെൽക്കം ടു ദി ജങ്കിൾ, ഗൂസ്ബംപ്സ്, കിങ് കോങ് എന്നിങ്ങനെ നിരവധി ചിത്രങ്ങളിലെ ഹാസ്യകഥാപാത്രങ്ങൾ അഭിനയിച്ച് പ്രശംസ നേടിയിട്ടുണ്ട് ബ്ലാക്ക്. എന്നാൽ വിരമിക്കൽ വാർത്ത ഇതുവരേ ബന്ധപ്പെട്ടവർ സ്ഥിരീകരിച്ചിട്ടില്ല. ബ്ലാക്ക് വെറുതേ ഒരു തമാശക്ക് പറഞ്ഞത് മാത്രമാണെന്ന ആശ്വാസത്തിലാണ് ആരാധകര്. ഈ വരുന്ന ഒക്ടോബര് 12ന് ബ്ലാക്കിന്റെ ഗൂസ്ബംപ്സ് 2: ഹോണ്ടഡ് ഹാലോവീന് എന്ന് ചിത്രം റിലീസിനെത്തുകയാണ് .


ക്ലബ് ഹൗസിനെതിരെ സംസ്ഥാന ബാലാവകാശ കമ്മീഷന്\nസോഷ്യല് മീഡിയ പ്ലാറ്റ് ഫോമായ ക്ലബ് ഹൗസിനെതിരെ സംസ്ഥാന ബാലാവകാശ കമ്മീഷന്. പ്രായപൂര്‍ത്തിയാകാത്ത കുട്ടികള് ക്ലബ് ഹൗസില് പങ്കെടുക്കുന്ന സാഹചര്യം ഒഴിവാക്കാന് സര്‍ക്കാര് നടപടി സ്വീകരിക്കണമെന്ന് സംസ്ഥാന ബാലവകാശ കമ്മീഷന് ആവശ്യപ്പെട്ടു.\nഇതു സംബന്ധിച്ച് ഐ.ടി. സെക്രട്ടറി, ഡി.ജി.പി. ഉള്‍പ്പെടെയുള്ള എട്ടു പേര്‍ക്ക് ബാലാവാകശ കമ്മീഷന് നോട്ടീസ് അയച്ചു.\nക്ലബ് ഹൗസില് കുട്ടികള് ലൈംഗിക ചൂഷണത്തിന് ഇരയാകുന്നതായുള്ള പരാതിയിലാണ് നടപടി.18 വയസ്സില് താഴെയുള്ളവര്‍ക്ക് ക്ലബ് ഹൗസില് അക്കൗണ്ട് തുറക്കുന്നില്ലെന്ന് ഉറപ്പാക്കണം. ക്ലബ് ഹൗസ് ചര്‍ച്ചകളില് 18 വയസ്സുകഴിഞ്ഞവര് പങ്കെടുക്കുന്നില്ലെന്ന് ഉറപ്പാക്കണമെന്നും ബാലാവകാശ കമ്മീഷന് ആവശ്യപ്പെട്ടു.ബന്ധപ്പെട്ട ഉദ്യോഗസ്ഥരുടെയും വിദഗ്ധരുടെയും യോഗം വിളിച്ചു ചേര്‍ത്ത് കുട്ടികളുടെ സുരക്ഷിതത്വം ഉറപ്പുവരുത്താനും ദുരുപയോഗം തടയാനുമുള്ള വിശദമായ മാര്‍ഗരേഖ തയ്യാറാകണമെന്നും കമ്മീഷന് ഐ.ടി. സെക്രട്ടറിയോട് നിര്‍ദ്ദേശിച്ചു.\nനിയമലംഘനങ്ങള് ഉണ്ടായാല് ഐ.ടി. ആക്ട്, ഐ.ടി. (പ്രൊസീജിയര് ആന്‍ഡ് സേഫ് ഗാര്‍ഡ്സ് ഫോര് ബ്ലോക്കിങ് ഫോര് ആക്സസ് ഓഫ് ഇന്‍ഫര്‍മേഷന് ബൈ പബ്ലിക്) നിയമം 2009 എന്നിവ അനുസരിച്ച് നടപടി എടുക്കണം. ക്ലബ് ഹൗസിലെ സംഭാഷണങ്ങള് റെക്കോര്‍ഡ് ചെയ്യുന്നതിനും അവ ആവശ്യമെങ്കില് അന്വേഷണത്തിനും വിചാരണയ്ക്കുമായി സൂക്ഷിക്കുന്നതിനും ഐ.ടി. സെക്രട്ടറി ബന്ധപ്പെട്ട വകുപ്പുകള്‍ക്ക് നിര്‍ദേശം നല്‍കണം.\nപുതുതായി തരംഗം സൃഷ്ടിച്ചിരിക്കുന്ന സോഷ്യല് മീഡിയ ആപ്പാണ് ക്ലബ് ഹൗസ്. ആളുകള്‍ക്ക് പരസ്പരം സംസാരിക്കാന് കഴിയുന്ന ഓഡിയോ ചാറ്റ് റൂമുകളാണ് ക്ലബ് ഹൗസിന്റെ സവിശേഷത. 2020 മാര്‍ച്ചില് ആരംഭിച്ച ക്ലബ് ഹൗസ് കേരളമടക്കമുള്ള സ്ഥലങ്ങളില് വ്യാപക പ്രചാരം നേടിയത് അടുത്തിടെയാണ്.


വര്‍ക്കേഴ്സ് ഫോറം: പ്രതിഭയും വിപ്ലവവീര്യവും സമന്വയിപ്പിച്ച ജി ജനാര്‍ദ്ദനക്കുറുപ്പ്\nപ്രതിഭയും വിപ്ലവവീര്യവും സമന്വയിപ്പിച്ച ജി ജനാര്‍ദ്ദനക്കുറുപ്പ്\nജി ജനാര്‍ദ്ദനക്കുറുപ്പിനെ ഒരു തലമുറ ഓര്‍ക്കുന്നത് കെപിഎസിയുടെ 'നിങ്ങളെന്നെ കമ്മ്യൂണിസ്റ്റാക്കി'യിലെ വലിയ വീട്ടില് കേശവന് നായരെന്ന ഉഗ്രപ്രതാപിയായ ജന്മിയാണ്. കോടതിമുറികളില് നിയമത്തിന്റെ തലനാരിഴ കീറിവാദിക്കുന്ന പ്രഗത്ഭനായ അഭിഭാഷകനെയാണ് പുതിയ തലമുറയ്ക്ക് പരിചയം. എന്നാല് അതിനൊക്കെ മുന്‍പ് സ്വാതന്ത്ര്യസമരത്തില് പങ്കെടുത്ത് ജീവന് ത്യജിക്കാന് തയ്യാറായ ഒരു സമരധീരനെന്ന നിലയിലും അദ്ദേഹത്തെ ഓര്‍ക്കുന്ന പഴയ തലമുറയിലെ ചിലരെങ്കിലും ഇന്നുണ്ടാകാം.\nജി ജനാര്‍ദ്ദനക്കുറുപ്പിന്റെ ജീവിതം തിരുവിതാംകൂറിന്റെ രാഷ്ട്രീയ ചരിത്രത്തിലെ ഒരു പ്രധാന ഏടുകൂടിയാണ്. ചുറ്റിലും നടക്കുന്ന അനീതിയെ കണ്ടില്ലെന്ന് നടിക്കാന് ഒരിക്കലും അദ്ദേഹത്തിന് ആയില്ല. 17കാരനായ ജനാര്‍ദ്ദനക്കുറുപ്പ് സ്വാതന്ത്ര്യസമരത്തിലേക്ക് എടുത്തുചാടുന്നത് തികച്ചും യാദൃശ്ചികമായാണ്. വീടിന് സമീപമുള്ള ക്ഷേത്രനടയില് ഒരു സംഘം കോണ്‍ഗ്രസുകാര് യോഗം ചേരാന് നടത്തിയ ശ്രമത്തെ സിപിയുടെ ശിങ്കിടികളായ കുറേ നായര്‍പ്രമാണിമാര് തടഞ്ഞതുകണ്ടപ്പോള് അതിനെ കായികമായി പോലും നേരിടാന് ആ 17കാരന് ഒരു മടിയുമുണ്ടായില്ല. സ്വാതന്ത്ര്യസമരത്തോടുള്ള ഇഷ്ടമൊന്നുംകൊണ്ടല്ല, തന്നെ പഠിപ്പിച്ച എംജി കോശിസാറും കൂട്ടരുമാണ് യോഗം നടത്താന് വന്ന കോണ്‍ഗ്രസുകാര് എന്നതുതന്നെ. അവരെ അപമാനിക്കുന്നത് കണ്ടപ്പോള് അദ്ദേഹത്തിന് ക്ഷമിക്കാനായില്ല. അങ്ങനെയാണ് ആ യോഗത്തിന്റെ സംരക്ഷണം ഏറ്റെടുത്തത്. അവിടെ നിന്ന് അങ്ങോട്ട് കോണ്‍ഗ്രസ് യോഗങ്ങളിലെ സ്ഥിരം സാന്നിധ്യമായി അദ്ദേഹം മാറി. 'വരിക വരിക സഹജരേ സഹനസമരസമയമായി' എന്ന് ഈണത്തില് ജാഥയുടെ മുന്നില് നിന്നും അദ്ദേഹം പാടുന്നത് കാണികളില് ആവേശം പകര്‍ന്നു. കോണ്‍ഗ്രസ് യോഗങ്ങളില് അദ്ദേഹം ഒരു അവശ്യഘടകമായി മാറി.\nതിരുവനന്തപുരം നായര്‍ഹോസ്റ്റലില് താമസിച്ചുകൊണ്ട് ഇന്റര്‍മീഡിയേറ്റിന് പഠിക്കുന്ന കാലം. തുറന്നിട്ട ജനലിലൂടെ പുറത്തേക്ക് നോക്കി ചങ്ങമ്പുഴയുടെ 'ചാരിതാര്‍ത്ഥന് ഞാന്' എന്ന കവിത ഉച്ചത്തില് പാടുമ്പോള് വാതിലിന് സമീപം മെലിഞ്ഞുനീണ്ട ഒരു സീനിയര് വിദ്യാര്‍ഥി പ്രത്യക്ഷപ്പെട്ടു. 'അനിയാ അത് ആരുടെ കവിതയാണ്' ആഗതന്റെ ചോദ്യം. 'അയ്യോ അത് അറിയില്ലേ, ചങ്ങമ്പുഴയുടേതാ' മറുപടി. 'ചങ്ങമ്പുഴയെ കണ്ടിട്ടുണ്ടോ' വീണ്ടും ആഗതന്. 'ഇല്ല' എന്ന് മറുപടി. 'എന്നാല് കണ്ടോളൂ, ഇതാ ചങ്ങമ്പുഴ'. ചങ്ങമ്പുഴയുമായുള്ള സമാഗമത്തെപ്പറ്റി ജനാര്‍ദ്ദനക്കുറുപ്പ് പറഞ്ഞതങ്ങനെയാണ്. അതിനുേശഷം അവരൊരുമിച്ച് ഒരു മുറിയിലായി താമസം. അധികം ദിവസം കഴിയുന്നതിന് മുമ്പ് ജനാര്‍ദ്ദനക്കുറുപ്പിന് ഹോസ്റ്റല് ഒഴിയേണ്ടിവന്നു. ഒരു മുസ്ലിമായ തന്റെ കൂട്ടുകാരനെ ഹോസ്റ്റലില് കയറ്റി ചായ സല്‍ക്കാരം നടത്തിയെന്നതാണ് കുറ്റം. ക്ഷമപറഞ്ഞാല് ഹോസ്റ്റലില് തുടര്‍ന്ന് താമസിക്കാമെന്നായി വാര്‍ഡന്. അദ്ദേഹത്തിന്റെ അഭിമാനബോധം അതിന് അനുദിച്ചില്ല. താന് തെറ്റ് ചെയ്തിട്ടില്ലെന്ന ഉറച്ച വിശ്വാസത്തിലായിരുന്നു. കോഷന്‍ഡിപ്പോസിറ്റും വാങ്ങി അപ്പോഴേ അദ്ദേഹം സ്ഥലംവിട്ടു.\n1942കാലം. പൊന്നറയുടെ ശിഷ്യനായ ജനാര്‍ദ്ദനക്കുറുപ്പ് പൊലീസിന്റെ നോട്ടപ്പുള്ളി. യൂത്ത്‌ലീഗിന്റെ സജീവപ്രവര്‍ത്തകനായി മാറിയ അദ്ദേഹം ശക്തമായ വിദ്യാര്‍ഥിപ്രസ്ഥാനം കെട്ടിപ്പടുത്തു. അന്ന് ജനാര്‍ദ്ദനക്കുറുപ്പിനെയും ശശാങ്കനെയും (പിന്നീട് എസ്എന് കോളജില് നിന്ന് റിട്ടയര് ചെയ്ത അധ്യാപകന്) പൊലീസ് ക്ലാസ്മുറിയില് നിന്നാണ് പിടിച്ചുകൊണ്ടുപോയത്. അന്ന് ഐജി അബ്ദുല് കരീം നേരിട്ട് പാളയം സ്റ്റേഷനിലെത്തി സമരങ്ങളില് നിന്ന് പിന്തിരിയാന് ആവശ്യപ്പെട്ടു. സാധ്യമല്ലെന്ന മറുപടി കിട്ടിയപ്പോള് ഭക്തിവിലാസത്തില്‍പ്പോയി സിപിയെ കാണാന് അദ്ദേഹത്തോട് ആവശ്യപ്പെട്ടു. ഒരു പൊലീസുകാരനെ കൂട്ടി ഭക്തിവിലാസത്തേക്ക് അയയ്ക്കുകയും ചെയ്തു. സര് സിപിയും ധാരാളം ഉപദേശിച്ചു. രാജ്യത്തിനുേവണ്ടി പൊരുതിമരിക്കാനാണ് തനിക്ക് ഇഷ്ടമെന്ന് പറഞ്ഞപ്പോള് 'ഈ കുട്ടിക്ക് ചൂട് വളരെ കൂടുതലാണ്. അയാളെ നല്ല തണുപ്പുള്ള സ്ഥലത്ത് വിശ്രമിക്കുവാന് സൗകര്യം നല്‍കണം. പിന്നെ അയാള്‍ക്ക് ധാരാളം ഐസ്‌ക്രീം നല്‍കി തണുപ്പിക്കുകയും വേണം' അതായിരുന്നു സിപിയുടെ മറുപടി. ഉടന് തന്നെ ഇരുവരെയും അറസ്റ്റ് ചെയ്ത് വര്‍ക്കല സ്റ്റേഷനിലേക്ക് കൊണ്ടുേപായി. സ്റ്റേഷനിലെ ദുരിതജീവിതം സഹികെട്ട് മിനിമം സൗകര്യങ്ങള്‍ക്കുവേണ്ടി മരണം വരെ ഉപവാസം ആരംഭിച്ചു. ഗത്യന്തരമില്ലാതെ പൊലീസിന് ആവശ്യങ്ങള് അംഗീകരിക്കേണ്ടിവന്നു. തുടര്‍ന്ന് നാല് മാസക്കാലം നെടുമങ്ങാട് ലോക്കപ്പില് കഴിഞ്ഞു.\nകെ ബാലകൃഷ്ണനും മാരാരിത്തോട്ടത്ത് രാഘവന്‍പിള്ളയും മധുരയില് അദ്ദേഹത്തിന്റെ സഹപാഠികളായിരുന്നു. അവിടെയും സ്റ്റുഡന്റ്‌സ് കോണ്‍ഗ്രസിന്റെ പ്രസിഡന്റായി തീര്‍ന്ന അദ്ദേഹം നിരവധി യോഗങ്ങളില് തകര്‍പ്പന് പ്രസംഗങ്ങള് നടത്തി ജനശ്രദ്ധ ആകര്‍ഷിച്ചു. പ്രസംഗകലയില് കെ ബാലകൃഷ്ണനും ജി ജനാര്‍ദ്ദനക്കുറുപ്പും അസാമാന്യ പാടവമാണ് പ്രദര്‍ശിപ്പിച്ചത്. തങ്ങള് ഒരു ഞെട്ടില് പൂത്ത കുസുമങ്ങളാണെന്നാണ് ജനാര്‍ദ്ദനക്കുറുപ്പ് പറയാറുള്ളത്. പ്രസംഗകലയിലും അഭിനയകലയിലും ഇരുവരും ശോഭിച്ചിരുന്നു. എക്കണോമിക്‌സില് ഒന്നാംക്ലാസില് ഒന്നാംറാങ്കോടുകൂടിയാണ് ജനാര്‍ദ്ദനക്കുറുപ്പ് വിജയിച്ചത്.\nപുന്നപ്രവയലാര് സമരത്തില് പങ്കെടുത്ത സഖാക്കളെ അതി ക്രൂരമായി പൊലീസ് മര്‍ദ്ദിക്കുന്നത് നാട്ടിലെമ്പാടും കടുത്ത പ്രതിഷേധം ഉളവാക്കി. ടി വി തോമസും എംഎന് ഗോവിന്ദന്‍നായരും അന്ന് ജയിലിലാണ്. അവരെ കാണാന് ജനാര്‍ദ്ദനക്കുറുപ്പ് എത്തി. ജയിലില് നിന്ന് കോടതിയിലേക്ക് കൊണ്ടുപോകുമ്പോഴാണ് അവരെ കണ്ടത്. അന്ന് ടി വി തോമസ് പറഞ്ഞ വാചകം ജനാര്‍ദ്ദനക്കുറുപ്പ് ഓര്‍മ്മിച്ചു. 'ഞങ്ങള്‍ക്കെന്നും തല്ലാണ്. ഇവിടെ നിന്ന് ഞങ്ങള് രക്ഷപെടില്ല. വിപ്ലവത്തിന്റെ കടമ നിങ്ങളെപ്പോലുള്ള ചെറുപ്പക്കാര് നിര്‍വഹിക്കണം. അതിന് മറുപടിയായി അദ്ദേഹം പറഞ്ഞത് 'സിപി അധികനാള് ജീവിച്ചിരിക്കില്ല. നിങ്ങള് സുരക്ഷിതരായി ജനങ്ങള്‍ക്കിടയിലേക്ക് വീണ്ടും വരും'. ആ വാചകം വെറുതെ പറഞ്ഞതല്ല. അദ്ദേഹത്തോടൊപ്പം ഉണ്ടായിരുന്നത് സിപിയെ വെട്ടാന് തയ്യാറെടുക്കുന്ന കെസിഎസ് മണിയായിരുന്നു. സിപിയെ വധിക്കാന് വിപുലമായ ആലോചനകളാണ് അന്ന് നടന്നത്. ശ്രീകണ്ഠന്‍നായരും ജനാര്‍ദ്ദനക്കുറുപ്പും കുമ്പളത്ത് ശങ്കുപ്പിള്ളയുമെല്ലാം അതില് പങ്കാളികളായിരുന്നു. ആയുധം വാങ്ങാന് മണിയുമൊത്ത് ജനാര്‍ദ്ദനക്കുറുപ്പ് തമിഴ്‌നാട്ടില് പോയെങ്കിലും പരിചയമില്ലാത്തവര്‍ക്ക് തോക്ക് നല്‍കാന് അവിടുത്തെ ആയുധവ്യാപാരി തയ്യാറാകാത്തതിനാല് നിരാശയോടെ മടങ്ങിവരേണ്ടിവന്നു. പിന്നീടാണ് വെട്ടുകത്തി ഒരുക്കിയത്. സിപിയെ മണി വെട്ടുന്ന സമയത്ത് ജനാര്‍ദ്ദനക്കുറുപ്പ് മധുരയില് മാത്യുതരകന്റെ വസതിയിലായിരുന്നു. സംഭവത്തിനുശേഷം പാലക്കാട്ട് വച്ച് മണിയുമായി അദ്ദേഹം സന്ധിച്ചു.\nപില്‍ക്കാലത്ത് കെഎസ്പിയില് നിന്ന് രാജിവച്ച് മദ്രാസ് ലാ കോളജില് ഉപരിപഠനത്തിനുപോയി. ജയില് ചാടി വന്ന എം എന് മദ്രാസിലെത്തി. എം എന്‍നുമായുള്ള കൂടിക്കാഴ്ച അദ്ദേഹത്തെ കമ്മ്യൂണിസ്റ്റ് പാര്‍ട്ടിയിലേക്ക് ആകര്‍ഷിച്ചു. എമ്മെനുമായി 15 മിനിട്ട് സംസാരിച്ചാല് ആരും കമ്മ്യൂണിസ്റ്റാകുമെന്നാണ് ജനാര്‍ദ്ദനക്കുറുപ്പ് അതേപ്പറ്റി പറഞ്ഞത്. എം എന്‍ന്റെ നിര്‍ബന്ധത്തെ തുടര്‍ന്ന് മദ്രാസില് നിന്ന് എറണാകുളം ലാ കോളജിലേക്ക് പ്രവേശനം വാങ്ങി. അവിടെവച്ചാണ് രാജഗോപാലന്‍നായരുമായി പരിചയപ്പെടുന്നത്. ഇരുവരും ചേര്‍ന്ന് 'പൊരുതുന്ന കൊറിയ' എന്ന നിഴല്‍നാടകം അവതരിപ്പിച്ചത് കോളജില് ഏറെ ചര്‍ച്ചാവിഷയമായി. പുനലൂര് രാജഗോപാലന്‍നായരുടെ തിരഞ്ഞെടുപ്പ് പ്രചരണത്തിനിടയിലാണ് കെഎസ് ജോര്‍ജ്ജുമായി പരിചയപ്പെടുന്നത്. അതിനുശേഷം ഒരു കലാസമിതി രൂപീകരിക്കണമെന്ന ഉത്ക്കടമായ ആഗ്രഹത്തിനൊടുവില് തിരുവനന്തപുരത്ത് സിപി സത്രത്തിലിരുന്ന് കെപിഎസിക്ക് രൂപം നല്‍കി. സുപ്രസിദ്ധ അഭിഭാഷകനായ കെഎസ് രാജാമണിയുടെ സഹായവുമുണ്ടായി. അന്നത്തെ കോണ്‍ഗ്രസ് തൊഴില്‍മന്ത്രി കുഞ്ഞുരാമന്റെ സാമ്പത്തിക സഹായവും അനുഗ്രഹമായി. തുടര്‍ന്ന് എന്റെ മകനാണ് ശരിയെന്ന നാടകത്തിന് രൂപം നല്‍കി. ജനാര്‍ദ്ദനക്കുറുപ്പും രാജഗോപാലന്‍നായരും സുലോചനയും നാടകത്തില് അഭിനയിച്ചു. തോപ്പില്‍ഭാസി ഒളിവിലിരുന്നുകൊണ്ടെഴുതിയ 'നിങ്ങളെന്നെ കമ്മ്യൂണിസ്റ്റാക്കി' എന്ന നാടകം അത്യാവശ്യം മാറ്റങ്ങളോടുകൂടി രംഗത്ത് അവതരിപ്പിക്കാന് അവര് തീരുമാനിച്ചു. അന്ന് മധ്യകേരളത്തില് നടന്നിരുന്ന കര്‍ഷകതൊഴിലാളികളുടെയും മറ്റ് തൊഴിലാളികളുടെയും വര്‍ഗസമരത്തിന്റെ ചൂടും, അവരും ജന്മിമുതലാളിമാരും ഏറ്റുമുട്ടുന്ന സംഘട്ടനവും ആ നാടകത്തെ ജനഹൃദയങ്ങളില് ആവേശം കൊള്ളിച്ചു. ഭാസിയുടെ അനുമതിയോടെ അത് സംഗീതനാടകമാക്കി മാറ്റാന് അവര് തീരുമാനിച്ചു. പുതിയ രംഗങ്ങള് കൂടി എഴുതിയുണ്ടാക്കി. പ്രേമഗാനങ്ങളും യുഗ്മഗാനങ്ങളും അതില് ഉള്‍ക്കൊള്ളിച്ചു. 'പൊന്നരിവാളും.... പൂത്തമരക്കൊമ്പും...., നേരംേപായി..., വെള്ളാരംകുന്നിലെ എന്നീ ഗാനങ്ങള് കെഎസ് ജോര്‍ജ്ജിന്റെയും സുലോചനയുടെയും കണ്ഠത്തില് നിന്ന് ഉതിര്‍ന്നപ്പോള് അതിന് പുതിയൊരു രൂപവും ഭാവവുമുണ്ടായി. ചവറയില് 1952 ഡിസംബര് ആറിന് 'നിങ്ങളെന്നെ കമ്മ്യൂണിസ്റ്റാക്കി' എന്ന ചരിത്രപ്രസിദ്ധ നാടകം ചവറ സുദര്‍ശന ടാക്കീസില് അരങ്ങേറി. അതൊരു ജൈത്രയാത്രയായിരുന്നു. നിരോധനങ്ങള്, എതിരാളികളുടെ അക്രമങ്ങള്, ദുഷ്പ്രചരണങ്ങള് എല്ലാത്തിനെയും നേരിട്ടുകൊണ്ട് കമ്മ്യൂണിസ്റ്റ് പാര്‍ട്ടിയുടെ സംഘശക്തിയുടെ ഉണര്‍ത്തുപാട്ടായി ആ നാടകം മുന്നേറി.\nചവറയില് മധുസൂദനന്‍പിള്ള എന്ന മാടമ്പിയുടെ അക്രമം കൊടികുത്തി വാഴുന്ന കാലം. കമ്മ്യൂണിസ്റ്റുകാരായ ചെറുപ്പക്കാര് അതിനെ ചെറുക്കാന് മുന്നോട്ടുവന്നു. കെപിഎസിയുടെ കണ്‍വീനറായിരുന്ന കോടാകുളങ്ങര വാസുപിള്ള അതിന്റെ മുന്നിലുണ്ടായിരുന്നു. 1953ല് ഒരു രാത്രിയില് മധുസൂദനന്‍പിള്ള വെട്ടേറ്റ് മരിച്ചു. കുമ്പളത്ത് ശങ്കുപ്പിള്ളയുടെ നേതൃത്വത്തില് ആ കേസ് ഊര്‍ജ്ജിതമായി നടന്നു. അതിനെ നേരിടാന് കമ്മ്യൂണിസ്റ്റ് പാര്‍ട്ടി ഏറെ പാടുപെട്ടു. കെപിഎസിയിലെ കേശവന്‍പോറ്റിസാറിന്റെ നേതൃത്വത്തില് ഊര്‍ജ്ജിതമായി തന്നെ കേസ് നടത്തി. ജി ജനാര്‍ദ്ദനക്കുറുപ്പും ആ കേസില് പ്രതിയാകുമെന്ന് കരുതിയെങ്കിലും ഉണ്ടായില്ല.\nനിരവധി പ്രതിസന്ധിഘട്ടങ്ങളിലൂടെയാണ് ജനാര്‍ദ്ദനക്കുറുപ്പ് കടന്നുവന്നത്. കമ്മ്യൂണിസ്റ്റ് വിരുദ്ധരുടെ ക്രൂരമായ ആക്രമണത്തിന് അദ്ദേഹം വിധേയനായി. പില്‍ക്കാലത്ത് അദ്ദേഹം കെപിഎസി വിട്ടു. അഭിഭാഷകവൃത്തിയില് ശ്രദ്ധിക്കാന് തുടങ്ങി. 64ല് പാര്‍ട്ടി പിളര്‍ന്നപ്പോള് സിപിഎമ്മിന്റെ ഭാഗത്തായിരുന്നു. 1970ല് എന് ശ്രീകണ്ഠന്‍നായര്‍ക്കെതിരെ കൊല്ലം പാര്‍ലമെന്റ് സീറ്റില് മത്സരിച്ചെങ്കിലും പരാജയപ്പെട്ടു.\nപ്രഗത്ഭനായ ക്രിമിനല് അഭിഭാഷകനെന്ന് അദ്ദേഹം പേരെടുത്തു. കൊല്ലത്ത് നിന്ന് താമസം എറണാകുളത്തേക്ക് മാറ്റുകയും ചെയ്തു. 500ല്‍പ്പരം കൊലപാതകകേസുകള് അദ്ദേഹം വാദിച്ചിട്ടുണ്ട്. ഹൈക്കോടതിയുടെ ഗവണ്‍മെന്റ് പ്ലീഡറായും അദ്ദേഹം പ്രവര്‍ത്തിച്ചു. ജീവിതകാലം മുഴുവന് പുരോഗമന പ്രസ്ഥാനത്തിന്റെ വളര്‍ച്ച സ്വപ്നംകണ്ട ആ സ്‌നേഹഗായകന്റെ വേര്‍പാട് സൃഷ്ടിച്ച ശൂന്യത അത്ര വേഗം നികത്താനാവില്ല.\nപി എസ് സുരേഷ് കടപ്പാട്: ജനയുഗം ദിനപത്രം 26 മാര്‍ച്ച് 2011\nLabels: ആദരാഞ്ജലി, ഇടതുപക്ഷം, രാഷ്ട്രീയം\nവര്‍ക്കേഴ്സ് ഫോറത്തിന്റെ ആദരാഞ്ജലികള്.


ഇന്ത്യന് വംശജ യുഎസ് സാമ്പത്തികകാര്യ അസിസ്റ്റന്റ് സെക്രട്ടറിയാകും; മനീഷ സിംഗിന്റെ നിയമനത്തിന് ട്രംപ് സെനറ്റിന്റെ അംഗീകാരം തേടി | Reporter Live\nഇന്ത്യന് വംശജ യുഎസ് സാമ്പത്തികകാര്യ അസിസ്റ്റന്റ് സെക്രട്ടറിയാകും; മനീഷ സിംഗിന്റെ നിയമനത്തിന് ട്രംപ് സെനറ്റിന്റെ അംഗീകാരം തേടി\nBy Web Desk\tSeptember 9, 2017 9:02 am A+ A-\nവാഷിംഗ്ടണ് : ഇന്ത്യന് വംശജയായ അഭിഭാഷക മനീഷ സിംഗിനെ (45) സാമ്പത്തികകാര്യ അസിസ്റ്റന്റ് സെക്രട്ടറിയായി നിയമിക്കാന് പ്രസിഡന്റ് ഡോണള്‍ഡ് ട്രംപ് തീരുമാനിച്ചു. സര്‍ക്കാരിന്റെ നിര്‍ദേശം സെനറ്റ് അംഗീകരിച്ചാല് രാജ്യത്തിന്റെ സാമ്പത്തിക നയങ്ങള് രൂപീകരിക്കുന്നതിനു ചുക്കാന്‍പിടിക്കുന്ന നിര്‍ണായക പദവിയില് മനീഷ നിയമിതയാകും.\nയുഎസ് സെനറ്റര് ഡാന് സള്ളിവന്റെ ചീഫ് കൗണ്‍സലും, മുതിര്‍ന്ന നയ ഉപദേശകയുമായി സേവനമനുഷ്ഠിക്കുകയാണ് മനീഷ സിംഗ് ഇപ്പോള്. മനീഷ സിംഗിന്റെ നിയമനം സെനറ്റ് അംഗീകരിച്ചാല്, ചാള്‍സ് റിവ്കിന്റെ പിന്‍ഗാമിയായി മനീഷ ചുമതലയേല്‍ക്കും.\nഅമേരിക്കയില് ട്രംപ് ഭരണകൂടം അധികാരമേറ്റതിന് പിന്നാലെ് റിവ്കിന് സ്ഥാനം ഒഴിയുകയായിരുന്നു. തുടര്‍ന്ന് ഇതുവരെ സാമ്പത്തികകാര്യ അസിസ്റ്റന്റ് സെക്രട്ടറി പദവി ഒഴിഞ്ഞുകിടക്കുകയാണ്.\nയുപിയില് നിന്നു വര്‍ഷങ്ങള്‍ക്കു മുന്‍പു ഫേ്‌ളാറിഡയില് കുടിയേറിയതാണ് മനീഷയുടെ കുടുംബം. വാഷിംഗ്്ടണിലെ അമേരിക്കന് സര്‍വകലാശാലയില് നിന്നു നിയമബിരുദം നേടിയശേഷം അഭിഭാഷകയായി പ്രവര്‍ത്തിച്ചുവരികയായിരുന്നു.\nകുടിയേറ്റ നിയമം ശക്തമാക്കി ട്രംപ്; 7,000 ഇന്ത്യക്കാര് ഭീഷണിയില്


ഇന്തോനേഷ്യന് കാര്‍ഷിക നിലങ്ങളില് പടരുന്ന തീ; കാലാവസ്ഥാ മുന്നറിയിപ്പ്\nFirst Published 26, Sep 2019, 12:16 PM IST\nലോകം കത്തുകയാണെന്ന കേള്‍വികള് കേട്ടുതുടങ്ങിയിട്ട് കാലമേറെയായിട്ടില്ല. എന്നാല് ഇന്ന് ഭൂമിയുടെ പലകോണുകളില് തീയാളുകയാണ്. ആമസോണ് ഉള്‍ക്കാടുകള് കത്തിയമര്‍ന്ന കാഴ്ച്കളില് നിന്ന് കണ്ണെടുക്കും മുമ്പ് ഇങ്ങ് ഇന്ത്യോനേഷ്യയില് തീ ആളിപ്പടരുകയാണ്. സെപ്തംബര് ആദ്യ ദിവസങ്ങളിലാണ് ഇന്ത്യോനേഷ്യയില് തീ പിടിത്തത്തെ കുറിച്ചുള്ള ആദ്യ വാര്‍ത്തകര് പുറത്ത് വരുന്നത്. ഇത് പതിവുള്ള വാര്‍ത്തയും കാഴ്ചയുമാണ്. ഇന്ത്യയില് ശിശികാലം തുടങ്ങുന്നതിന് മുമ്പ് പഞ്ചാബ്, ഹരിയാനാ സംസ്ഥാനങ്ങളിലെ കര്‍ഷകര് അവരുടെ കാര്‍ഷിക വിളയുടെ വര്‍ദ്ധനവിനായി പാടത്തെ പാഴ്ചെടികള് കൂട്ടിയിട്ട് കത്തിക്കുക പതിവാണ്. ശിശിരത്തിന്‍റെ ആരംഭകാലമായതിനാല് ഈ സംസ്ഥാനങ്ങളിലൂടെ വീശുന്ന കാറ്റ് പുകപടലങ്ങളെ ഡല്‍ഹിയുടെ തെരുവീഥികളിലാണ് കൊണ്ട് ചെന്നെത്തിക്കുക. സ്വാഭാവികമായും മഞ്ഞ് കാലത്ത് ഡല്‍ഹി പുകമഞ്ഞില് മൂടും. ഇതിന്‍റെ ഏത്രയോ ഇരട്ടി രൂക്ഷമാണ് ഇന്തോനേഷ്യയിലെ കാര്യങ്ങളെന്നാണ് അവിടെ നിന്നും പുറത്ത് വരുന്ന വാര്‍ത്തകള്. കാണാം ആ കാഴ്ചകള്.\nഇന്തോനേഷ്യന് ഡമോക്രാറ്റിക്ക് പാര്‍ട്ടി ഓഫ് സ്ട്രഗിള് എന്ന പാര്‍ട്ടിയാണ് ഇപ്പോള് ഇന്ത്യോനേഷ്യ ഭരിക്കുന്നത്. പ്രസിഡന്‍റ് ജോകോ വിഡോഡോ ലൈംഗീകത, അഴിമതി എന്നിവയില് പുതുയ നിയമം കൊണ്ടുവരാനുള്ള ശ്രമം നടത്തിയത് ഇന്ത്യോനേഷ്യയിലെ മുഴുവന് വിദ്യാര്‍ത്ഥികളെയും തെരുവുകളിലാണ് എത്തിച്ചത്.\nകഴിഞ്ഞ ദിവസങ്ങളില് ഇന്ത്യോനേഷ്യയുടെ തലസ്ഥാനമായ ജക്കാര്‍ത്ത നിന്ന് കത്തിയത് ജനവിരുദ്ധമായ നയങ്ങളുടെ മേലായിരുന്നുവെങ്കില് ജക്കാര്‍ത്തയുടെ വടക്ക് പടിഞ്ഞാറന് ദ്വീപായ സുമാത്രയിലെ (വലുപ്പത്തില് രണ്ടാമത്തെ) പാലെംബാംഗ്, ജംമ്പി, റെയെു എന്നീ പ്രവിശ്യകളില് തീയാളിപ്പടര്‍ന്നത് മനുഷ്യന്‍റെ അമിതാര്‍ത്തിയുടെ ഫലമാണെന്ന് തന്നെ പറയേണ്ടിയിരിക്കുന്നു.\nഇന്തോനേഷ്യയിലെ സാധാരണക്കാരായ കര്‍ഷകര് പതിവുപോലെ തങ്ങളുടെ കൃഷിയുടെ അഭിവൃദ്ധിക്കായാണ് പാടത്ത് തീയിട്ടത്ത്. എന്നാല് കാറ്റും ചീടേറിയ കാലാവസ്ഥയും തീയെ ഊതിപ്പെരുപ്പിച്ചു.\nകര്‍ഷകര് കാര്‍ഷികാവശ്യത്തിനായി തീയിട്ടപ്പോള് അതിന്‍റെ മറവില് മള്‍ട്ടി നാഷണല് കാര്‍ഷിക കോര്‍പ്പറേറ്റ് കമ്പനികള് തങ്ങളുടെ കൃഷിഭൂമി വ്യാപിപ്പിക്കാനും വനഭൂമിയില് നിന്ന് തടിമോഷ്ടിക്കാനുമായി കാടിനും തീയിട്ടു.\nപല ആവശ്യങ്ങള്‍ക്കായി പലരും തീയിട്ടപ്പോള്, ചൂടേറിയ കാലാവസ്ഥയില് ശക്തമായ കാറ്റും കൂടിയായപ്പോള് ഇന്തോനേഷ്യയിലെ കാടും ഗ്രാമങ്ങളും ഒരുപോലെ നിന്ന് കത്തി.\nഇന്തോനേഷ്യയിലെ സുമാത്ര, ബോർണിയോ ദ്വീപുകളിൽ കാർഷിക തോട്ടങ്ങൾ വൃത്തിയാക്കാനുള്ള അനധികൃത തീപിടുത്തങ്ങൾ രൂക്ഷമാവുകയായിരുന്നുവെന്നാണ് ഔദ്ധ്യോഗീക അറിയിപ്പ്.\nതീയില് അകപ്പെട്ട വീടിന്‍റെയും വയലിലെയും തീ അണയ്ക്കാൻ ശ്രമിക്കുന്ന അഗ്നിശമന സേനാംഗങ്ങൾ.\nഗ്രാമങ്ങളില് നിന്ന് കാട്ടുതീ ഉയര്‍ത്തിവിട്ട പുക ശിശിരകാലത്തിന്‍റെ തുടക്കത്തില് തന്നെ നഗരങ്ങളിലേക്ക് വ്യാപിച്ചു.\nഇത് മനുഷ്യനടക്കമുള്ള മറ്റ് ജീവജാലങ്ങളെ ഗുരുതരമായി ബാധിക്കുമെന്നാണ് റിപ്പോര്‍ട്ടുകള്.\nശ്വാസകോശ തടസം, ആസ്തമാ പോലുള്ള രോഗങ്ങള് തുടങ്ങി പല രോഗങ്ങള്‍ക്കും ഈ പുകപടലം കാരണമാകും.\nഇതുവരെയായി പത്ത് മില്യണ് കുട്ടികളെ ഈ പകമഞ്ഞ് മൂലമുള്ള രോഗങ്ങളാല് ബുദ്ധിമുട്ടുന്നുവെന്ന് ആരോഗ്യസംഘടനകള് റിപ്പോര്‍ട്ട് ചെയ്യുന്നു.\nഇന്ത്യോനേഷ്യയിലെ തന്നെ ജാംബി പ്രവിശ്യയില് ആഴ്ചകളായി ആകാശത്തിന് നീല നിറമല്ല. പകരം ചുവപ്പ് നിറമാണ് കാണാന് കഴിയുന്നത്. ഇത് ലോകാവസാനമെന്ന് തോന്നിപ്പിക്കും വിധമുള്ള പ്രതിഭാസമെന്നാണ് പലരും സമൂഹമാധ്യമങ്ങിളില് എഴുതിയിരിക്കുന്നത്.\nഅന്തരീക്ഷം ഇങ്ങനെ ചുവക്കാന് കാരണം റെയ്‍ലി വികിരണം എന്ന പ്രതിഭാസമെന്നാണ് കാലാവസ്ഥാ ശാസ്ത്രഞ്ജരുടെ നരീക്ഷണം.\nഅന്തരീക്ഷത്തിലെ പൊടിപടലങ്ങളിലെ താരതമ്യേന വലിയ കണങ്ങളിലൂടെ പ്രകാശം കടന്നുപോകുമ്പോഴാണ് ഇത്തരത്തില് നിറം മാറ്റം ഉണ്ടാകുന്നത്.\nരാജ്യത്തെ കര്‍ഷകരും വലിയ കാര്‍ഷിക കോര്‍പ്പറേറ്റ് കമ്പനികളുമാണ് ഇന്ത്യോനേഷ്യയില് വനഭൂമിയും കൃഷിഭൂമിയും കത്തിക്കാന് കൂട്ടുനില്‍ക്കുന്നത്.\nഇന്തോനേഷ്യന് ഭരണകൂടമാണെങ്കില് ഇപ്പോള് മറ്റൊരു ക്രമസമാധാന പ്രശ്നത്തിനിടെയിലാണെന്നത് കൊണ്ട് തന്നെ ഈ പാരിസ്ഥിതിക പ്രശ്നത്തെ എങ്ങനെ നേരിടുമെന്നാണ് ലോകജനത ഉറ്റുനോക്കുന്നത്.\nആഗോളതാപനത്തിന്‍റെ തോത് കൂടുന്നതിനെ കുറിച്ചും അതിന്‍റെ നിയന്ത്രണത്തിനാവശ്യമായ സത്വര നടപടികളെക്കുറിച്ചു ആരായുന്നതിനായും ഐക്യരാഷ്ട്രസഭാ അന്താരാഷ്ട്ര പരിസ്ഥിതി സമ്മേളനം നടത്തുന്നതിനിടെയാണ് മനുഷ്യ നിര്‍മ്മിതമായ ഇത്തരം ദുരന്തങ്ങള് ആവര്‍ത്തിച്ചുകൊണ്ടിരിക്കുന്നത്.\nലോകമൊന്നടക്കം ആവശ്യപ്പെട്ട ശേഷമായിരുന്നു ബ്രസീലിയന് ഭരണകൂടം ആമസോണിലെ തീയണയ്ക്കാനായി തയ്യാറായത്. എന്നാല് കഴിഞ്ഞ മാസം ആമസോണ് വനാന്തരങ്ങളില് മനുഷ്യനിര്‍മ്മിത കാട്ടു തീ ഉയര്‍ത്തിവിട്ട പുകപടലങ്ങളില് നിന്ന് ഇതുവരെയായും ബ്രസീലിയന് നഗരങ്ങള് പൂര്‍ണതോതില് രക്ഷപ്പെട്ടിട്ടില്ലെന്നാണ് പുറത്ത് വരുന്ന വാര്‍ത്തകള്.\nഇന്തോനേഷ്യയിലെ പാലെംബാംഗില് ഇക്കഴിഞ്ഞ സെപ്തംബര് 15 നുണ്ടായ കാട്ടുതീയില് പടര്‍ന്ന പുകമഞ്ഞില് നിന്ന് രക്ഷപ്പെടാനായി ശ്രമിക്കുന്ന ബൊർനിയോ ഒറംഗുട്ടാനുകൾ.\nസ്കൂളുകള്, എയര്‍പോട്ടുകള്, സര്‍ക്കാര് സ്ഥാപനങ്ങള് എന്നിങ്ങനെ മിക്ക സ്ഥാപനങ്ങളും സര്‍ക്കാര് അടച്ചിട്ടു.\nകാട്ടുതീയിൽ ഉയര്‍ന്ന പുകമഞ്ഞില് നിന്ന് രക്ഷതേടി ഹോട്ടലിലെ പൂളില് നീന്തുന്ന കുട്ടികൾ.\nഇതിനിടെ യുഎന്നിന്‍റെ പാരിസ്ഥിതിക സമ്മേളനത്തിനെത്തിയ സ്വീഡിഷ് പരിസ്ഥിതി പ്രവര്‍ത്തകയും പതിനാറുകാരിയുമായി ഗ്രേറ്റാ തുന്‍ബര്‍ഗ്, ലോകനേതാക്കളോടായി യുഎന്നില് നടത്തിയ പ്രസംഗം ഇതിനകം ലോകം ഏറ്റെടുത്തുകഴിഞ്ഞു.\nഇല്ലാത്ത ഭാവിക്കായി എന്തിന് ഞാന് പഠിക്കണമെന്നാണ് ആ കൗമാരക്കാരി ചോദിച്ചത്. മനുഷ്യന്‍റെ ഇടപെടലിലൂടെ ലോകം നാശത്തിന്‍റെ വക്കിലാണ്. അപ്പോഴും നല്ലൊരു ഭാവിക്കായി നിങ്ങളെന്നോട് പഠിക്കാനാവശ്യപ്പെടുന്നു. എന്തിനാണിത് ? ഗ്രേറ്റാ ലോക നേതാക്കളോടായി ചോദിക്കുന്നു.\nഗ്രേറ്റയുടെ വാക്കുകളില് നിന്ന് പ്രചോദനമുള്‍ക്കൊണ്ട് ലോകമൊട്ടുക്കും ലക്ഷക്കണക്കിന് വിദ്യാര്‍ത്ഥികള് പഠിപ്പുമുടക്കി പരിസ്ഥിതി സംരക്ഷണമെന്നാവശ്യവുമായി സമരത്തിനിറങ്ങി.\nഇന്തോന്യേഷ്യയിലെ തീപിടിത്തം ലോകത്ത് ഭക്ഷ്യക്ഷാമം രൂക്ഷമാക്കുമെന്നും അന്തരീക്ഷത്തിലെ കാര്‍ബണിന്‍റെ അളവില് ക്രമാതീതമായ വര്‍ദ്ധനവുണ്ടാക്കുമെന്നും വിദഗ്ദര് പറയുന്നു.\nകാർഷിക ഭൂമിയില് പടര്‍ന്നു പിടിച്ചിരിക്കുന്ന തീ ശമിപ്പിക്കാന് പതിനായിരക്കണക്കിന് ഉദ്യോഗസ്ഥരെയും വാട്ടർ ബോംബിംഗ് വിമാനങ്ങളെയും വിന്യസിച്ചു.\n2015 നും 2018 നും ഇടയിൽ വലിയ തീപിടിത്തമുണ്ടായപ്പോള്, പൾപ്പ് വുഡ്, പാം ഓയിൽ സ്ഥാപനങ്ങൾക്ക് ഗുരുതരമായ പിഴ ചുമത്തുന്നതിൽ ഇന്തോനേഷ്യ പരാജയപ്പെട്ടുവെന്ന് ചൊവ്വാഴ്ച ഗ്രീൻപീസ് ആരോപിച്ചു. ഇത് മൂലം മനുഷ്യനിര്‍മ്മിത തീ പിടിത്തങ്ങളെ കാര്യമായി പ്രതിരോധിക്കുന്നതില് സര്‍ക്കാര് പരാജയപ്പെട്ടെന്നും ആരോപണമുയര്‍ന്നു.\nകാര്യങ്ങള് ഇങ്ങനെയൊക്കെയാണെങ്കിലും ഇപ്പോളും ഇന്തോനേഷ്യന് പരിസ്ഥിതി മന്ത്രാലയം പറയുന്നത് തങ്ങളുടെ പരിസ്ഥിതി നിയമം കാര്യക്ഷമമാണെന്നാണ്.\nകാട്ടുതീയുടെ എണ്ണം കുത്തനെ ഉയർന്നതായി സമീപകാലത്തെ ഉപഗ്രഹ വിവരങ്ങളും വ്യക്തമാക്കുന്നു. രാജ്യത്ത് ഈ വര്‍ഷം ഇതുവരെയായി 2000ത്തോളം അനധികൃത കാട്ടുതീ റിപ്പോര്‍ട്ട് ചെയ്യപ്പെട്ടതായാണ് കണക്കുകള് കാണിക്കുന്നത്.


വാട്‌സ്ആപിന്റെ 'ഡാര്‍ക് മോഡ് 'ഓപ്ഷന് ഉപയോഗിക്കുന്നത് എങ്ങിനെ? | Malayalam News\nവാട്‌സ്ആപിന്റെ 'ഡാര്‍ക് മോഡ് 'ഓപ്ഷന് ഉപയോഗിക്കുന്നത് എങ്ങിനെ?\nഅവസാനം വാട്‌സ്ആപും ഡാര്‍ക് മോഡ് ഫീച്ചര് ഇറക്കി. വാട്‌സ്ആപിന്റെ ഏറ്റവും പുതിയ ബീറ്റാ വേര്‍ഷന് 2.20.13യിലാണ് ഇപ്പോള് ഈ സവിശേഷത ലഭ്യമാകുക. കഴിഞ്ഞ കുറച്ച് മാസമായി തെരഞ്ഞെടുക്കപ്പെട്ട ചില ഉപയോക്താക്കള്‍ക്ക് മാത്രമായി ഡാര്‍ക്ക് മോഡ് ഫീച്ചര് പരീക്ഷണാടിസ്ഥാനത്തില് കമ്പനി നല്‍കി വന്നിരുന്നു. ഇത് വിജയിച്ച സാഹചര്യത്തിലാണ് എല്ലാവര്‍ക്കും ലഭ്യമാക്കാന് ഒരുങ്ങുന്നത്.\nനിലവില് ബീറ്റ ടെസ്റ്റിങ് പ്ലാറ്റ് ഫോമിലുള്ളവര്‍ക്ക് മാത്രമാണ് ഇത് ലഭിക്കുക. ഗൂഗിള് പ്ലേ സ്റ്റോറില് v2.2.13 എന്ന പേരില് വാട്‌സ്ആപ്പിന്റെ അപ്‌ഡേറ്റ് വേര്‍ഷന് ലഭ്യമാണെന്ന് കമ്പനി അറിയിച്ചു.ഈ പ്ലാറ്റ്‌ഫോമിലേക്ക് മാറാത്ത യൂസര്‍മാര്‍ക്ക് ഡൗണ്‍ലോഡ് ചെയ്ത് ഉപയോഗിക്കാന് സാധിക്കും.\nവെളിച്ചക്കുറവുള്ള ചുറ്റുപാടില് ഡാര്‍ക് മോഡ് ഉപയോഗിക്കുന്നതിലൂടെ കണ്ണിനുള്ള സമ്മര്‍ദ്ദം വന്‍തോതില് കുറയും. ഇത് വാട്‌സ്ആപ് രാത്രിയില് ഉപയോഗിക്കുമ്പോഴുള്ള കണ്ണുവേദന പരമാവധി കുറക്കുമെന്ന് കമ്പനി അറിയിച്ചു.ബാറ്ററി ലൈഫാണ് ഈ ഫീച്ചറിന്റെ മറ്റൊരു സവിശേഷത\nവിവിധ ഫീച്ചറുകളുള്ള വലതുഭാഗത്തെ മെനുവിലാണ് ഡാര്‍ക് മോഡ് ക്രമീകരിച്ചിരിക്കുന്നത്. സെറ്റിങ്‌സ് തെരഞ്ഞെടുത്ത് ശേഷം ഡാര്‍ക് മോഡിലേക്ക് പോകാം. ചാറ്റ്‌സ് എന്ന ഭാഗം ക്ലിക്ക് ചെയ്യാം. ശേഷം തീം തെരഞ്ഞെടുക്കാം. ഇതിലാണ് ഡാര്‍ക്ക് മോഡ് ക്രമീകരിച്ചിരിക്കുന്നത്. സിസ്റ്റത്തിലെ ഡിഫോള്‍ട്ട് ഓപ്ഷന് സെലക്ട് ചെയ്ത് വെച്ചാല് പിന്നെ ഓട്ടോമാറ്റിക്കായി ഡാര്‍ക് മോഡിലേക്ക് മാറിക്കൊള്ളും. എന്നാല് ഇതൊക്കെ ചെയ്യണമെങ്കില് വാട്‌സ്ആപിന്റെ മുകളില് പറഞ്ഞ ബീറ്റാ വേര്‍ഷന് നിര്‍ബന്ധമായും ഡൗണ്‍ലോഡ് ചെയ്യേണ്ടതാണ്.\nInfo Plus whatsapp dark mode feature


'ഉത്തമ സന്തതി മുതല് ബീഫ് നിരോധനവും മോദിയുടെ ലോക പര്യടനവും വരെ'; സംഘപരിവാറിന്റെ കള്ളങ്ങളും കുപ്രചരണങ്ങളും പൊളിച്ചെഴുതി ഹ്യൂമന്‍സ് ഓഫ് ഹിന്ദുത്വ ഫെയ്‌സ്ബുക്ക് പേജ്\n'എന്തിനാ ചേട്ടാ വായില് തോന്നുന്നത് പറയുന്നത്'; തെളിവെടുപ്പിന് എത്തിച്ച ദിലീപ് ഏഷ്യാനെറ്റ് റിപ്പോര്‍ട്ടറോട്, വീഡിയോ കാണാം\nWednesday 12th July 2017 9:46pm\n‘ഉത്തമ സന്തതി മുതല് ബീഫ് നിരോധനവും മോദിയുടെ ലോക പര്യടനവും വരെ’; സംഘപരിവാറിന്റെ കള്ളങ്ങളും കുപ്രചരണങ്ങളും പൊളിച്ചെഴുതി ഹ്യൂമന്‍സ് ഓഫ് ഹിന്ദുത്വ ഫെയ്‌സ്ബുക്ക് പേജ്\nWednesday 12th July 2017 8:57pm\nമുംബൈ: സോഷ്യല് മീഡിയയിലൂടെ സംഘപരിവാര് സംഘടനകള് നടത്തുന്ന വ്യാജ പ്രചരണങ്ങള് ധാരാളാമാണ്. മിക്കതും സാമാന്യ ബോധത്തിനു പോലും നിരക്കാത്ത പെരും നുണകളുമായിരിക്കും. അതില് മിക്കതും സോഷ്യല് മീഡിയ തന്നെ കയ്യോടെ പിടിക്കാറുമുണ്ട്.\nസംഘപരിവാറിനെതിരെ സോഷ്യല് മീഡിയയില് കട്ടയ്ക്ക് നില്‍ക്കുന്ന ഫെയ്‌സ്ബുക്ക് പേജാണ് ഹ്യൂമന്‍സ് ഓഫ് ഹിന്ദുത്വ. പാരഡിയാണ് ഇവരുടെ ആയുധം. ബി.ജെ.പിയുടേയും സംഘപരിവാറിന്റേയും പ്രചരണങ്ങളേയും ന്യായവാദങ്ങളേയെല്ലാം വേരോടെ പിഴുതെറിയുകയും നന്നായി ട്രോളുകയും ചെയ്യുന്ന ഈ പേജിന് നിരവധി ഫോളോവേഴ്‌സുമുണ്ട്.\nരാജ്യത്ത് സംഘപരിവാറിന്റെ നേതൃത്വത്തിലുള്ള രാഷ്ട്രീയ-മത ചേരിതിരിവുകള് കൂടുതല് മൂര്‍ച്ചയേറിയതായി മാറുന്ന കാലത്ത് ഹ്യൂമന്‍സ് ഓഫ് ഹിന്ദുത്വയുടെ വിമര്‍ശനങ്ങള്‍ക്കും നല്ല മൂര്‍ച്ചയാണ്. തങ്ങളുടെ ആക്ഷേപ ഹാസ്യത്തിനെതിരെ സംഘപരിവാറും സില്‍ബന്തികളും രംഗത്തെത്തുമ്പോഴും യാതൊരു മടിയും പേടിയും കൂടാതെ മുന്നോട്ട് പോകുന്നു എന്നതാണ് ഹ്യൂമന്‍സ് ഓഫ് ഹിന്ദുത്വയുടെ പ്രത്യേകത.\nതീവ്ര ദേശീയവാദിയായ ഒരു സുഹൃത്തുമായുള്ള ചൂടേറിയ സംവാദമാണ് ഹ്യൂമന്‍സ് ഓഫ് ഹിന്ദുത്വയുടെ പിറവിയ്ക്ക് കാരണമെന്നാണ് അഡ്മിന് പറയുന്നത്. ആക്ഷേപഹാസ്യത്തിന് നമ്മുടെ സമൂഹത്തില് പ്രധാന്യവും ആവശ്യകതയും ഏറെ കൂടി വരികയാണെന്നും അഡ്മിന് പറയുന്നു.\nപേജിന്റെ അഡ്മിന് ആരാണെന്ന് അറിയണം എന്നുണ്ടെങ്കില് നിങ്ങള്‍ക്ക് നിരാശപ്പെടേണ്ടി വരും. കാരണം, താന് ആരെന്നു വെളിപ്പെടുത്താന് അദ്ദേഹം തയ്യാറല്ല. വധ ഭീഷണിയും മറ്റ് രീതിയിലുള്ള അക്രമങ്ങളും തന്നെ കാരണം. എന്നാല് അഡ്മിനെ കുറിച്ചുള്ള ചില വിവരങ്ങളൊക്കെ ഇപ്പോള് പുറത്തു വരുന്നുണ്ട്. ആള് വിസ്‌കി വീക്ക്‌നെസ് ആയിട്ടുള്ളവനാണ്. നന്നായി വായിക്കുകയും എഴുതുകയും ചെയ്യുന്ന ആശാന് സ്വന്തമായി ബിസിനസാണ്.\nമറ്റൊരു നിര്‍ണ്ണായക വിവരം അദ്ദേഹം ഒരു ഇന്‍സോമാനിയാക്കാണെന്നതാണ്. അതുകൊണ്ടാണ് നേരം പുലരുന്ന നേരത്ത് പേജില് പോസ്റ്റുകള് പ്രത്യക്ഷപ്പെടാനുള്ള കാരണമെന്നും ഹിന്ദുസ്ഥാന് ടൈംസ് തയ്യാറാക്കിയ പ്രത്യേക റിപ്പോര്‍ട്ടില് പറയുന്നു.\nപ്രശസ്തമായ ഹ്യൂമന്‍സ് ഓഫ് ന്യൂയോര്‍ക്ക് എന്ന ഫെയ്‌സ്ബുക്ക് പേജില് നിന്നും പ്രചോദനമുള് കൊണ്ടാണ് എച്ച്.ഒ.എച്ച് രൂപപ്പെട്ടിരിക്കുന്നത്. സമകാലിക രാഷ്ട്രീയ വിഷയങ്ങളില് ശക്തമായി തന്നെ ഇരു കൂട്ടരും നിലപാടെടുക്കുകയും പ്രതിഷേധം രേഖപ്പെടുത്തുകയും ചെയ്യുന്നു.\n‘ ദ ഒനിയന്, ദ ഡെയ്‌ലി മാഷ് തുടങ്ങിയവയുടെ ഇന്ത്യന് പതിപ്പിനായി ഞാന് കാത്തിരിക്കുകയായിരുന്നു. എന്നാല് ഒന്നും സംഭവിച്ചില്ല. അങ്ങനെയാണ് ഞാന് തന്നെയാണ് തുടങ്ങി വെക്കേണ്ടതെന്ന് തിരിച്ചറിയുന്നത്.’ അഡ്മിന് പറയുന്നു.\nപേജില് വരുന്ന പോസ്റ്റുകളില് ഇന്നത്തെ രാഷ്ട്രീയത്തെ നിശിതമായി പരിഹസിക്കുന്നത് കണ്ട് പലരും ചോദിക്കാറുണ്ട് ഏത് ‘ യൂണിവേഴ്‌സിറ്റി ഓഫ് സര്‍ക്കാസത്തില്’ നിന്നുമാണ് അഡ്മിന് ഗ്രാജുവേഷന് നേടിയതെന്ന്. അതിനൊരു ഉദാഹരണമാണ് സംഘപരിവാറിന്റെ നിലപാടുകള്‍ക്ക് പിന്നിലെ കാരണങ്ങളും കാപട്യങ്ങളും പൊളിച്ചടുക്കി കൊണ്ടുള്ള പോസ്റ്റ്. മൊട്ടത്തലയനായ പ്രശസ്തമായ ബോളിവുഡ് സിനിമയിലെ വില്ലന്റെ ചിത്രത്തോടൊപ്പം കുറിച്ച വാക്കുകള് ഒരേ സമയം ചിരിപ്പിക്കുന്നതും സംഘപരിവാര് എന്താണെന്ന് വ്യക്തമാക്കുന്നതുമാണ്.\nരണ്ട് മാസത്തിനിടയില് പേജിന് ലഭിച്ചിരിക്കുന്ന ഫോളോവേഴ്‌സിന്റെ എണ്ണം 50000 ആണ്. അഡ്മിന് പോലും ഇതില് അമ്പരന്നു പോയി. ഓരോ പോസ്റ്റിനും 5000 ലധികം ഷെയറുകളും ലഭിക്കുന്നുണ്ട്. കുട്ടികാലത്ത് സ്വയം ചിരിക്കാന് വേണ്ടി സൃഷ്ടിച്ചിരുന്ന കോമഡികളാണ് തനിക്ക് പ്രചോദനമെന്നാണ് അഡ്മിന് വ്യക്തമാക്കുന്നത്.\nപേജില് സ്ഥിരമായി രണ്ട് കഥാപാത്രങ്ങള് പ്രത്യക്ഷപ്പെടുന്നുണ്ട്. ഒന്ന് ഭക്തിമാനാണ്. പേരു പോലെ തന്നെ രാജ്യ ഭക്തി തുളുമ്പുന്ന സംഘപരിവാറിന്റെ പ്രതിനിധിയാണ്. മറ്റൊന്ന് ലിബറാന്‍ഡുവാണ്. മുറിവേറ്റ ഹൃദയങ്ങളുടെ പ്രതിനിധിയാണ് ഇത്. നിത്യേനയുണ്ടാകുന്ന വാര്‍ത്തകളായിരിക്കും പേജില് പ്രത്യക്ഷപ്പെടുന്ന പോസ്റ്റുകള്‍ക്ക് ആധാരം.\n‘ ആള്‍ക്കൂട്ട കൊലപാതകത്തേയും പീഡനത്തേയും കുറിച്ച് പോസ്റ്റിടുമ്പോള് എന്റെ ലക്ഷ്യം ഇരകളല്ല, ഇത്രയും നീചമായ കൃത്യങ്ങള് ചെയ്യുന്നവരെ ന്യായീകരിക്കാന് ശ്രമിക്കുന്ന സൈക്കോകളാണ്. അവരുടെ വാദത്തെ ഇല്ലാതാക്കുകയാണ് അവര്‍ക്ക് നല്‍കേണ്ട ശിക്ഷ എന്നതാണ് എന്റെ വിശ്വാസം.’ അദ്ദേഹം വ്യക്തമാക്കുന്നു. തന്റെ വാക്കുകള് പൊളിറ്റിക്കലി ഇന് കറക്ട് ആണെന്ന് പറയുന്നവര് ശ്രദ്ധിക്കേണ്ടത് താന് അനുകരിക്കുന്നവരുടെ നിലപാടാണ് പൊളിറ്റിക്കലി ഇന്‍കറക്ട് എന്നതാണെന്നും അഡ്മിന് പറയുന്നു.\nരാഷ്ട്രീയ ആക്ഷേപ ഹാസ്യത്തിന് ഇന്ത്യയില് വേണ്ട വേരുകളില്ലെന്നാണ് അഡ്മിന് പറയുന്നത്. വിദേശ രാജ്യങ്ങളിലുള്ളതു പോലെ രാഷ്ട്രീയ ആക്ഷേപ ഹാസ്യം ലക്ഷ്യം വെച്ചു കൊണ്ടുള്ള ലേറ്റ് നൈറ്റ് ടിവി ഷോകള് ഇവിടെയില്ലെന്നും അദ്ദേഹം ചൂണ്ടിക്കാണിക്കുന്നു. എന്നാലും എച്ച്.ഒ.എച്ചിന്റെ പ്രശസ്തി വര്‍ധിച്ചു കൊണ്ടിരിക്കുകയാണ്. പത്തു മിനിറ്റുകൊണ്ട് രൂപം കൊടുക്കുന്ന ഒരു പോസ്റ്റ് സൃഷ്ടിക്കുന്ന ഇംപാക്ട് വളരെ വലുതാണ്.\nആര്.എസ്.എസിന്റെ ആരോഗ്യ വിഭാഗമായ ആരോഗ്യ ഭാരതി ‘സുന്ദരന്മാരായ’ കുട്ടികള്‍ക്ക് ജന്മം നല്‍കാനുള്ള വിദ്യകള് പ്രഖ്യാപിച്ചപ്പോള് എച്ച്.ഒ.എച്ച് ഒരു പോസ്റ്റിലൂടെ അതിനെ ശക്തമായി തന്നെ പരിഹസിച്ചിരുന്നു. ആ പോസ്റ്റില് ആര്.എസ്.എസ് വാഗ്ദാനം ചെയ്യുന്ന കസ്റ്റം മേഡ് കിഡ് ആയി ചിത്രീകരിക്കുന്നത് ഹോളിവുഡ് താരമായ റയാന് ഗോസ്ലിംഗിനെയായിരുന്നു. 14000 ല് അധികം ലൈക്കുകള് നേടിയ പോസ്റ്റ് പിന്നീട് മാസ് റിപ്പോര്‍ട്ടിംഗ് മൂലം പിന്‍വലിക്കുകയായിരുന്നു.\nഇത്തരത്തില് മാസ് റിപ്പോര്‍ട്ട് ചെയ്ത് പിന്‍വലിപ്പിച്ച പോസ്റ്റുകള് വേറേയും ധാരാളമുണ്ട്. എന്നാലും ഹ്യൂമണ് ഓഫ് ഹിന്ദുത്വ പോരാട്ടം തുടരുകയാണ്. ലക്ഷ്യം ഒന്നുമാത്രം സംഘപരിവാറിനെ പ്രതിരോധിക്കുക.


പേപ്പർ (വാഴ) ഇല; ഓണമുണ്ണാൻ സേഫ് ആണോ? - Boolokam\nHome Columns Opinion പേപ്പർ (വാഴ) ഇല; ഓണമുണ്ണാൻ സേഫ് ആണോ?\nപേപ്പർ (വാഴ) ഇല; ഓണമുണ്ണാൻ സേഫ് ആണോ?\nഓണത്തിന് പേപ്പർ ഇലകൾ ഇപ്പോൾ വളരെ വ്യാപകം ആണ്. വാഴ ഇലയുടെ ലഭ്യതക്കുറവാണ് ഇതിനു കാരണം. പേപ്പർ ഇലകൾ, മെഴുകു പുരട്ടിയ ഇല എന്നായിരിക്കും നമ്മൾ പലരും പേപ്പർ (വാഴ) ഇലയെപ്പറ്റി കരുതിയിരുന്നത്. എന്നാൽ ഇത് മെഴുകല്ല പോളിഎഥിലിൻ (PE) ൻറെ ചെറിയ ആവരണം (25 മുതൽ 100 മൈക്രോ മീറ്റർ thickness) ആണ്. മെഴുകിന് ചോറിന്റെയും കറികളുടെയും ചൂട് താങ്ങാൻ കഴിവില്ല, അതിനാലാണ് പോളിഎഥിലിൻ (PE) ഉപയോഗിക്കുന്നത്. നിങ്ങൾ ഉപയോഗിക്കുന്ന കോഫി (പേപ്പർ) കപ്പിന്റെയും ഉള്ളിലുള്ള ആവരണം പോളിഎഥിലിൻ ആയിരിക്കും.\nഅപ്പോൾ ഇത് ചോറിന്റെയും കറികളുടെയും ചൂടിൽ ഉരുകില്ലേ?\nPolyethylene ന്റെ ഉരുകൽ നില (melting point)120 to 180 °C വരെയാണ്. വെള്ളത്തിൽ തിളപ്പിച്ചുണ്ടാക്കിയ ചോറും കറികളും ഈ താപനിലയിലും താഴെ ആയിരിക്കും. അതിനാൽ ഉരുകാനുള്ള സാധ്യത കുറവാണ്. ഇനി ചെറുതായി ഉരുകി ഭക്ഷണത്തിന്റെ കൂടെ ചേർന്നാലും അത് അപകടകരമാം വിധം ടോക്സിക് അല്ല എന്ന് താഴത്തെ വരികൾ വായിക്കുമ്പോൾ മനസ്സിലാകും.\nപോളി പോളിഎഥിലിൻ കോട്ടിങ് ടോക്സിക് ആണോ?\nടോക്സിസിറ്റി യുടെ അളവ് അതിന്റെ ഡോസേജ് ആശ്രയിച്ചിരിക്കും. സാധാരണ ഇലയിൽ നിന്നും ഇളകി വരാവുന്ന അളവിൽ പോളിഎഥിലിൻ ടോക്സിക് അല്ല. [The LD50 for Polyethylene, with an average molecular weight of 450, in rats was > 2000 mg/kg. റെഫറൻസ് Int J Toxicol. 2007;26 Suppl 1:115-27].\nഅപ്പോൾ അപകടം ഇല്ലെന്നാണോ?\nപേപ്പർ ഇലയിൽ, വല്ലപ്പോളും ഓണത്തിനോ അല്ലെങ്കിൽ വല്ലപ്പോളും ഉള്ള ആഘോഷങ്ങൾക്കോ സദ്യ അതിൽ കഴിച്ചതു കൊണ്ട് കുഴപ്പങ്ങൾ ഉണ്ടാവാൻ കാരണങ്ങൾ ഒന്നും കാണുന്നില്ല.\nപക്ഷെ പ്ലാസ്റ്റിക്കുകളുടെ ചെറിയ രൂപങ്ങൾ ആയ ‘മൈക്രോ-പ്ലാസ്റ്റിക്കുകൾ’ ശരീരത്തിൽ അധികമായി ചെന്നാൽ ആരോഗ്യ പ്രശ്നങ്ങൾ ഉണ്ടാകുകയും ചെയ്യാം. അതുകൊണ്ട് സ്ഥിരമായി ഇതിൽ കഴിക്കുന്നത് അഭിലഷണീയം അല്ല.\nഅത് കൊണ്ട് വർഷത്തിൽ ഒരിക്കൽ ഓണത്തിന് വാഴ ഇല കിട്ടി ഇല്ലെങ്കിൽ പേപ്പർ ഇല ഉപയോഗിച്ചാൽ പ്രശ്നം ഇല്ല എന്ന് ചുരുക്കിപ്പറയാം.\nPrevious articleമറ്റുള്ളവർക്ക് മുസ്ലീങ്ങളോട് മാത്രമല്ല, മുസ്ലിങ്ങൾക്ക് പലർക്കും സ്വയം തോന്നുന്ന വികാരം കൂടിയാണ് ഇസ്ലാമോഫോബിയ\nNext articleശാസ്ത്രജ്ഞൻന്മാരും വിശ്വാസവും


മുകേഷ് അംബാനിയുടെ തട്ടുകട അന്റിലിയയുടെ ഉദ്ഘാടനം ഈ മാസം ഇരുപത്തെട്ടിനു നടക്കും. ആകെ മൊത്തം ഇന്ത്യക്കാരുടെയും പേര് അംബാനിയണ്ണന് കളഞ്ഞു കുളിച്ചിരിക്കുകയാണ് എന്നാണ് എനിക്ക് പറയാനുള്ളത്. തെക്കന് മുംബൈയില് നാലു ലക്ഷം ചതുരശ്ര അടിയില് വെറും ഇരുപത്തേഴ് നിലകളിലായി അംബാനി തട്ടിക്കൂട്ടിയിട്ടുള്ളത് വെറും ഒരു തട്ടുകടയാണ്. ദൂരെ നിന്ന് നോക്കുമ്പോള് നാലുമുറിക്കടകള് ഒന്നിന് മുകളില് ഒന്നായി വെച്ചത് പോലെ. ലോകത്തെ പണക്കാരുടെ പട്ടികയില് നാലാമനായ മുകേഷേട്ടന് ഇത്രയും വിനയാന്വിതനാവാന് പാടില്ലായിരുന്നു.\nലോകത്തെ ഒന്നാം നമ്പര് പണക്കാരനായ ബില് ഗേറ്റ്സ് മൂന്ന് മുറി വീട്ടിലാണ് കഴിയുന്നത് എന്ന് ചിലര് പറഞ്ഞു നടക്കുന്നുണ്ട്. പുള്ളി സ്വന്തമായി അലക്കുന്നു, ഇസ്തിരിയിടുന്നു, ചായ ഉണ്ടാക്കുന്നു, സെക്കന്‍ഡ് ക്ലാസ്സില് യാത്ര ചെയ്യുന്നു... അങ്ങനെ പലതും. ഇതൊന്നും കേട്ട് നമ്മള് കുലുങ്ങരുത് മുകേഷേട്ടാ... അയാള്‍ക്ക് മുടിഞ്ഞ വട്ടാണ്. പോയി പണി നോക്കാന് പറ..മുകേഷേട്ടനോട് എനിക്കൊന്നേ പറയാനുള്ളൂ. സായിപ്പ് പലതും പറയും. പലതും എഴുതും. അതൊന്നും നമ്മള് കാര്യമാക്കരുത്. മുംബൈയില് അറുപതു ലക്ഷം പേര് ഒറ്റമുറി വീട്ടിലാണ് കഴിയുന്നത്, പത്ത് ലക്ഷം പേര് ചേരിയിലാണ്, അവിടെ കക്കൂസില്ല, കുളിമുറിയില്ല തുടങ്ങി നമ്മള് ഇന്ത്യക്കാരെ മുഴുവന് നാറ്റിക്കാന് അവര് ഇങ്ങനെ പലതും പറയുന്നുണ്ട്. ഇതൊക്കെ കേട്ട് മനം മടുത്തിട്ടാണ് ഏട്ടന് വീട് പണിയുടെ ചെലവ് ചുരുക്കിയത് എന്നറിയാം. കഴിയുമെങ്കില് പത്തോ അഞ്ഞൂറോ ഏക്കര് സ്ഥലം കൂടി വാങ്ങിച്ചു മുറ്റത്ത് ഒരു എയര് ബസ് A380 ഇറങ്ങാന് പറ്റിയ എയര്‍പോര്‍ട്ട് പണിയണം. എപ്പോഴാണ് ഒരത്യാവശ്യം വരുക എന്ന് പറയാന് പറ്റില്ല. നല്ല വായു ഗുളിക കിട്ടണമെങ്കില് പോലും അമേരിക്കയില് പോകേണ്ടി വരുന്ന കാലമാണ്. വീട് വെക്കാന് വഖഫ് ബോര്‍ഡുകാര് സ്ഥലം തന്നത് പോലെ നല്ല കാശിറക്കിയാല് നാട്ടുകാര് ഇനിയും സ്ഥലം തരും. പണം കിട്ടിയാല് എന്തും വിക്കുന്ന പരിഷകളാണ് ഇവിടെയൊക്കെയുള്ളത്. ഒരു ലാസ്റ്റ് റിക്ക്വസ്റ്റ് കൂടിയുണ്ട്. കഴിയുമെങ്കില് ഒരു ഇരുപത്തിയേഴ് നില കൂടി ഇതിനു മുകളില് പണിയണം. മുകളിലെ നിലയില് മലര്‍ന്ന് കിടന്നാല് ഹിമാലയം കാണണം. നമുക്ക് ഇന്ത്യയുടെ അഭിമാനമാണ് വലുത്.\nമ്യാവൂ: പടിഞ്ഞാറന് കാറ്റിന് ധാരാവിയിലെ ചേരിയില് നിന്നുള്ള ബാഡ് സ്മെല്ല് കേറി വരാതിരിക്കാന് ജനവാതില് തുറന്നിടരുത് എന്ന് പിള്ളാരോട് മറക്കാതെ പറയണം. പനിയും ജലദോഷവും വന്നാല് പോകാന് പാടാണ് മുകേഷേട്ടാ....


കാഞ്ഞിരോട്: സാംസ്കാരിക സഞ്ചാരം 23ന് ജില്ലയില്\nകണ്ണൂര്: തനിമ കലാസാഹിത്യവേദി സാംസ്കാരിക സഞ്ചാരം ഡിസംബര് 23 മുതല് 25 വരെ കണ്ണൂര് ജില്ലയില് പര്യടനം നടത്തും. ജില്ലയിലെ 12 കേന്ദ്രങ്ങളില് സഞ്ചാരത്തിന് സ്വീകരണം നല്‍കും. സഞ്ചാരത്തിന് സ്വീകരണം നല്‍കാന് ജില്ല തല സ്വാഗതസംഘം രൂപവത്കരിച്ചു.\nഭാരവാഹികള്: കെ.പി.എ. റഹീം (ചെയ) ജമാല് കടന്നപ്പള്ളി (വൈസ് ചെയ) ടി.കെ.ഡി. മുഴപ്പിലങ്ങാട് (ജന. കണ്) പ്രശാന്ത് ഒളവിലം (കണ്) സി.പി. മുസ്തഫ (സെക്ര) എം.കെ. മറിയു (ജോ. സെക്ര) പ്രശാന്ത് നമ്പ്യാര് (ട്രഷ).


നാഥുറാം ഗോഡ്‌സെ യഥാര്‍ത്ഥ ദേശസ്‌നേഹി... കമല്‍ഹാസനെ തള്ളി പ്രഗ്യാ സിംഗ്, വിവാദം കത്തുന്നു!! | pragya singh says nathuram godseapatriot creates controversy - Malayalam Oneindia\nനാഥുറാം ഗോഡ്‌സെ യഥാര്‍ത്ഥ ദേശസ്‌നേഹി... കമല്‍ഹാസനെ തള്ളി പ്രഗ്യാ സിംഗ്, വിവാദം കത്തുന്നു!!\nPublished: May 16 2019, 16:47 [IST]\nഭോപ്പാല്: രാഷ്ട്രപിതാവ് മഹാത്മാ ഗാന്ധിയുടെ ഘാതകന് നാഥുറാം ഗോഡ്‌സെ യഥാര്‍ത്ഥ ദേശസ്‌നേഹിയാണെന്ന് ഭോപ്പാലിലെ ബിജെപി സ്ഥാനാര്‍ത്ഥി പ്രഗ്യാ സിംഗ് താക്കൂര്. കമല്‍ഹാസന്റെ പ്രസ്താവനയെ തള്ളിയായിരുന്നു പ്രഗ്യയുടെ പരാമര്‍ശം. ഗോഡ്‌സെ ദേശ്‌സ്‌നേഹിയാണെന്നും, എക്കാലവും അതങ്ങനെ തന്നെ ആയിരിക്കുമെന്നും പ്രഗ്യ. പറഞ്ഞു. അതേസമയം വന് വിവാദത്തിനാണ് ഇത് തുടക്കമിട്ടിരിക്കുന്നത്.\nഇന്ത്യയിലെ ആദ്യത്തെ തീവ്രവാദി ഒരു ഹിന്ദുവാണെന്ന് കഴിഞ്ഞ ദിവസം കമല്‍ഹാസന് പറഞ്ഞിരുന്നു. സ്വാതന്ത്രത്തിന് ശേഷം നടന്ന ആദ്യ തീവ്രവാദി ആക്രമണമാണിത്. അയാള് നമ്മുടെ രാഷ്ട്രപിതാവ് മഹാത്മാ ഗാന്ധിയെ കൊലപ്പെടുത്തി. ഗാന്ധിയുടെ പേരക്കുട്ടിയായിട്ടാണ് ഞാന് ഇക്കാര്യം ചോദിക്കുന്നതെന്നും കമല്‍ഹാസന് പറഞ്ഞു. ഇതിനെയാണ് പ്രഗ്യാ സിംഗ് തള്ളിയത്.\nഗോഡ്‌സെ ദേശഭക്തനാണ്. അദ്ദേഹത്തെ തീവ്രവാദിയെന്ന് വിശേഷിപ്പിക്കുന്നവര് ഇക്കാര്യം മാറ്റി പറയേണ്ടി വരും. ഇത്തരം ആളുകള്‍ക്ക് ഈ തിരഞ്ഞെടുപ്പില് മറുപടി നല്‍കുമെന്നും പ്രഗ്യാ സിംഗ് പറഞ്ഞു. അതേസമയം പ്രഗ്യാ സിംഗിന്റെ പരാമര്‍ശത്തെ ബിജെപി തള്ളി. മഹാത്മാ ഗാന്ധി രാജ്യം ആദരിക്കുന്നയാളാണ്. ഇത്തരം പരാമര്‍ശങ്ങളെ പാര്‍ട്ടി പ്രോത്സാഹിപ്പിക്കില്ലെന്നും ബിജെപി നേതാവും പ്രഗ്യാ സിംഗിന്റെ പ്രചാരണ തലവനുമായ ഹിതേഷ് വാജ്‌പേയ് പറഞ്ഞു.\nപ്രഗ്യാ സിംഗിനോട് വിശദീകരണം തേടുമെന്ന് ബിജെപി നേതാക്കള് അറിയിച്ചിട്ടുണ്ട്. ഗോഡ്‌സെയുടെ പിന്തുടര്‍ച്ചക്കാര് ഇന്ത്യയുടെ ആത്മാവിനെ ആക്രമിക്കുകയാണെന്ന് കോണ്‍ഗ്രസ് വക്താവ് രണ്‍ദീപ് സിംഗ് സുര്‍ജേവാല പറഞ്ഞു. ബിജെപി നേതാക്കള് രാഷ്ട്രപിതാവിന്റെ ഘാതകനെ ദേശീയവാദിയായി ചിത്രീകരിക്കുകയാണെന്നും അദ്ദേഹം ആരോപിച്ചു. രാജ്യദ്രോഹ പരാമര്‍ശമാണ് പ്രഗ്യാ സിംഗ് നടത്തിയിരിക്കുന്നതെന്ന് ദിഗ്വിജയ് സിംഗ് പറഞ്ഞു.\npragya singh says nathuram godseapatriot creates controversy\nStory first published: Thursday, May 16, 2019, 16:47 [IST]


chilanka issue | വീണാ ജോർജിനൊപ്പം പ്രതിയുടെ ചിത്രം കിട്ടിയതോടെ ആവേശം ഇരട്ടിച്ചു; ചികിൽസയിൽ കഴിയുന്ന പെൺകുട്ടി മരിച്ചെന്ന് പ്രചരിപ്പിച്ച് കേസ് കൊലപാതകമാക്കാൻ അമിതാവേശം; വ്യാജ പ്രചരണം നടത്തിയവർക്കെതിരെ കേസെടുക്കാൻ പൊലീസ്; സംശയ നിഴലിൽ നിൽക്കുന്നത് കോൺഗ്രസ് അനുകൂല പേജുകളും ഗ്രൂപ്പുകളും; യുവതിയെ പച്ചയ്ക്ക് കൊളിത്തിയ ക്രൂരതയിൽ രാഷ്ട്രീയ നേട്ടത്തിന് ശ്രമിച്ചവർ കുടുങ്ങും - MarunadanMalayali.com\nവീണാ ജോർജിനൊപ്പം പ്രതിയുടെ ചിത്രം കിട്ടിയതോടെ ആവേശം ഇരട്ടിച്ചു; ചികിൽസയിൽ കഴിയുന്ന പെൺകുട്ടി മരിച്ചെന്ന് പ്രചരിപ്പിച്ച് കേസ് കൊലപാതകമാക്കാൻ അമിതാവേശം; വ്യാജ പ്രചരണം നടത്തിയവർക്കെതിരെ കേസെടുക്കാൻ പൊലീസ്; സംശയ നിഴലിൽ നിൽക്കുന്നത് കോൺഗ്രസ് അനുകൂല പേജുകളും ഗ്രൂപ്പുകളും; യുവതിയെ പച്ചയ്ക്ക് കൊളിത്തിയ ക്രൂരതയിൽ രാഷ്ട്രീയ നേട്ടത്തിന് ശ്രമിച്ചവർ കുടുങ്ങും\nMarch 14, 2019 | 12:03 PM IST | Permalink\nകൊച്ചി: യുവാവ് പെട്രോൾ ഒഴിച്ചു തീകൊളുത്തിയ സംഭവത്തിൽ ഗുരുതരമായി പരിക്കേറ്റ വിദ്യാർത്ഥി ചികിത്സയിലിരിക്കെ സമൂഹ മാധ്യമങ്ങളിൽ മരണപ്പെട്ടു എന്ന് കാട്ടി പോസ്റ്റ് ചെയ്തവർക്കെതിരെ നിയമ നടപടിക്കൊരുങ്ങി പൊലീസ്. ഇതു സംബന്ധിച്ച് അന്വേഷണ ഉദ്യോഗസ്ഥനായ തിരുവല്ല സിഐ പി.ആർ.സന്തോഷ് നിയമോപദേശം തേടി. ഇതിന്റെ അടിസ്ഥാനത്തിൽ കേസെടുത്ത് തുടർ നടപടികളിലേക്കു നീങ്ങാനാണ് തീരുമാനം. വാർത്ത വന്ന സമൂഹമാധ്യമങ്ങൾ പൊലീസ് നിരീക്ഷിച്ചുവരികയാണ്. പ്രചരിപ്പിച്ച പേജുകൾ കോൺഗ്രസ്സ് അനുകൂല ഗ്രൂപ്പുകളാണ്. പെൺകുട്ടിയെ ആക്രമിച്ച പ്രതി വീണാ ജോർജ്ജിനൊപ്പം നിൽക്കുന്ന ചിത്രങ്ങൾ പുറത്തു വന്നിരുന്നു. ഇത് തിരഞ്ഞെടുപ്പ് ആയുധമാക്കുവാനുള്ള ശ്രമമായിരുന്നു എന്നാണ് ലഭിക്കുന്ന വിവരം. വീണാ ജോർജ്ജിനൊപ്പം പ്രതി നിൽക്കുന്ന ചിത്രം പ്രചരിപ്പിച്ചവർക്കെതിരെയും നിയമ നടപടികൾ പൊലീസ് തുടങ്ങിയിട്ടുണ്ട്.\nകുത്ത് സാരമുള്ളതല്ലെങ്കിലും തലമുതൽ താഴോട്ട് പകുതിഭാഗം സാരമായി പൊള്ളലേറ്റ നിലയിൽ; മുഖവും കഴുത്തും കത്തിക്കരിഞ്ഞു; പേശികൾക്ക് പൊള്ളലേറ്റതിനാൽ വൃക്കയേയും ബാധിക്കാൻ സാധ്യത; ചിലങ്ക ജംഗ്ഷനിൽ പെൺകുട്ടിയെ പച്ചയ്ക്ക് കത്തിക്കാൻ ശ്രമിച്ചതിന് പിന്നിൽ പ്രണയ നൈരാശ്യം തന്നെ; പൊലീസ് ചോദ്യം ചെയ്യലിനെ അജിൻ റെജി മാത്യു നേരിട്ടത് ഭാവമാറ്റമില്ലാതെ; ചിലങ്ക ജംഗ്ഷനിലെ ക്രൂരതയിൽ സത്യം വ്യക്തമാക്കി സിസിടിവിയും; പ്രതി ലക്ഷ്യമിട്ടത് യുവതിയെ കൊന്നശേഷം ആത്മഹത്യയ്ക്കും\nപെൺകുട്ടിയെ പച്ചയ്ക്ക് തീ കൊളുത്തിയ പ്രതി സിപിഎം സ്ഥാനാർത്ഥി വീണാ ജോർജിന് വേണ്ടി രണ്ട് ദിവസം മുമ്പ് പ്രചരണത്തിനിറങ്ങിയപ്പോൾ എടുത്താണ് ഈ ചിത്രമെന്നത് പച്ചക്കളം; അജിൻ എംഎൽഎയുമായുള്ള ചിത്രം സ്വന്തം എഫ് ബിയിൽ ഇട്ടത് 2018 സെപ്റ്റംബറിൽ; ചിലങ്ക ജംഗ്ഷനിൽ കൊടുക്രൂരത കാട്ടിയ കുമ്പനാട്ടുകാരൻ ഡിവൈഎഫ്‌ഐക്കാരനല്ല; സെൽഫിയെടുത്തത് വീണയോടുള്ള ആരാധന കാരണമെന്ന് പ്രതി: പ്രചരിപ്പിക്കുന്നത് പ്രളയകാലത്തെ ചിത്രം\nയൂത്ത് കോൺഗ്രസ്സ് എന്ന പേജിലാണ് ആദ്യമായി പെൺകുട്ടി മരിച്ചു എന്ന പോസ്റ്റ് പ്രത്യക്ഷപ്പെട്ടത്. പിന്നീട് കോൺഗ്രസ്സ് സൈബർ ടീം, ഹമീദ് ചപ്പനങ്ങാടി, ക്രിസ്റ്റിൻ ജോസഫ്, ജനപക്ഷം റെജി പൂവത്തൂർ, കടൽകാണിപ്പാറ, മെഡിക്കൽ കോളേജ് തിരുവനന്തപുരം ഹെൽപ്പിങ് ടീം, എന്റെ കേരലം തുടങ്ങീ ഫെയ്‌സ് ബുക്ക് അക്കൗണ്ടുകളിും വ്യാജ വാർത്ത പ്രത്യക്ഷ പെട്ടു. വാർത്ത പ്രചരിച്ചതോടെ പെൺകുട്ടി ചികിത്സയിലുള്ള എറണാകുളം മെഡിക്കൽ സെന്ററിലേക്ക് ഫോൺകോളുകളുടെ നിലക്കാത്ത പ്രവാഹമായിരുന്നു. തിരുവല്ല പൊലീസ് സ്റ്റേഷനിലേക്കും സമാനമായ രീതിയിൽ ഫോൺ കോളുകൾ എത്തി. ഇതിനെ തുടർന്നാണ് പൊലീസ് നിയമ നടപടികൾ സ്വീകരിക്കാൻ തയ്യാറായത്.\nകഴിഞ്ഞ 12 ന് തിരുവല്ല ചിലങ്ക ജംക്ഷനിൽ രാവിലെ ഒൻപതിനാണ് നാടിനെ നടുക്കിയ സംഭവം അരങ്ങേറിയത്. അയിരൂർ സ്വദേശിനിയായ പതിനെട്ട്കാരിയെയാണ് പ്രതി അജിൻ റെജി പെട്രോൾ ഒഴിച്ചു തീ കൊളുത്തിയത്. വിവാഹ ആഭ്യർത്ഥന നിരസിച്ചതാണ് പ്രതികാരത്തിന് കാരണം. തിരുവല്ലയിൽ പെൺകുട്ടി പഠിക്കുന്ന ഇൻസ്റ്റിറ്റ്യൂട്ടിന് അടുത്തായിരുന്നു സംഭവം. യുവാവ് കൈയിൽ കരുതിയിരുന്ന പെട്രോൾ പെൺകുട്ടിയുടെ ശരീരത്തേക്ക് ഒഴിച്ച് കത്തിക്കുകയായിരുന്നു.\nബൈക്കിൽ രണ്ട് കുപ്പിയിൽ പെട്രോളുമായി എത്തിയാണ് അജിൻ ക്രൂരത കാട്ടിയത്. പെട്രോൾ ഒഴിച്ച ശേഷം തീ കൊളുത്തുകയായിരുന്നുവെന്നാണ് ദൃക്സാക്ഷികൾ വ്യക്തമാക്കിയത്. റാന്നി അയിരൂർ സ്വദേശിനിയായ കവിതയുമായി നാളുകളായി പ്രണയത്തിലായിരുന്നെന്നും അജിന്റെ വിവാഹ അഭ്യർത്ഥന കവിതയുടെ വീട്ടുകാർ നിരസിക്കുകയുമായിരുന്നെന്നാണ് വിവരം. ഇതിന് ശേഷം പ്രണയ ബന്ധത്തിൽ നിന്നും കവിത പലതവണ ഒഴിഞ്ഞ് മാറിയിരുന്നു.\n12 ന് രാവിലെ പെൺകുട്ടി പഠിക്കുന്ന ഇൻസ്റ്റിറ്റ്യൂട്ടിന്റെ അടുത്തേക്ക് യുവാവ് എത്തുകയും അവിടെ വെച്ച് യുവതിയുടെ ശരീരത്തലേക്ക് പെട്രോളൊഴിച്ച് സിഗരറ്റ് ലൈറ്റർ ഉപയോഗിച്ച് തീ കൊളുത്തുകയായിരുന്നു. ഇത് കണ്ടു നിന്ന നാട്ടുകാരാണ് പെട്ടന്ന് തന്നെ പെൺകുട്ടിയുടെ അടുത്തേക്ക് ഓടിയെത്തുകയും വെള്ളമൊഴിച്ച് തീ കെടുത്തുകയും ചെയ്തത്. പെൺകുട്ടിയെ ഉടൻ തന്നെ പുഷ്പഗിരി മെഡിക്കൽ കോളേജിലേക്ക് കൊണ്ടു പോവുകയായിരുന്നു. പിന്നീട് വിദഗ്ദ്ധ ചികിത്സയ്ക്കായി എറണാകുളം മെഡിക്കൽ സെന്ററിലേക്ക് മാറ്റി. ഇതിനു പിന്നാലെ തന്നെയാണ് അജിനെയും പൊലീസ് കസ്റ്റഡിയിലെടുത്തത്. പെൺകുട്ടിയുടെ നില അതീവ ഗുരുതരമായി തുടരുകാണ്.\nതീ ശക്തമായി ശരീരത്തിൽ ആളിക്കയറിയതിന് പിന്നാലെ പെൺകുട്ടിയുടെ മുഖവും മുടിയും ഭാഗികമായി കത്തിയമർന്ന നിലയിലാണ്. ഇങ്ങനെയൊരു യുവാവിന്റെ ശല്യമുള്ള കാര്യം പെൺകുട്ടി പറഞ്ഞിരുന്നില്ലെന്നാണ് പെൺകുട്ടിയുടെ ബന്ധുകൾ പറയുന്നത്. കഴിഞ്ഞ നാല് ദിവസമായി പെൺകുട്ടിയുടെ മൊബൈൽ ഫോൺ സ്വിച്ച് ഓഫായിരുന്നു എന്നും അവർ പറയുന്നു.\nഅതേ സമയം പൊള്ളലേറ്റ് കൊച്ചിയിലെ ആശുപത്രിയിൽ ചികിത്സയിൽ കഴിയുന്ന വിദ്യാർത്ഥിനിയുടെ നില ഗുരുതരമായി തുടരുന്നതിനിടെയാണ് സമൂഹ മാധ്യമത്തിൽ കുട്ടി മരിച്ചു എന്നു കാട്ടി ആദരാഞ്ജലികൾ അർപ്പിച്ചു പോസ്റ്റുകൾ പ്രത്യക്ഷപ്പെട്ടത്. 52% പൊള്ളലേറ്റ യുവതി ഇപ്പോഴും വെന്റിലേറ്ററിലാണ്. പെൺകട്ടിയുടെ ചികിത്സയ്ക്കായി ആവാസിന്റെ നേതൃത്വത്തിൽ ചികിത്സാ ധനസമാഹരണം മറുനാടൻ മലയാളി സംഘടിപ്പിച്ചിരിക്കുകയാണ്.


അഖീഖ സംബന്ധിച്ച പ്രശ്‌നങ്ങള് | മു ഖാ മു ഖം _മുസ്‌ലിം\nഅഖീഖ സംബന്ധിച്ച പ്രശ്‌നങ്ങള്\nഅഖീഖ അറക്കുന്നതിനെ കുറിച്ച് തെക്കന് ജില്ലയിലെ ഒരു സലഫി പള്ളിയിലെ ഖുത്വ്‌ബയില് വിവരിച്ചതിങ്ങനെ: ``അഖീഖ എന്നാല് പിറന്നു വീണ കുഞ്ഞിന്റെ തലമുടി ഏഴാം ദിവസം കളയുകയും തുടര്‍ന്ന് ബലിയറുക്കുകയും ചെയ്യുന്നതിനെ സംബന്ധിച്ചാണ്. അഖീഖ എന്നു പറയുന്നതിനെ നബി(സ) വെറുക്കുന്നതായും ഉഖൂഖ് എന്നു പറഞ്ഞാല് മാതാപിതാക്കളെ വെറുക്കുക എന്നാണ് അര്‍ഥമെന്നും ആയതിനാല് അഖീഖ എന്നു പറയുന്നതിനു പകരം നുസ്‌ക്ക് അഥവാ ബലികര്‍മം എന്നാണ് പറയേണ്ടതെന്നും പറയുകയുണ്ടായി. പിന്നീട് ഈ ഹദീസ് ഉദ്ധരിച്ചു: നിങ്ങളില് ആരുടെയെങ്കിലും പിറന്നു വീഴുന്ന കുഞ്ഞിനെ ഏഴാം ദിവസം മുടികളയുകയും നുസ്‌ക്ക് കൊടുക്കുകയും ചെയ്യട്ടെ. ജനിച്ചുവീഴുന്ന കുഞ്ഞ് ആണാണെങ്കില് രണ്ടാടിനെയും ഇനി അതല്ല പെണ്‍കുഞ്ഞാണെങ്കില് ഒരാടിനെയും ബലികര്‍മം ചെയ്യട്ടെ. ഇനി അങ്ങനെ ചെയ്യാത്ത പക്ഷം ആ കുഞ്ഞ് അതു നല്‌കും വരെ പണയ വസ്‌തുവായിരിക്കുന്നതാണ്.''\nഅങ്ങനെയെങ്കില് സാമ്പത്തികമായി വളരെ ബുദ്ധിമട്ടുന്നവന്റെ കുഞ്ഞിന് ഈ ബലികര്‍മം ചെയ്യാന് കഴിഞ്ഞില്ലെങ്കില് ജീവിതാവസാനം വരെ ആ കുഞ്ഞ് പണയവസ്‌തുവായിരിക്കുമോ? ഇനി കുഞ്ഞ് വലിയ ആളായിക്കഴിഞ്ഞാല് അവന്റെ `ബലികര്‍മം' അവന് തന്നെ നിര്‍വഹിച്ചാല് മതിയോ? ഒന്നില് കൂടുതല് കുട്ടികളുടെ ബലികര്‍മം ഒന്നായി നിര്‍വഹിക്കാമോ? അതോ സാമ്പത്തിക സ്ഥിതിയനുസരിച്ച് ഓരോന്നായി കടം വീട്ടിയാല് മതിയോ?\nഫാത്തിമ മുഹമ്മദലി കൊളത്തറ\nകീറി, മുറിച്ചു എന്നൊക്കെ അര്‍ഥമുള്ള അഖ്‌ഖ എന്ന ക്രിയയുമായി ബന്ധമുള്ള പദങ്ങളാണ് ഉഖൂഖും അഖീഖയും. ഉഖൂഖ് എന്നാല് മാതാപിതാക്കളെ ധിക്കരിക്കലും ദ്രോഹിക്കലുമാണ്. അഖീഖ എന്ന പദത്തിന് നവജാത ശിശുവിന്റെ തലമുടി എന്നും ആ മുടി നീക്കുന്ന സന്ദര്‍ഭത്തില് നടത്തുന്ന ബലി എന്നും അര്‍ഥമുണ്ട്. അഖീഖ എന്ന പദം മാതാപിതാക്കളെ വെറുപ്പിക്കുകയോ ധിക്കരിക്കുകയോ ചെയ്യുക എന്ന അര്‍ഥത്തില് അറബി ഭാഷയില് ഒരിക്കലും പ്രയോഗിക്കപ്പെട്ടിട്ടില്ല. നവജാത ശിശുവിന്റെ പേരിലുള്ള ബലി എന്ന അര്‍ഥത്തില് നബി(സ) അഖീഖ എന്ന പദം പല തവണ പ്രയോഗിച്ചതായി ബുഖാരി ഉള്‍പ്പെടെ പ്രമുഖ ഹദീസ് ഗ്രന്ഥകര്‍ത്താക്കള് ഉദ്ധരിച്ച ഹദീസുകളില് കാണാം.\nഉഖൂഖ് എന്ന പദത്തിന്റെ ധാതുവുമായി ബന്ധമുള്ളതിന്റെ പേരില് അഖീഖ എന്ന വാക്കിനോട് നബി(സ) അനിഷ്‌ടം പ്രകടിപ്പിച്ചതായുള്ള റിപ്പോര്‍ട്ട് പ്രബലമാണെന്ന് പൂര്‍വികരായ ഹദീസ് പണ്ഡിതന്മാര് ഉറപ്പിച്ചുപറഞ്ഞിട്ടില്ല. അഖീഖ എന്ന പദം പ്രബലമായ ഹദീസുകളില് വന്നിട്ടുള്ളതിനാല് ഇസ്‌ലാമിക ഗ്രന്ഥങ്ങളിലെല്ലാം വിപുലമായി പ്രയോഗിക്കപ്പെട്ടിട്ടുണ്ട്. നുസ്‌ക്, നുസുക് എന്നീ പദങ്ങള്‍ക്ക് അര്‍പ്പണമെന്നും ബലിയെന്നും അര്‍ഥമുണ്ട്. അഖീഖയെ കുറിക്കാന് നുസുക് എന്ന പദം ഇസ്‌ലാമിക ഗ്രന്ഥങ്ങളില് പ്രയോഗിച്ചു കണ്ടിട്ടില്ല. നസീക: എന്ന പദം ചുരുക്കത്തില് പ്രയോഗിച്ചുകണ്ടിട്ടുണ്ട്. ഏതായാലും ഒരു പദപ്രയോഗം ഈ വിഷയത്തില് നിര്‍ണായകമല്ല.\n`ഇനി അങ്ങനെ ചെയ്യാത്ത പക്ഷം ആ കുഞ്ഞ് അത് നല്‌കും വരെ പണയ വസ്‌തുവായിരിക്കുന്നതാണ്' എന്നത് ഹദീസിന്റെ ഏകദേശം ആശയമാണ്. കൃത്യമായ പരിഭാഷ `ഓരോ ആണ്‍കുട്ടിയും അവന്റെ അഖീഖയ്‌ക്ക് പണയപ്പെട്ടവനാണ്' എന്നത്രെ. അഖീഖയുടെ പ്രാധാന്യം ഊന്നിപ്പറയുന്നതാണ് ഈ നബിവചനമെങ്കിലും ഒരു കുട്ടിയുടെ പേരില് അഖീഖ: അറുക്കപ്പെട്ടിട്ടില്ലെങ്കില് അവന് നരകത്തില് നിന്ന് മോചനമില്ലെന്നോ അവന്റെ പാപങ്ങള് പൊറുക്കപ്പെടുകയില്ലെന്നോ പൂര്‍വിക പണ്ഡിതന്മാര് ഇതിന് അര്‍ഥം കല്‌പിച്ചിട്ടില്ല.\nഈ ഹദീസിന്റെ അടിസ്ഥാനത്തില് അഖീഖ: നിര്‍ബന്ധമാണെന്ന് ദാഹിരിയ്യാ വിഭാഗം അഭിപ്രായപ്പെട്ടിട്ടുണ്ടെങ്കിലും ബഹുഭൂരിപക്ഷം പണ്ഡിതന്മാരുടെ അഭിപ്രായം അത് ഐച്ഛികമായ (നിര്‍ബന്ധമല്ലാത്ത) പുണ്യകര്‍മമാണെന്നത്രെ. `വല്ലവനും തന്റെ കുട്ടിയുടെ പേരില് ബലിയറുക്കാന് ഇഷ്‌ടപ്പെടുന്നുവെങ്കില് അങ്ങനെ ചെയ്യട്ടെ' എന്നര്‍ഥമുള്ള നബിവചനമാണ് അത് നിര്‍ബന്ധമല്ലെന്നതിന് അവര് ചൂണ്ടിക്കാണിച്ച തെളിവ്.\nചെറുപ്പത്തില് അഖീഖ: അറുത്തിട്ടില്ലെങ്കില് പ്രായപൂര്‍ത്തിക്ക് ശേഷം സ്വന്തം നിലയില് അറുക്കണമെന്ന് ഹദീസുകളിലൊന്നും പറഞ്ഞിട്ടില്ല. അഖീഖയുടെ പ്രായപരിധി പ്രായപൂര്‍ത്തി വരെ മാത്രമാണെന്ന് ചില പണ്ഡിതന്മാര് അഭിപ്രായപ്പെട്ടിട്ടുണ്ട്. അതിന് ശേഷവും അറുക്കാവുന്നതാണെന്ന് മറ്റു ചിലര് പറഞ്ഞിട്ടുണ്ട്. ഒന്നില് കൂടുതല് കുട്ടികളുടെ പേരില് ഒരു മൃഗത്തെ അറുക്കാം എന്ന് പറയാന് തെളിവൊന്നും കണ്ടിട്ടില്ല. സാമ്പത്തിക ശേഷിയില്ലാത്തവര് കഴിവുണ്ടാകുമ്പോള് അറുത്താല് മതി. അഖീഖ: സംബന്ധിച്ച പല ഹദീസുകളും പ്രാമാണികമാണ്. അതിനാല് അത് സുന്നത്തല്ലെന്ന് പറയാന് ന്യായമില്ല. ഇമാം അബൂഹനീഫ അങ്ങനെ അഭിപ്രായപ്പെട്ടതായി റിപ്പോര്‍ട്ട് ചെയ്യപ്പെട്ടിട്ടുണ്ട്. ഇത് സംബന്ധിച്ച ഹദീസുകള് അദ്ദേഹത്തിന്റെ ശ്രദ്ധയില് പെടാതെ പോയതാകാനിടയുണ്ട്.\nഞാന് വീണ്ടും ഹജ്ജ് ചെയ്യേണമോ?\nദുഃഖാചരണമോ ഹജ്ജ് യാത്രയോ ഉത്തമം?\nഎന് ജി ഒ യൂണിയനില് ചേരാമോ?\nഅമ്മ ജുസ്‌അ് പഠിപ്പിക്കുന്നവര് കാഫിറുകളോ??\nഇരട്ടകള്‍ക്ക് ഒരു അഖീഖത്ത് മതിയോ?\nകുഞ്ഞിന്റെ ചെവിയില് ബാങ്ക് കൊടുക്കുന്നത് സുന്നത...\nഭാര്യ പിണങ്ങി നില്‍ക്കുന്ന ഭര്‍ത്താവിന്റെ ഉംറ\nറുകൂഇലെയും സുജൂദിലെയും ദിക്‌ര് ദുആകള്\nഎന്തുകൊണ്ട് പല രീതിയില് `ഹംദ്' ചൊല്ലുന്നു?\nആമീന് എന്ന വാക്ക് നമസ്‌കാരത്തില് ഉപയോഗിക്കാമോ?


പ്രളയാനന്തര നടപടികളില്‍നിന്ന് സര്‍ക്കാര് പിന്നാക്കം പോകുന്നുവെന്ന് കെഎല്‍സിഎ വരാപ്പുഴ അതിരൂപത – Verapoly Archdiocese\nDecember 1, 2018 /in news /by Web Admin\nശബരിമല പോലുള്ള വിഷയങ്ങളില് കൂടുതല് ശ്രദ്ധ കേന്ദ്രീകരിക്കുന്നതിനാല് പ്രളയാനന്തര പുനര്‍നിര്‍മാണ പ്രവര്‍ത്തനങ്ങളില് നിന്ന് സംസ്ഥാന സര്‍ക്കാര് പിന്നാക്കം പോകുന്നുവെന്ന് കെഎല്‍സിഎ വരാപ്പുഴ അതിരൂപത കുറ്റപ്പെടുത്തി. ഓഖി ദുരന്തത്തിന്റെ ഒന്നാം വാര്‍ഷികത്തില് സംഘടിപ്പിച്ച കണ്ണീരോര്‍മ്മ അനുസ്മരണ പരിപാടിയിലാണ് പ്രതിഷേധം ഉയര്‍ന്നത്. ഓഖി ദുരന്തബാധിതര്‍ക്ക് നല്‍കുമെന്ന് അറിയിച്ചിരുന്ന ദുരിതാശ്വാസ തുക ഇനിയും പൂര്‍ണ്ണമായും നല്‍കിയിട്ടില്ല. പ്രളയാനന്തര നടപടികളുടെ ഭാഗമായി സമഗ്രമായ പുനരധിവാസ പാക്കേജ് പ്രഖ്യാപിക്കാന് പോലും ഇനിയും സര്‍ക്കാരിനായിട്ടില്ല. ചീനവല ഉള്‍പ്പെടെ തൊഴില്‍സാമഗ്രികളും തൊഴില് സ്ഥാപനങ്ങളും നഷ്ടമായ നിരവധി ദുരിതബാധിതരുടെ അപേക്ഷകളില് നാളിതുവരെ ഒരു നടപടിയും കൈക്കൊണ്ടിട്ടില്ല. പ്രളയകാലത്ത് വാഗ്ദാനം ചെയ്ത താല്‍ക്കാലിക ധനസഹായത്തില് ഒതുക്കാതെ സമഗ്രമായ പുനരധിവാസ പുനര്‍നിര്‍മാണ പ്രവര്‍ത്തനങ്ങള് പ്രഖ്യാപിക്കാന് സര്‍ക്കാര് തയ്യാറാകണമെന്ന് കെഎല്‍സിഎ ആവശ്യപ്പെട്ടു. അതിരൂപതാ പ്രസിഡന്റ് സി ജെ പോള് അധ്യക്ഷത വഹിച്ച യോഗം അതിരൂപത ഡയറക്ടര് ഫാ. മാര്‍ട്ടിന് തൈപറമ്പില് ഉദ്ഘാടനം ചെയ്തു.\nഅഡ്വ. ഷെറി ജെ. തോമസ്, എം. സി ലോറന്‍സ്, അഡ്വ. ജസ്റ്റിന് കരിപ്പാട്ട്, അഡ്വ. ഹെന്റി ഓസ്റ്റിന്, സെബാസ്റ്റ്യന് വലിയപറമ്പില്, റോയ് ഡീക്കൂഞ്ഞ, റോയ് പാളയത്തില്, ബാബു ആന്റണി, ആന്‍സാ ജയിംസ്, മേരി ജോര്‍ജ്, മോളി ചാര്‍ലി, ടോമി കുരിശുവീട്ടില്, സോണി സോസാ, എന്. ജെ പൗലോസ്, ജ. ജ ജോസഫ്, സാബു പടിയാംഞ്ചേരി, അഡ്വ. സ്റ്റെര്‍വിന് സേവ്യര് എന്നിവര് പ്രസംഗിച്ചു.\nഫാ. അല്‍ഫോന്‍സ് പനയ്ക്കലിന്... “കൂടാം.. കൂടൊരുക്കാന്” കര്‍മ്മ...